
3η ΑΞΙΟΛΟΓΗΣΗ 


Ολοκληρωτική καταστροφή της οικονομίας 
Στα άκρα η επίθεση στους εργαζόμενους 




Κοινωνικό μέρισμα 

Απάτη και 
εμπαιγμός 

σελ. 4 

Πλειστηριασμοί 

Με κάθε μέσο 

σελ. 10 

ΔΙΕΘΝΗ 

Πραξικόπημα στη 
Ζιμπάμπουε 

σελ. 11 

Εκλογές στη Χιλή 

Η ριζοσπαστική 
αριστερά στο 
προσκήνιο 

σελ. 12 


Η ανακοίνωση από τον Ντ. Τραμπ 
της μεταφοράς της πρεσβείας των 
ΗΠΑ από το Τελ Αβίβ (όπου βρίσκο¬ 
νται οι πρεσβείες όλων χωρών) στην Ιε¬ 
ρουσαλήμ (Αλ Κοντς για τους Αραβες) 
συνιστά μια πράξη που ρίχνει «λάδι στη 
φωτιά» στην ταραγμένη περιοχή της 
Μ. Ανατολής και φέρνει πιο κοντά την 
έκρηξη ενός γενικευμένου πολέμου. 
Είναι ακόμη ένα έγκλημα σε βάρος του 
Παλαιστινιακού λαού που διαπράττε- 
ται από τον αμερικάνικο ιμπεριαλισμό 
και το σιδερένιο βραχίονά του στην 
περιοχή, το σιωνιστικό κράτος του Ισ¬ 
ραήλ. Η ενέργεια αυτή τορπιλίζει τις 
-χρόνιες, κοπιώδεις και, μέχρι στιγμής, 
ατελέσφορες- διαπραγματεύσεις για 
την επίτευξη μίας βιώσιμης συμφωνίας 
μεταξύ του κράτους του Ισραήλ και των 
Παλαιστινίων 

Ο ΟΗΕ με πολλές αποφάσεις του 
απέτρεψε επανειλημμένες προσπάθειες 
του Ισραήλ να μεταφέρει την πρωτεύ¬ 
ουσα στην Ιερουσαλήμ. Παρά το γεγο¬ 
νός ότι και οι πρόεδροι των ΗΠΑ (Μπιλ 


Κλίντον και Τζορτζ Μπους) εξέταζαν 
το ενδεχόμενο της μεταφοράς της πρε¬ 
σβείας στην Ιερουσαλήμ, δεν τόλμησαν 
να το κάνουν υποχωρώντας στις πιέσεις 
διεθνών οργανισμών, όλων των αραβι¬ 
κών κρατών και όλου του κόσμου. 

Το Ισραήλ με την αμέριστη συμπα¬ 
ράσταση των ιμπεριαλιστών ΗΠΑ 
και ΕΕ έχει μετατρέψει σε φυλακή την 
Παλαιστίνη, ιδιαίτερα την περιοχή της 
Γάζας και βασανίζει ένα ολόκληρο λαό. 
Κρατάει στις φυλακές χιλιάδες παλαι- 
στίνιους πολιτικούς κρατούμενους. 
Έχει ανεγείρει το τείχους του αίσχους 
διαιρώντας τα παλαιστινιακά εδάφη. 
Συνεχίσει τους εποικισμούς σε παλαι¬ 
στινιακά εδάφη, διώχνοντας με τη βία 
τους παλαιστίνιους από τη πατρογονι¬ 
κή τους γη. 

Μαζί με τους ιμπεριαλιστές και το 
σιωνιστικό Ισραήλ έχει συνταχτεί και η 
άθλια, νεομνημονιακή και φιλοϊμπερι- 
αλιστική κυβέρνηση ΣΥΡΙΖΑ-ΑΝΕΛ, 
ενταφιάζοντας (σε πλήρη αντίθεση με 
τη εκφρασμένη θέληση του ελληνικού 


λαού) το δίκαιο αίτημα του Παλαιστινι¬ 
ακού λαού για τη δημιουργία του δικού 
του ανεξάρτητου και κυρίαρχου κρά¬ 
τους με πρωτεύουσα την Ιερουσαλήμ ή 
την Ανατολική Ιερουσαλήμ. Να σταμα¬ 
τήσει άμεσα η εμπλοκή της κυβέρνησης 
στα πολεμοκάπηλα σχέδια των ιμπερι¬ 
αλιστών και των σιωνιστών του Ισραήλ. 
Να σταματήσει άμεσα οποιαδήποτε οι¬ 
κονομική και στρατιωτική συνεργασία 
με το Ισραήλ και τον Αλ Σίσι, τον χασά¬ 
πη του αιγυπτιακού λαού. 

Τα νέο έγκλημα σε βάρος του Πα¬ 
λαιστινιακού λαού αλλά και εναντίον 
όλων των Αράβων δεν πρέπει να μείνει 
αναπάντητο. Πρέπει να τους σταματή¬ 
σουμε πριν είναι πολύ αργά. Ολόκληρη 
η ευρύτερη περιοχή της Μ. Ανατολής, 
που συνταράσσεται από πολέμους, 
μπορεί να εξελιχθεί στην πιο επικίνδυνη 
εστία ενός γενικευμένου πολέμου. Το 
πρώτο μας καθήκον είναι να σταματή¬ 
σουμε την κυβέρνηση του Τσίπρα από 
το να μας οδηγεί σε επικίνδυνα πολεμι¬ 
κά σχέδια. 


ΟΛΟΙ στην 

ΑΠΕΡΓΙΑ 

14 ΛεκέηΒρη 























































Δεκέμβριος 2017 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό, μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση του Επαναστατικού Μαρξισμού 


2 Εργατική Πάλη 

ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.Κ.Δ.Ε. 

(Δεκέμβρης 2017 - Γενάρης 2018) 


Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


Από τις αρχές Δεκέμβρη του τρέχοντος 
έτους και μέχρι τέλη Γενάρη του 2018 θα 
πραγματοποιηθεί η ετήσια οικονομική 
εξόρμηση της Ο.Κ.Δ.Ε. Καλούμε όλους 
τους συντρόφους και τις συντρόφισσες να 
συνεισφέρουν σ’ αυτή την προσπά¬ 
θεια. 

Μοναδική πηγή οικονομικής 
στήριξης της Ο.Κ.Δ.Ε. είναι οι 
εισφορές των μελών της και 
η ενίσχυση από συναγωνι¬ 
στές και φίλους. Στηριζό¬ 
μαστε αποκλειστικά στις 
δικές μας δυνάμεις, γιατί η 
οικονομική ανεξαρτησία της ορ¬ 
γάνωσής μας από το αστικό κρά 
τος, τον κρατικό κορβανά -φα¬ 
νερό και κρυφό- και την αστική 
τάξη είναι βασική προϋπόθεση 
για την πολιτική της ανε¬ 
ξαρτησία. Απευθυνόμα- 
στε σε κάθε εργαζόμενο 
και νεολαίο, σε κάθε αγωνι¬ 
στή που γνωρίζει την αταλάντευτη 
πάλη της Ο.Κ.Δ.Ε. για την υπεράσπιση και 
διεύρυνση των κοινωνικών και πολιτικών 
δικαιωμάτων και ελευθεριών. Για την οι¬ 
κοδόμηση μιας μαζικής εργατικής, επανα¬ 
στατικής οργάνωση. Για την ανατροπή της 
δικτατορίας του κεφαλαίου και του σημε¬ 
ρινού σάπιου καθεστώτος. Για την εγκαθί¬ 



δρυση μιας σοσιαλιστικής κοινωνίας, που 
θα έχει στο κέντρο της τον άνθρωπο και τις 
ανάγκες του. 

Σας καλούμε να στηρίξετε αυτή την 
προσπάθεια και οικονομικά με την συνει¬ 
σφορά σας. Γνωρίζουμε ότι οι εργαζόμενοι, 
η νεολαία και τα φτωχά λαϊκά στρώματα 
υποφέρουν από τις βάρβαρες μνη- 
μονιακές πολιτικές και την καπι¬ 
ταλιστική κρίση. Γι αυτό η όποια 
συνεισφορά από το υστέρημα 
του καθενός προς την οικονο¬ 
μική καμπάνια της Ο.Κ.Δ.Ε., όσο 
μικρή κι αν είναι, είναι πολύτιμη 
γιατί αποτελεί μια συνειδητή πρά¬ 
ξη στήριξης της πάλης ενάντια στην 
^ ταξική εκμετάλλευση, τον καπιτα- 
“ λισμό και τον ιμπεριαλισμό. 

Μπορείτε να συνεισφέρετε 
με ταχυδρομική επιταγή στην 
διεύθυνση Αγ. Κωνσταντίνου 
57, Τ.Κ. 104 37, Αθήνα, υπόψιν 
κου Σωφρόνη Παπαδόπουλου, ή 
επικοινωνήστε μαζί μας στέλνοντας ε-ιη&ίΐ 
στο 0Γ§αίί1τίρα1ί@ο1ζ:(ΐ6.§Γ ή στο τηλέφωνο 
210-5247227 απογευματινές ώρες. 

Οργάνωση Κομμουνιστών 
Διεθνιστών Ελλάδας 

λνλνλν.ο1αΐ€.§Γ 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιη&ίΐΐ 6Γ§αίί]άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.2Γ, σ-ιηαΐΐ: €Γ§αΙΐΚΐρα1ΐ@οΚ(ΐ€.2Γ 

Δεκέμβριος 2017 


Η άΠΟΨή ΜΑΣ 


Εργατική Πάλη 3 


Φ 


3η ΛξιοΛόγηση 
Η καταστροφή 


Η άθλια κυβέρνηση ΣΥΡΙ- 
ΖΑ και ιδιαίτερα η ξετσί¬ 
πωτη ομάδα γύρω από 
τον Τσίπρα πανηγυρίζει 
για το κλείσιμο της 3ης αξιολόγησης, 
η οποία έγινε - όπως κομπορρημονούν 
- μετά από «σκληρή διαπραγμάτευση» 
και ότι δεν περιέχει νέα δημοσιονομι¬ 
κά ή αντεργατικά μέτρα. Τίποτα πιο 
ψευδές δεν υπάρχει στα λεγάμενα των 
μνημονιακών, αρχιψεύταρων και απα¬ 
τεώνων του ΣΥΡΙΖΑ. Γύρω από την 
3η αξιολόγηση, εκτός από αυτά που 
ανακοινώθηκαν, οφείλουμε να επιση- 
μάνουμε τα εξής: α) ότι δεν έχει κλεί¬ 
σει ακόμη η οριστική συμφωνία και η 
συζήτηση με την τρόικα θα συνεχιστεί 
και του επόμενους μήνες μέχρι τουλά¬ 
χιστον τον Φλεβάρη του 2018, β) δεν 
είναι ένα βήμα προς την έξοδο από τα 
μνημόνια, όπως χωρίς ντροπή ισχυρί¬ 
ζεται ο νεομνημονιακός ΣΥΡΙΖΑ. Τα 
μνημόνια και η αυστηρή επιτροπεία θα 
υπάρχουν μέχρι το 2060 και δεν απο¬ 
κλείεται καθόλου με το τέλος του 3 ου 
Μνημονίου να έχουμε και νέο, ανεξάρ¬ 
τητα από την ονομασία που θα του δώ¬ 
σουν για να εξαπατήσουν τον ελληνικό 
λαό. 

Όλες τις ψευδολογίες της κυβέρνησης 
τις διάψευσε με τον πιο κατηγορηματικό 
τρόπο ο Ντ. Κοστέλο (επικεφαλής των 
ευρωπαίων δανειστών/τοκογλύφων) και 
επιπλέον σημείωσε: α) Η 3η αξιολόγηση 
δεν έκλεισε ακόμα, αυτό που συμφωνή- 
θηκε το περασμένο Σάββατο (2/12) ήταν 
το τι χρειάζεται να γίνει για να κλείσει, 
«και αυτό απαιτεί πολλή δουλειά ακόμη», 
β) Θα υπάρξει μείωση φόρων (προφανώς 
για το κεφάλαιο) αλλά αφού προηγούμε¬ 
να μειωθούν οι συντάξεις, γ) Τόνισε, ότι 
η κυβέρνηση ΣΥΡΙΖΑ-ΑΝΕΛ, «τηρεί τις 
δεσμεύσεις της στην ώρα τους» ( πρώτη 
φορά που το κάνει η Ελλάδα! ), ότι οι 
ελληνικές αρχές πρέπει να φέρουν ένα 
πρώτο νομοσχέδιο με τα προαπαιτούμε- 
να για ψήφιση στη Βουλή πριν τα Χρι¬ 
στούγεννα και ένα επόμενο στις αρχές 


Ιανουάριου για να υπάρξει πολιτική συμ¬ 
φωνία πριν το Ειιγο§γοιιρ της 24/1/2018. 
Αυτές οι δηλώσεις δείχνουν ότι καμιά 
σκληρή διαπραγμάτευση δεν υπήρξε και 
το χρονοδιάγραμμα για την ψήφιση των 
μέτρων έχει προσχεδιαστεί και έχει γίνει 
αποδεκτό από τους υποτακτικούς του 
ΣΥΡΙΖΑ! 

Τι μας περιμένει από την 3η 
αξιολόγηση 

Χρειάζεται να υπενθυμίσουμε ότι για 
να κλείσει η 3η αξιολόγηση απαιτούνται 
συνολικά 110 προαπαιτούμενα, από τα 
οποία μέχρι στιγμής έχουν συμφωνηθεί 
μόλις το 1/3 και από αυτά που απομένουν 
πολλά είναι καταστροφικά για την οικο¬ 
νομία και τα εργατικά και λαϊκά συμφέ¬ 
ροντα. Τα κυριότερα που ανακοινώθηκε 
ότι έχουν συμφωνηθεί, είναι: 

1. Ηλεκτρονικοί πλειστηριασμοί: 
Ξεκίνησαν και θα ενταθούν, φτάνοντας 
τους 18.000 στους επόμενους μήνες, 
προκειμένου να ξεπεράσουν οι τράπεζες 
τα σκληρά δΐΓΟδδ-ίοδίδ. Επίσης προβλέ- 
πεται, οι πλειστηριασμοί να επεκταθούν 
σε οφειλές προς το Δημόσιο και μάλλον 
και προς ασφαλιστικά ταμεία. Η προ¬ 
στασία της πρώτης κατοικίας παύει να 
ισχύει μετά την πώληση σε ίίιηάδ και θα 
ψηφιστεί νόμος για αυτεπάγγελτη δίωξη 
όσων παρεμποδίζουν πλειστηριασμούς. 
(βλ. άρθρο για πλειστηριασμούς στο πα¬ 
ρόν φύλλο) 

2. Ιδιωτικοποίηση μονάδων της ΔΕΗ: 
Αυτή την εβδομάδα θα γίνει η πρόσκλη¬ 
ση εκδήλωσης ενδιαφέροντος για να 
πωληθούν τρεις λιγνιτικές μονάδες της 
ΔΕΗ και μία άδεια κατασκευής νέας μο¬ 
νάδας στη Μελίτη. 


3. Οικογενειακά επιδόματα: Η «ανα¬ 
διάταξη» που συμφωνήθηκε προβλέπει 
αύξηση του επιδόματος σε γονείς με 1 ή 
2 παιδιά, αλλά μειώσεις ή απώλεια του 
επιδόματος για πολλούς άλλους - ει¬ 
δικά τρίτεκνους και πολύτεκνους - με 
βάση εισοδηματικά κριτήρια. Επέρχεται 
δραστικός περιορισμός των δικαιούχων 
επιδομάτων αναπηρίας και στέγασης, 
καθώς και των επιδοτήσεων μεταφορών, 
μέτρο που θα καταδικάσει στην εξαθλίω¬ 
ση σημαντικό αριθμό συνανθρώπων μας. 

4. Συντάξεις: Ο επανυπολογισμός 
των ήδη καταβαλλόμενων συντάξεων ως 
το τέλος του έτους θα αποτελέσει «προ¬ 
θάλαμο» για να περικοπεί το 2019 μέρος 
της «προσωπικής διαφοράς». 

5. Κατάργηση φοροαπαλλαγών: Για 
να επιτευχθεί το 2018 πρωτογενές πλε¬ 
όνασμα ύψους τουλάχιστον 3,5% του 
ΑΕΠ (3,82% προβλέπει ο προϋπολογι¬ 
σμός), ενεργοποιούνται ήδη ψηφισμένα 
πρόσθετα μέτρα, όπως η κατάργηση της 
έκπτωσης 10% επί του φόρου στις ιατρι¬ 
κές δαπάνες, η περικοπή του κονδυλίου 
για το επίδομα θέρμανσης κατά 50%, η 
κατάργηση της έκπτωσης φόρου 1,5% 
κατά την εκκαθάριση των φορολογικών 
δηλώσεων μισθωτών και συνταξιούχων 
κ.λπ. Η αύξηση του ΦΠΑ σε όσα νησιά 
που δεν είχε αλλάξει. 

6. Ρήτρα επίσπευσης της μείωσης του 
αφορολογήτου: Ενδέχεται να θεσμοθε¬ 
τηθεί και η προοπτική μείωσης του αφο¬ 
ρολογήτου ορίου από το 2019 αντί το 
2020, αν το απαιτήσουν οι δημοσιονομι¬ 
κές συνθήκες. 

7. Για το Ελληνικό: Πρέπει οπωσδή¬ 
ποτε να αρθούν όλα τα εμπόδια και να 
προχωρήσει η επένδυση! 


Αυτά έχουν γίνει μέχρι στιγμής γνω¬ 
στά, αλλά όπως φάνηκε και από την αιφ¬ 
νίδια κατάθεση της αντεργατικής τρο¬ 
πολογίας που καταργούσε το δικαίωμα 
της απεργίας, σίγουρα υπάρχουν και 
άλλα σκληρά αντεργατικά μέτρα που 
είτε δεν έχουν ανακοινωθεί, είτε υπάρ¬ 
χουν στα επόμενα προαπαιτούμενα (π.χ. 
ιδιωτικοποιήσεις ΕΥΑΘ/ΕΥΔΑΠ, συ¬ 
γκοινωνίες, κ.λπ.). Όμως τα βάσανα των 
εργαζομένων δεν τελειώνουν εδώ. Μόλις 
«τελειώσει» η 3η αξιολόγηση, ακολουθεί 
η 4η (Μάιο - Ιούνιο 2018) όπου απαι¬ 
τούνται 82 προαπαιτούμενα μέχρι τον 
Αύγουστο που θεωρητικά τελειώνει το 
3ο Μνημόνιο. Τέλος σε όλα αυτά πρέπει 
να προστεθούν και τα νέα αντιδραστικά 
μέτρα που ετοιμάζονται σε επίπεδο ΕΕ, 
που θα είναι ένα μεγάλο μνημόνιο για 
τους εργαζόμενους και τους λαούς των 
χωρών-μελών. 

Να ματαιώσουμε τα σχέδιά τους 

Αντίθετα απ’ ότι ισχυρίζεται η άθλια 
κυβέρνηση Τσίπρα, η 3η αξιολόγηση 
οδηγεί στην καταστροφή της οικονομίας, 
στην εξαθλίωση, στην πείνα, στην πλήρη 
διάλυση των συστημάτων υγείας, παιδεί¬ 
ας και κοινωνικών ασφαλίσεων. Και αυτό 
γιατί με πραγματική ανεργία πάνω από 
30%, με μερική απασχόληση - επίσημα - 
στο 30,7% (με μέσο μισθό 379 ευρώ μει¬ 
κτά!) και με παραγωγικό ιστό που φθίνει 
και αποσυντίθεται δεν μπορεί να υπάρξει 
ουσιαστική ανάπτυξη της οικονομίας, 
ούτε πλεονάσματα του προϋπολογισμού 
της τάξης του 3,5% (στον προϋπολογι¬ 
σμό προβλέπεται 3,82%!) 

Αν δεν διώξουμε τους άθλιους μνη- 
μονιακούς, νέους και παλιούς, με μαθη¬ 
ματική ακρίβεια οδηγούμαστε στην κα¬ 
ταστροφή. Η Γενική Απεργία στις 14/12 
πρέπει και μπορεί να γίνει η αρχή για μια 
Γενική Απεργία Διάρκειας που θα βάλει 
τέρμα σ’ αυτές τις πολιτικές και στις πολι¬ 
τικές δυνάμεις που οδήγησαν στα μνημό¬ 
νια, στην ανεργία, στην εξαθλίωση. 




\Λ Η καπιταλιστική βαρβαρότητα... 

με την γλώσσα των αριθμών 

ε α Φ°Ρμή τι Ί ν παγκόσμια ημέρα ατόμων με αναπηρία (3 
11 /I Δεκέμβρη), η Εθνική Συνομοσπονδία Ατόμων με Αναπη- 
1 \/ 1 ρία φέρνει στη δημοσιότητα στοιχεία για τη φτώχεια και 
-X. Τ τον κοινωνικό αποκλεισμό τους. Σύμφωνα με την ΕΣΑ- 

μεΑ, 6 στους 10 πολίτες με σοβαρή αναπηρία, από 16 έως 64 ετών, βρί¬ 
σκονται στο φάσμα της φτώχειας και του αποκλεισμού. Όπως επισημαίνει 
στο πρώτο δελτίο του Παρατηρητηρίου της, τα άτομα με αναπηρία και οι 
οικογένειές τους αναδεικνύονται με διαφορά οι φτωχότεροι μεταξύ των 
φτωχών. Μάλιστα, αποτελούν το 24,7% του πληθυσμού της Ελλάδας 
ηλικίας 16 ετών και άνω, δηλαδή 2.231.197 σε σύνολο 9.016.247, εκ των 
οποίων 1.014.177 άτομα με βαριά αναπηρία. 

Παράλληλα, υπογραμμίζεται ότι το 63,5% του πληθυσμού με αναπη¬ 
ρία 25-29 ετών (έναντι του 44,7% του πληθυσμού χωρίς αναπηρία) είναι 
σε κίνδυνο φτώχειας και του κοινωνικού αποκλεισμού, ενώ στην ομά¬ 
δα 16-64 ετών το ποσοστό πριν από όλες τις κοινωνικές μεταβιβάσεις 
(αφαιρώντας δηλαδή τα επιδόματα και τις συντάξεις) αγγίζει το 67% στον 
πληθυσμό των ατόμων με σοβαρή αναπηρία και το 58,1% στην ομάδα 
με μέτριου βαθμού περιορισμό δραστηριότητας, ενώ στον πληθυσμό χω¬ 
ρίς αναπηρία ανέρχεται στο 42,2%. Επίσης, στο δελτίο αναφέρεται ότι 4 
στους 10 πολίτες με σοβαρή αναπηρία μεταξύ 16 και 64 ετών βιώνουν σο¬ 
βαρές υλικές στερήσεις, ενώ το 42,8% του πληθυσμού με βαριά αναπηρία 
16 έως 59 ετών διαβιεί σε νοικοκυριά με σοβαρό βαθμό υποαπασχόλησης. 


% ^ το χείλος ανθρωπιστικής κρίσης βρί- 

σκονται χιλιάδες εγκλωβισμένοι πρό- 
/ σφυγες στα ελληνικά νησιά. Όπως 

αναφέρουν οι Γιατροί Χωρίς Σύνορα, 
εξαιτίας των περιορισμών που επιβάλλει η συμ¬ 
φωνία ΕΕ-Τουρκίας, που καθηλώνει τους πρό¬ 
σφυγες στα νησιά, ο καταυλισμός της Μόριας 
στη Λέσβο είναι υπερπλήρης σε επικίνδυνο βαθ¬ 
μό. Αυτή τη στιγμή, περισσότεροι από 7.000 άν¬ 
θρωποι ζουν σε έναν καταυλισμό δυναμικότητας 
2.300 ατόμων, ενώ κατά μέσο όρο 70 άνθρωποι 
φτάνουν καθημερινά στη Λέσβο από την Τουρ¬ 
κία, στην πλειοψηφία τους γυναίκες και παιδιά. 
Δεν υπάρχουν αρκετά λουτρά και τουαλέτες στον 
καταυλισμό, η πρόσβαση σε νερό είναι δύσκολη 
και ολόκληρες οικογένειες κοιμούνται σε μικρές 
καλοκαιρινές σκηνές δύο ατόμων, που δεν προ¬ 
στατεύουν από τη βροχή και το κρύο. Στη Σάμο, 
1.500 άνθρωποι ζουν σε έναν καταυλισμό που έχει 
σχεδιαστεί για 700, με αποτέλεσμα εκατοντάδες 
πρόσφυγες να κοιμούνται σε μικρές σκηνές χωρίς 
θέρμανση και με κακές συνθήκες υγιεινής. 

Υ ^ ε 328.000 νοικοκυριά στη Γερμανία οι εταιρί- 
ες ηλεκτροδότησης έκοψαν πέρυσι το ρεύμα 
/ λόγω απλήρωτων λογαριασμών, ενώ παράλ- 

ληλα περισσότερα από 6,5 εκ. νοικοκυριά 
απειλήθηκαν με διακοπή, όπως δείχνει έκθεση της Ομο¬ 
σπονδιακής Υπηρεσίας Δικτύων. Οι εταιρίες ηλεκτροδό¬ 
τησης κόβουν το ρεύμα στη Γερμανία όταν οι πελάτες 
χρωστούν ποσά πάνω από 100 ευρώ και έχουν λάβει προ¬ 
ηγουμένως προειδοποιητικές επιστολές. Για τα νοικοκυ¬ 
ριά το κόστος επανασύνδεσης είναι δυσβάσταχτο. Δεν 
οφείλουν να πληρώσουν μόνο όσα χρωστούν, αλλά και 
να καταβάλουν περίπου 200 ευρώ τέλη επανασύνδεσης, 
ανάλογα με την εταιρία παροχής.Έκθεση του Γερμανικού 
Συνδέσμου των οργανώσεων αρωγής (ΕαπΗδ και του Κέ¬ 
ντρου Ευρωπαϊκής Οικονομικής Έρευνας (ΖΕλΥ) μελέ¬ 
τησε τις διακοπές ρεύματος στη Γερμανία και κρούει τον 
κώδωνα του κινδύνου. Τις περισσότερες προειδοποιήσεις 
για επαπειλούμενη διακοπή ρεύματος λαμβάνουν οικο¬ 
γένειες. Το ρεύμα ωστόσο κόβεται κυρίως σε ανθρώπους 
που ζουν μόνοι. Στις περισσότερες περιπτώσεις πρόκει¬ 
ται για ανθρώπους που ζουν από το κατώτερο κοινωνικό 
επίδομα. 

4 Εργατική Πάλη 


ΕΡΓΑΖΟΜΕΝΟΙ 


Δεκέμβριος 2017 


Κοινωνικό Μέρισμα 

Απάτη και εμπαιγμός 



Η κυβέρνηση απατεώνων ΣΥΡΙΖΑ- 
ΑΝΕΛ, αφού αφαίμαξε τον ελλη¬ 
νικό λαό, έχει το θράσος να καυ¬ 
χιέται ότι μοιράζει χρήματα στους 
φτωχούς. Την ίδια ώρα, κλείνουν την «τεχνική 
συμφωνία» της 3 ης αξιολόγησης παίρνοντας 
δεκάδες μέτρα, που σπρώχνουν τους εργαζόμε¬ 
νους, τη νεολαία και τα φτωχά λαϊκά στρώματα 
στο κενό και στην απελπισία. 

Το «μέρισμα», όπως και η επιστροφή χρημά¬ 
των στους συνταξιούχους, δεν είναι άλλο παρά 
μια ακόμα απάτη της κυβέρνησης. Η πολιτική 
της πλέον όχι μόνο δεν έχει καμία διαφορά 
από τους παλιούς μνημονιακούς, αλλά τους 
έχει ξεπεράσει πολύ στο ψέμα και στην κλεψιά. 
Κραυγάζουν ότι τα χρήματα του «μερίσματος» 
προέρχονται από πάταξη της φοροδιαφυγής, 
ενώ στην πραγματικότητα τα έστιψαν από την 
υπερφορολόγηση και εξαθλίωση της εργατικής 
τάξης και των λαϊκών στρωμάτων. Ενώ θριαμ¬ 
βολογούσαν ότι θα δώσουν ως και 1.000 ευρώ 
ανά άτομο, τελικά δίνουν περίπου 900 ευρώ 
ανά 4 ή περισσότερα άτομα. Εμφανίστηκαν 
σαν δίκαιοι και στοργικοί κριτές, λέγοντας ότι 
θα μοιράσουν «μέρισμα» σε όλους τους άνερ¬ 
γους, αλλά το δίνουν τελικά μόνο σε αυτούς 
που είναι άνεργοι τους 6 τελευταίους μήνες 
και δεν φιλοξενούνται! Πραγματικά, οι όροι 
και προϋποθέσεις για να μάθεις αν είσαι δικαι¬ 
ούχος είναι τόσο μπερδεμένα σαν να προσπα¬ 
θείς να βρεις την έξοδο στον Λαβύρινθο στην 
Κνωσό της Κρήτης.Ίδια η κατάσταση και στους 
πληγέντες από τις πλημμύρες στη Μάνδρα Ατ¬ 
τικής. Οι άνθρωποι έχουν θρηνήσει νεκρούς, 
έχει καταστραφεί το βιός τους και ο Τσίπρας 
δίνει πενιχρά επιδόματα με δαιδαλώδεις διαδι¬ 
κασίες. 

Το «μέρισμα» φτιάχτηκε από την κυβέρνηση 
μαζί με τους ευρωπαίους ιμπεριαλιστές-δανει- 
στές, για να αποπροσανατολίσουν και να διχά¬ 
σουν τον ελληνικό λαού. Ενώ δίνουν το πενιχρό 
«μέρισμα» (σε όσους τέλος πάντων το δίνουν), 
ταυτόχρονα κατάσχουν σπίτια και παίρνουν 
νέα σφαγιαστικά μέτρα. Βέβαια κανείς δεν μπο¬ 
ρεί να πειστεί. Εκατοντάδες χιλιάδες συμπολί¬ 
τες μας, που βρίσκονται μάλιστα στις ευπαθείς 
ομάδες (χαμηλοσυνταξιούχοι, άνεργοι, χαμηλό¬ 
μισθοι), έχουν δει τις αιτήσεις τους για το «μέ¬ 
ρισμα» να απορρίπτονται. Την στιγμή που γρά¬ 
φονται αυτές οι γραμμές, έχει γίνει δεκτό μόνο 
το 43% των αιτήσεων (περίπου 500 χιλιάδες). 

Τα χρήματα αυτά είναι λογικό (παρότι πρό¬ 
κειται για ψίχουλα) ότι είναι αναγκαία για χιλιά¬ 
δες φτωχούς και πληβείους. Την ίδια ώρα όμως η 
κυβέρνηση και οι μνημονιακοί διαλύουν ότι έχει 
απομείνει από τις κοινωνικές υπηρεσίες και την 


πρόνοια. Με την «τεχνική συμφωνία» θα τσακί¬ 
σουν το επίδομα αναπηρίας, θα καταργήσουν 
το επίδομα τριτέκνων και πολυτέκνων, θα 
επανεξετάσουν (προς τα κάτω πάντα) τα εισο¬ 
δηματικά κριτήρια για το φοιτητικό επίδομα. 

Ίδια και η απάτη για την επιστροφή στις 
συντάξεις. Με τις συντάξεις Δεκεμβρίου θα 
δοθούν (σύμφωνα με την κυβέρνηση) σε περί¬ 
που 1,4 εκ. συνταξιούχους τα αναδρομικά από 
τις λάθος κρατήσεις για εισφορά ασθένειας στο 
διάστημα 1/1/2012 ως 30/6/2016 (σύμφωνα με 
τροπολογία που κατατέθηκε στη Βουλή). Αυτά 
που δίνουν όμως είναι σταγόνα στον ωκεανό 
των περικοπών. Για παράδειγμα, συνταξιούχος 
που παίρνει σήμερα 1.248 ευρώ προ φόρου, έχει 
χάσει από το 2012 ως τον Νοέμβριο 2017 το 
ποσό των 22.896 ευρώ και του επιστρέφουν... 
278 ευρώ! Συνταξιούχος που παίρνει σήμερα 
1.480 ευρώ, έχει μείωση εισοδήματος 43.085 
ευρώ από το 2012 ως σήμερα - και η κυβέρνη¬ 
ση του δίνει... 715 ευρώ. Αυτό που παίρνουν 
τώρα οι συνταξιούχοι είναι περίπου στο 1/10 
των προηγούμενων περικοπών. Σε σύγκριση 
και με αυτά που θα χάσουν από το 2019 ως το 
2022 , είναι το 1/20 των συνολικών περικοπών 
της δεκαετίας 2012-2022. Και βέβαια αυτή η 
«γενναιόδωρη» κυβέρνηση κόβει οριστικά και 
το ΕΚΑΣ για πάνω από 150 χιλιάδες χαμηλοσυ- 
νταξιούχους. 

Όμως ο ψεύτης και ο κλέφτης τον πρώτο 
χρόνο χαίρονται. Προφανώς η κυβέρνηση των 
ψευτών και των κλεφτών μετράει αντίστροφα 
τον πολιτικό της χρόνο. Αφού μετέτρεψαν το 
μεγαλειώδες Όχι του Ελληνικού λαού σε Ναι, 
έχουν ανάγει την απάτη σε επιστήμη.Έχουν πά¬ 
ρει διαζύγιο από την ελληνική κοινωνία, έχουν 
γίνει πιο αποκρουστικοί και από τους παλιό- 
τερους μνημονιακούς - και ελπίζουν μόνο να 
παραμείνουν όπως όπως στο πολιτικό σκηνικό 
(πράγμα πολύ αμφίβολο). Ταυτόχρονα όμως 
είναι και πάρα πολύ επικίνδυνοι, καθώς στρώ¬ 
νουν τον δρόμο με ροδοπέταλα για τον ερχομό 
του Μητσοτάκη και της παρέας του. 

Οι εργαζόμενοι, η νεολαία και τα φτωχά λα¬ 
ϊκά στρώματα πρέπει να στηριχτούμε στις δικές 
μας δυνάμεις. Με τις δικές μας μορφές αυτοορ¬ 
γάνωσης και δομές αλληλεγγύης, σε χώρους 
δουλειάς και γειτονιές, να βοηθήσουμε τα πιο 
πληβειακά κομμάτια της κοινωνίας να σταθούν 
όρθια. Να δημιουργήσουμε αγώνες παντού, που 
θα τσακίσουν παλιούς και νέους μνημονιακούς, 
θα ανοίξουν τον δρόμο για την ανατροπή του 
μνημονιακού εφιάλτη, για τη μοναδική δική μας 
κυβέρνηση, μια Κυβέρνηση των Εργαζομένων. 

■ Βαγγέλης Κιτσώνης 


επίκαιρη... 

Λασίθι: ακόμα ένας νεκρός εργάτης 

Έφυγε από τη ζωή ο άτυχος άνδρας, Γιώργος Σφυρογιαν- 
νάκης, που είχε τραυματιστεί εν ώρα εργασίας πριν από ένα 
χρόνο περίπου στο Λασίθι. Η πτώση του από σκάλα, προ¬ 
σπαθώντας να αλλάξει μία λάμπα, είχε προκαλέσει σοβαρό 
τραυματισμό. Όλο αυτό το διάστημα νοσηλευόταν σε κωμα¬ 
τώδη κατάσταση, παλεύοντας να επανέλθει. 

Λίγες μέρες μετά είχαμε και έναν ακόμα νεκρό στην καθα¬ 
ριότητα του Δήμου Ζωγράφου, τον 2° από αυτό το χώρο σε 
σχετικά σύντομο χρονικό διάστημα. Για το περιστατικό ακο¬ 
λούθησε μαζική διαδήλωση στην περιοχή από εργαζόμενους, 
νέους, συλλογικότητες. 

Επιβάλλοντας τη διάλυση των εργατικών δικαιωμάτων 
και την επικράτηση μιας απόλυτης αυθαιρεσίας των εργοδο¬ 
τών, τα Μνημόνια έχουν οδηγήσει σε κατάρρευση των μέ¬ 
τρων υγιεινής και ασφάλειας, με αποτέλεσμα και την έκρηξη 
αυτών των εργατικών «ατυχημάτων», μάλιστα των θανατη¬ 
φόρων. 

Πρόκεται για συνειδητά εγκλήματα σε βάρος της εργα¬ 
τικής τάξης! Παλιοί και νέοι μνημονιακοί, ντόπιοι και ξένοι, 
δεν καταργούν μόνο τα δικαιώματά μας, αναγκάζοντάς μας 
να δουλεύουμε σα δούλοι για μεροκάματα πείνας, αλλά απα¬ 
ξιώνουν την ίδια την ανθρώπινη ζωή. 

Δεν έχουμε περιθώρια για άλλες απώλειες στα δικαιώμα- 
τά μας, δεν αντέχουμε άλλες θυσίες. Ο φόρος αίματος που 
πληρώνουμε εμείς οι εργαζόμενοι είναι αβάσταχτος. Δεν 
μπορούμε να στεκόμαστε αμέτοχοι και να βλέπουμε τις μη¬ 
τέρες, τους πατέρες, τα αδέρφια, τους συναδέλφους μας να 
χάνονται μέσα σε αυτό τον ανελέητο ταξικό πόλεμο που μας 
έχουν κηρύξει. 

Με όπλα την αλληλεγγύη, την ενότητά μας, τους αγώ¬ 
νες μας, να οργανώσουμε την εξέγερσή μας. Ως την τελική 
σύγκρουση, μέχρι να απαλλαγούμε από τα μνημόνια και να 
τσακίσουμε τους υπηρέτες τους. Για την ανατροπή του κα¬ 
πιταλισμού και της βαρβαρότητάς του. Για την οικοδόμηση 
μιας δίκαιης κοινωνίας, όπου η αξία του ανθρώπου θα απο¬ 
κατασταθεί. Εμπρός στην πάλη για μια κοινωνία σοσιαλιστι¬ 
κή! 

Κάτω τα χέρια από τους Τούρκους 
και Κούρδους αγωνιστές 

Ύστερα από συντονισμένη επιχείρηση με ενορχηστρωτή 
τον αναπληρωτή Υπουργό «Προστασίας του Πολίτη» Τόσκα, 
η Αντιτρομοκρατική με εφόδους σε διαμερίσματα στην Καλ¬ 
λιθέα και τον Ν. Κόσμο συνέλαβε 9 Τούρκους και Κούρδους 
αγωνιστές (8 άνδρες, 1 γυναίκα), που συνδέονται με την 
«Επιτροπή Αλληλεγγύης στους Πολιτικούς Κρατούμενους 
στην Τουρκία και το Κουρδιστάν». Οι συλληφθέντες κατη- 
γορούνται σαν μέλη του ΌΗΚΡ-Ό, που έχει χαρακτηριστεί 
«τρομοκρατική οργάνωση» από τους ιμπεριαλιστές των 
ΗΠΑ -ΕΕ και το τουρκικό κράτος. Οι ίδιοι υποστηρίζουν ότι 
δεν έχουν σχέση με όσα τους αποδίδονται, ότι είναι πρόσφυ¬ 
γες που ζητούν ή έχουν πάρει άσυλο. 

Όπως φαίνεται και από φωτογραφίες, οι αστυνομικοί 
τους είχαν χτυπήσει βάναυσα και ο ένας δυσκολευόταν να 
περπατήσει. 

Ενώ ο Τόσκας έκαμνε τον «δημοκράτη» λέγοντας πως δεν 
έχει αποδειχθεί ότι οι προσαχθέντες ανήκουν σε κάποια ορ¬ 
γάνωση, πως δεν υπάρχουν ενδείξεις ότι ετοίμαζαν επίθεση 
για την επίσκεψη Ερντογάν, όλος ο μηχανισμός των άθλιων 
ΜΜΕ, σε διατεταγμένη υπηρεσία, επαναλάμβανε διαρκώς 
αυτές τις κατηγορίες καθ’ υπόδειξη της Αντιτρομοκρατικής. 

Οι συλλήψεις μάλλον έγιναν κατά άμεση παραγγελία 
των τουρκικών μυστικών υπηρεσιών ενόψει της επίσκεψης 
Ερντογάν. Κυρίως όμως η κυβέρνηση αξιοποιεί την υπόθεση 
στα πλαίσια του Κράτους Έκτακτης Ανάγκης, που έχει επα¬ 
ναφέρει πλήρως και οικοδομεί συστηματικά. Αυτό το Κράτος 
Έκτακτης Ανάγκης πρέπει να τσακιστεί. Πρέπει να σταθούμε 
αλληλέγγυοι στους Τούρκους και Κούρδους αγωνιστές. Να 
απαιτήσουμε την παραδειγματική τιμωρία όσων τους χτύπη¬ 
σαν. Να παλέψουμε για να καταπέσουν τα κατασκευάσματα 
της Αντιτρομοκρατικής, για την απόσυρση των κατηγοριών, 
την άμεση απελευθέρωση των συλληφθέντων. Τα αιτήματα 
αυτά ήταν μέρος της διαδήλωσης αριστερών οργανώσεων 
στην Αθήνα στις 7/12 (ανάμεσά τους και η ΟΚΔΕ) με αφορ¬ 
μή την επίσκεψη Ερντογάν. 

ΕΡΓΑΖΟΜΕΝΟΙ 


Εργατική Πάλη 5 


Φ 


14/12 - 24ωρη Απεργία: Να γίνει απαρχή αγώνα 
για την απαλλαγή από το μνημονιακό καθεστώς 


Γ ια τις 14/12 ΓΣΕΕ και ΑΔΕΔΥ έχουν προκη¬ 
ρύξει 24ωρη απεργία όπως εθιμοτυπικά γίνε¬ 
ται κάθε χρόνο στο πλαίσιο της κατάθεσης 
του προϋπολογισμού. Από την προηγούμενη 
απεργία έχει περάσει σχεδόν ένας χρόνος. Γι’ αυτήν την 
κατάντια τεράστια ευθύνη έχει η ξεπουλημένη ηγεσία 
της ΓΣΕΕ η οποία έχει μετατραπεί σε γραφείο τύπου των 
μνημονιακών με αποκορύφωμα το ΝΑΙ στο δημοψήφι¬ 
σμα του 2015 αλλά και τη γενικότερη προδοτική στάση 
στην οποία οφείλεται και η πολύ μικρή συμμετοχή ερ¬ 
γαζομένων στις συγκεντρώσεις της - όταν και όποτε τις 
καλεί - που συνήθως πρόκειται για ολιγόλεπτες παρωδί¬ 
ες υπό την προστασία των ΜΑΤ για να γλυτώσουν από 
τυχόν εκφράσεις της δίκαιης οργής των εργαζομένων. 

Η ΑΔΕΔΥ από την άλλη επηρεάζει πια πολύ λίγα 
κομμάτια του δημοσίου. Τρανταχτό παράδειγμα η εξαι¬ 
ρετικά μικρή συμμετοχή στην στάση εργασίας στις 5/12 
που προκηρύχθηκε όταν η Αχτσιόγλου πήγε να περάσει 
με κοινοβουλευτικό πραξικόπημα τον αντιαπεργιακό 
νόμο. Η συγκέντρωση στην Κοραή δεν είχε πάνω από 
500 άτομα καθώς δεν συμμετείχαν σημαντικά κομμάτια 
του δημοσίου όπως οι καθηγητές και οι δάσκαλοι αλλά 
και άλλοι σημαντικοί κλάδοι. 

Το ΠΑΜΕ αν και φλομώνει τον κόσμο με επαναστα¬ 
τικές φανφάρες για διαρκή και ολομέτωπο αγώνα που 
φτάνει ως την επανάσταση, ουσιαστικά ακολουθεί τον 
δρόμο της ΓΣΕΕ και της ΑΔΕΔΥ. Δεν ενδιαφέρεται να 
δημιουργηθεί ένα πραγματικό κέντρο αγώνα που θα 
ενώσει τους εργαζομένους σε μια πάλη ενάντια σ’ αυτήν 
την λαίλαπα αλλά νοιάζεται μονάχα πώς θα ενισχύσει 
τον μηχανισμό του ακόμη και με ανίερες συμμαχίες. Δεν 
είναι λίγες οι φορές που τα κάνει πλακάκια με ΠΑΣΚΕ 
ΔΑΚΕ σε ομοσπονδίες κι εργατικά κέντρα για ν’ απο¬ 
κλείσει μαχητικά σωματεία και συνδικαλιστές ώστε να 
μην ακούγεται καμιά φωνή αριστερά του. Μοναδικός 
σκοπός του ΠΑΜΕ είναι ό,τι δεν ελέγχει το ίδιο να το 


διαλύσει. Με λίγα λόγια ο επίσημος συνδικαλισμός των 
ξεπουλημένων ρεφορμιστών και των σταλινικών δεν 
εμπνέει κανέναν εργαζόμενο καθώς στα 7 χρόνια των 
μνημονίων απέδειξαν στην πράξη ότι δεν μπορούν και 
δε θέλουν να δώσουν μέσα από τη δική τους οργάνωση 
νίκες αλλά ούτε και να υπερασπιστούν στο ελάχιστο τα 
κεκτημένα δικαιώματα ενός αιώνα. 

Εδραιώνεται ένα νέο σύστημα εκμετάλλευσης από 
την ΕΕ που εκτελεί η άθλια συγκυβέρνηση ΣΥΡΙΖΑ 
- ΑΝΕΛ που θέλει να κάνει σκλάβους τους εργαζόμε¬ 
νους, με μισθούς πείνας, με 12 ώρες συνεχούς δουλειάς 
χωρίς ξεκούραση, με νομιμοποίηση των εργατικών ατυ¬ 
χημάτων, όπως φαίνεται και από τις πρόσφατες απο¬ 
φάσεις του ευρωπαϊκού δικαστηρίου. Τίθεται, με απλά 
λόγια, θέμα επιβίωσης της ίδιας της εργατικής τάξης και 
διάλυσης της συνοχής της κοινωνίας που γνωρίζουμε ως 
τώρα. 

Με εφαλτήριο την απεργία στις 14/12 και παρά τις 
αδυναμίες που υπάρχουν πρέπει να πιάσουμε ξανά το 
νήμα μέσα από την ιστορία και τους αγώνες του ελλη¬ 
νικού εργατικού κινήματος και να αποκρούσουμε την 
άγρια επίθεση που δεχόμαστε. 

Να παρακάμψουμε γραφειοκράτες και ρεφορμιστές 
φτιάχνοντας επιτροπές αγώνα σε κάθε χώρο δουλειάς, 
σε κάθε κατάστημα, σε κάθε εργοστάσιο. Να οργανώ¬ 
σουμε μια επιτυχημένη μαζική απεργία, ξεκίνημα για 
νέους νικηφόρους αγώνες, ανώτερους ακόμη και από 
της διετίας ΊΟ - Ί2. Να τσακίσουμε παλιούς και νέους 
μνημονιακούς και τους ιμπεριαλιστές προστάτες τους. 
Να πάρουμε την κατάσταση στα χέρια μας μέσα από μια 
κυβέρνηση των εργαζομένων και να γίνουμε εμείς οι δι¬ 
αχειριστές των ζωών μας. 

Στις 14/12 απεργούμε και διαδηλώνουμε όλοι δίνο¬ 
ντας ηχηρή απάντηση ενάντια στην εξαθλίωση που βι- 
ώνουμε και τον εργασιακό μεσαίωνα που θέλουν να μας 
επιβάλλουν. 


Συγκοινωνίες 

Αγώνας Διάρκειας ενάντια στο ξεπούλημα 
Να ξεπεράσουμε την γραφειοκρατική παράλυση 


Σ φοδρή επίθεση δέχονται οι εργαζόμενοι στον 
κλάδο των συγκοινωνιών με την επικείμενη 
ένταξη των εταιρειών αστικών συγκοινωνι¬ 
ών στην Ελληνική Εταιρεία Δημόσιων Συμ¬ 
μετοχών, θυγατρική του Υπερταμείου Ιδιωτικοποιήσεων. 

Αναφέρουν χαρακτηριστικά: «Η πρωτοφανής τα¬ 
λαιπωρία των επιβατών με το ηλεκτρονικό εισιτήριο 
[σημ.: είναι και ένα μέσο φακελώματος των επιβατών], 
οι άθλιες συνθήκες εργασίας των συναδέλφων που επι¬ 
πλέον απειλούνται με απόλυση, είναι μόνιμα χαρακτη¬ 
ριστικά της εκρηκτικής κατάστασης στις συγκοινωνίες... 
Το υπουργείο Οικονομικών ζητάει να αντιμετωπιστούν 
οι αστικές συγκοινωνίες όχι πλέον σαν αγαθό που το 
έχουν ανάγκη όλοι οι πολίτες, ανεξάρτητα αν μπορούν 
να το πληρώνουν, αλλά σαν εμπόρευμα, που πρέπει να 
βάλουν τις αστικές συγκοινωνίες στον πάγκο του κέρ¬ 
δους και της ιδιωτικοποίησης...». 

Ήδη οι εργαζόμενοι, κυρίως στο Μετρό, έχουν πραγ¬ 
ματοποιήσει αρκετές στάσεις εργασίας αλλά και 24ωρες 
απεργίες. Το Σωματείο Εργαζομένων Λειτουργίας Με¬ 
τρό Αθηνών (ΣΕΛΜΑ) απηύθυνε κάλεσμα για τη συ¬ 
γκρότηση μετώπου κατά των ιδιωτικοποιήσεων προς 
όλες τις δημόσιες επιχειρήσεις, όλα τα συνδικάτα σε (ευ¬ 
ρύτερο) δημόσιο τομέα, όπως των συγκοινωνιών (ΣΤΑ- 
ΣΥ, ΟΣΥ, ΟΑΣΑ, ΟΣΕ, ΕΘΕΛ), άλλων επιχειρήσεων που 
απειλούνται με ξεπούλημα (Ισθμός Κορίνθου, αλυκές 
κ.ά.), καθώς και σε κάποια (λίγα) του ιδιωτικού τομέα 
(π.χ. Ενιαίο Σωματείο νοάαίοηε-λΥίηά-νίεΐυδ). Η συ¬ 
νάντηση πραγματοποιήθηκε στα γραφεία του ΣΕΛΜΑ 
στις 16 Νοεμβερίου. Δυστυχώς, δεν υπήρξε κάποια συ¬ 
γκεκριμένη κατάληξη, η συγκρότηση ενός πιο σταθερού 
μετώπου με αγωνιστική προοπτική ή έστω μια συντο¬ 
νιστική επιτροπή. Η κατάσταση των συνδικαλιστικών 
ηγεσιών δεν είναι καλή, βουλιάζουν σε ανταγωνισμούς 
και αντιπαραθέσεις ανούσιες για τους εργαζόμενους, τί¬ 
ποτα δεν μπορούν να εμπνεύσουν και να οργανώσουν. 

Το Εργατικό Κέντρο Αθήνας (ΕΚΑ) διοργανώνει 
ημερίδα στις 16/12 με θέμα: «Οι Δημόσιες Αστικές Συ¬ 
γκοινωνίες ως κοινωνικό αγαθό - Παρόν και προοπτι¬ 


κές», για να... εξετάσει την υπάρχουσα κατάσταση και ν’ 
αναδείξει τις προοπτικές εν όψει των νέων αναγκών και 
προκλήσεων! Αυτοί οι γραφειοκράτες μετατρέπουν τα 
συνδικάτα από οργανώσεις αγώνα της εργατικής τάξης 
σε διοργανωτές διακοσμητικών συζητήσεων. 

Στον ανελέητο πόλεμο που εξαπολύουν οι Μνημονι- 
ακοί, η λύση δεν θα δοθεί με τις ημερίδες των γραφειο¬ 
κρατών! Πρέπει να παλέψουμε σε χώρους δουλειάς, σω¬ 
ματεία, σχολεία και σχολές, με απεργίες, συνελεύσεις, 
επιτροπές. Οι εργαζόμενοι στις συγκοινωνίες έχουν 
δύναμη, μιας και είναι ένας κλάδος αρκετά συγκεντρω¬ 
μένος, με δυνατότητα να παραλύσει την καθημερινή 
«ομαλότητα», με σημαντικές εμπειρίες αγώνων (κάποιοι 
ιδιαίτερα σκληροί). Θα μπορούσαν να αποτελέσουν μια 
αιχμή του δόρατος για όλους τους εργαζόμενους, για 
ένα νέο κύμα αγώνων. Ωστόσο, αυτά τα θετικά στοιχεία 
περνάνε ανεκμετάλλευτα, λόγω της πλήρους έλλειψης 
σχεδίου, της ανικανότητας ή αδιαφορίας των συνδικα¬ 
λιστικών ηγεσιών, είτε των ΠΑΣΚΕ-ΔΑΚΕ και των πα¬ 
ραλλαγών τους (έχουν ισχυρή παρουσία στα συνδικάτα 
των συγκοινωνιών) είτε του ΠΑΜΕ με τους ανέξοδους 
«ταξικούς» λεονταρισμούς και σεχταρισμούς του. Χωρίς 
μια άλλη πολιτική, είναι βέβαιο ότι η πλήρης ιδιωτικο¬ 
ποίηση δεν μπορεί να αποτραπεί. 

Η άθλια κυβέρνηση του Τσίπρα και της παρέας 
του δεν έχουν σκοπό να αφήσουν τίποτα όρθιο. Θα 
ξεπουλήσουν τα πάντα, θα βυθίσουν κι άλλο την κοι¬ 
νωνία στη φτώχεια και την εξαθλίωση. Το ξεπούλημα 
και των τελευταίων δημόσιων επιχειρήσεων και υπο¬ 
δομών, όπως και οι συγκοινωνίες (αλλά και η ύδρευση, 
η ενέργεια κ.λπ.), που είναι βασικές για ένα σύγχρονο 
βιοτικό επίπεδο, θα πισωγυρίσει την ελληνική κοινωνία 
δεκαετίες. Ήδη στα μνημονιακά χρόνια η πτώση της 
ποιότητας εξυπηρέτησης των επιβατών από τις δημόσι¬ 
ες συγκοινωνίες είναι τεράστια, με μεγάλη μείωση των 
δρομολογίων, τεχνικά προβλήματα συντήρησης, αύ¬ 
ξηση των εισιτηρίων, μεγάλη ταλαιπωρία κ.λπ. Μόνος 
δρόμος είναι η ανάπτυξη δυναμικών, μαζικών αγώνων, 
για να ανατρέψουμε το ξεπούλημα, τα Μνημόνια και 
όλους τους υπηρέτες τους. 


Από την δράση μας 


“τοΡΑΥίταουδ” 

«Φτηνός καφές», εργαζόμενοι δουλοπάροικοι! 

Εδώ και κάποια χρόνια, στη Θεσσαλονίκη και όχι μόνο η αλυ¬ 
σίδα καφέ-φαγητού “ΤοιΉγΙίάοιίδ” ανοίγει το ένα κατάστημα 
μετά το άλλο. Συνολικά σε όλα τα καταστήματά της εργάζονται 
800 και πλέον εργαζόμενοι. Οι επιχειρήσεις αυτές, με σύνθημα 
«φθηνός καφές, 24ωρη λειτουργία», έχουν βγάλει μεγάλα κέρδη, 
στις πλάτες των εργαζομένων, με εντατικοποίηση της εργασίας, 
απλήρωτη εργασία και εκφοβισμό από τους εργοδότες. 

Πιο συγκεκριμένα, στο κατάστημα της Καμάρας (πρώτο 
ίϊπηάιίδε της εταιρίας), ακόμη και οι πελάτες απορούν με την 
αστραπιαία αλλαγή προσωπικού. Ο λόγος είναι οι άθλιες συνθή¬ 
κες εργασίας. Όλα αυτά τα χρόνια η εργοδοσία είχε τους μισούς 
εργαζόμενους μισο-ασφαλισμένους. Οι εργαζόμενοι δουλεύανε 
6 ήμερα, σε αντίθεση με ότι δηλώνεται στην Επιθεώρηση Εργασί¬ 
ας. Τους υποχρεώνουν να καθαρίζουν τα δημόσια πεζούλια-πα- 
γκάκια που βρίσκονται μπροστά από το κατάστημα. Οποιαδήπο¬ 
τε βλάβη του εξοπλισμού της επιχείρησης πληρώνεται από τους 
ίδιους, τιμωρώντας τους και μειώνοντας έμμεσα τον μισθό τους! 
Άλλη μια μείωση είναι και από τα προϊόντα που καταναλώνουν 
στη διάρκεια της βάρδιας, υποχρεώνοντάς τους να πληρώνουν 
το 50% της αξίας τους. Τα ρούχα εργασίας τα αγοράζουν με δικά 
τους χρήματα, λες και είναι συνέταιροι στην επιχείρηση! Φυσικά, 
ούτε λόγος για Δώρα, Επιδόματα, Άδειες, Κυριακές, Αργίες, Υπε¬ 
ρωρίες (υπολογίζονται περισσότερα από 150€/μήνα), ενώ τέλος 
οι εργαζόμενοι παρακολουθούνται συνεχώς από 6-7 κάμερες! 

Έτσι, οι εργαζόμενοι του καταστήματος αποφάσισαν να ορ¬ 
γανωθούν και να διεκδικήσουν τα αυτονόητα: αξιοπρέπεια και 
καλύτερες συνθήκες εργασίας. Με τη βοήθεια του ΣΕΤΕΠΕ 
(Συνδικάτο Εργατοϋπαλλήλων Τουριστικών & Επισιτιστικών 
Επιχειρήσεων - ελέγχεται από το ΠΑΜΕ, που το διευθύνει εντε¬ 
λώς σταλινικά), ειδικότερα της Αντεπίθεσης των Εργαζομένων 
στον Επισιτισμό-Τουρισμό, μετά από καταγγελίες στην Επιθε¬ 
ώρηση Εργασίας, 3 συνάδελφοι (που είχαν παραιτηθεί) πήραν 
τελικά τα δεδουλευμένα τους. Το γεγονός αυτό διαψεύδει την 
επιχείρηση, που ισχυρίζεται πως τα δίνει όλα νόμιμα, ενώ, ακόμη 
και σήμερα, σε έλεγχο του ΙΚΑ βρέθηκε ανασφάλιστος εργαζό¬ 
μενος και δεν υπήρχε αναρτημένο πρόγραμμα εργασίας. 

Ξεκίνησαν επίσης παραστάσεις διαμαρτυρίας έξω από το 
κατάστημα. Ένας συνάδελφος (που εξακολουθεί να εργάζεται), 
που πρωτοστάτησε σ’ όλη αυτή την προσπάθεια διεκδίκησης και 
οργάνωσης, προχώρησε σε καταγγελίες στην Επιθεώρηση. Η 
εργοδοσία, όμως, αρνείται να καταβάλλει τα δεδουλευμένα και 
τις διαφορές που προκύπτουν (συνολικά 5.700 ευρώ). Ο συγκε¬ 
κριμένος συνάδελφος αποτελεί «αγκάθι» για τα συμφέροντα της 
εργοδοσίας. Μάλιστα, μέσω του δικηγόρου της, η εταιρεία τού 
πρότεινε να καταβάλλει τα δεδουλευμένα «και με το παραπά¬ 
νω!» - αρκεί να παραιτηθεί! 

Εργοδότες, κυβέρνηση και όλοι οι μνημονιακοί θέλουν να 
επιβάλλουν ένα καθεστώς όπου θα δουλεύουμε χωρίς κανένα 
απολύτως δικαίωμα, μισθό, αξιοπρέπεια. Ήδη στα μνημονιακά 
χρόνια οι εργοδότες όχι μόνο δεν τηρούν ούτε τα στοιχειώδη, 
αλλά στις περισσότερες περιπτώσεις αρνούνται να εφαρμόσουν 
τις αποφάσεις της Επιθεώρησης Εργασίας ή και των αστικών δι¬ 
καστηρίων, όταν επιδικάζουν διαφορές δεδουλευμένων υπέρ των 
εργαζομένων. 

Η «Επιτροπή Αγώνα στα Τοάαγίίαοιίδ» που δημιουργήθηκε, 
συνεχίζει τον αγώνα της, με στόχο να διευρυνθεί και σε άλλα 
καταστήματα της αλυσίδας. Παράλληλα, καλεί όλους τους ερ¬ 
γαζόμενους του κλάδου, που βιώνουν στο πετσί τους την καθη¬ 
μερινή κόλαση των χώρων εργασίας, να στηρίξουν τον δίκαιο 
και αποφασιστικό αγώνα που ξεκίνησαν. Οι συνάδελφοι στα 
Τοά&γΐίαουδ απαιτούν/διεκδικούν: 

— Να εφαρμόζεται σε όλα τα καταστήματα της αλυσίδας η 
ισχύουσα εργατική νομοθεσία. 

— Να πληρώνονται τη σύμβαση (680€ μικτά, όχι 586€). 

— Να δουλεύουν με σταθερή σχέση (5νθήμερο-8ωρο). 

— Να πληρώνονται δώρα, επιδόματα, άδειες, Κυριακές, 
Νυχτερινά, Αργίες, Υπερωρίες. 

— Παροχή εξοπλισμού από την εταιρία (ρούχα εργασίας). 

— Παροχή δωρεάν γεύματος (1 καφέ, νερό, τροφή). 

— Διάλειμμα-παύση εργασίας για ξεκούραση 15λεπτών. 

— Οποιαδήποτε βλάβη στον εξοπλισμό των καταστημάτων 
να πληρώνεται από την επιχείρηση. 


■ Νίκος Κ. 

6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Δεκέμβριος 2017 


Ώρα μηδέν για την τριτοβάθμια εκπαίδευση 


Τ ο υπουργείο παιδείας, στην 
προσπάθεια να προσαρμόσει 
την τριτοβάθμια εκπαίδευση 
στα μέτρα των μνημονιακών 
πολιτικών, κινούμενο με βάση τις ευρωπαϊ¬ 
κές εντολές που επιτάσσουν τη διάλυση της 
δημόσιας και δωρεάν παιδείας (πόρισμα του 
Ο.Ο.Σ.Α.) σχεδιάζει μία σειρά από συγχω¬ 
νεύσεις και κλεισίματα σχολών, ξεκινώντας 
από τα ΤΕΙ Αθήνας και Πειραιά, για να ακο¬ 
λουθήσει το ΤΕΙ Ιονίων νήσων. 

Οι συγχωνεύσεις των δύο ΤΕΙ στο «Πα¬ 
νεπιστήμιο Δυτικής Αττικής» (ΠΔΑ) παρου¬ 
σιάζονται παραπλανητικά από το υπουργείο 
και τις διοικήσεις ΤΕΙ ως μια «αναβάθμιση». 
Το μόνο που θα παραπέμπει σε πανεπιστή¬ 
μιο, θα είναι το όνομα του νέου ιδρύματος. 
Όσο για την ουσία του ζητήματος, πρόκειται 
να καταργηθούν όσες σχολές δεν πληρούν 
κριτήρια όπως το ελάχιστο όριο σε μέλη 
ΔΕΠ (μόνιμοι καθηγητές) χωρίς βέβαια να 
γίνεται λόγος για το πώς οι συγκεκριμένες 
σχολές όλα αυτά τα χρόνια υπονομεύτηκαν, 
με τις περικοπές στην χρηματοδότηση και 


τη μη πρόσληψη μόνιμων καθηγητών, προ- 
κειμένου να καλυφθούν τα κενά που δήμι¬ 
ου ργούνταν από τις συνταξιοδοτήσεις. 

Το μεγαλύτερο «αγκάθι» στα σχέδιά 
τους είναι η σχολή Υγείας και Πρόνοιας 
(ΣΕΥΠ) του ΤΕΙ Αθήνας, όπου σχεδιάζο¬ 
νται και οι περισσότερες συγχωνεύσεις - 
εκτρώματα. Ολόκληρα τμήματα ουσιαστικά 
καταργούνται (π.χ. Αισθητική), οδηγούμενα 
προς την πλήρη υποβάθμιση των διετών 
(!) προγραμμάτων σπουδών. Προβλέπεται 
πως από τα 12 τμήματα που λειτουργούν 
αυτή τη στιγμή, θα παραμείνουν μόνο τα 7. 
Στη ΣΕΥΠ σπουδάζουν 12.000 φοιτητές, οι 
οποίοι δεν γνωρίζουν εάν από Σεπτέμβριο 
θα μπορούν να συνεχίσουν να σπουδάζουν 
αυτό που επέλεξαν. 

Αυτή η κατάσταση αλλά και ο εμπαιγμός 
των φοιτητών τόσο από το υπουργείο όσο 
και από τις διοικήσεις, που κάθε μέρα αλλά¬ 
ζουν τα λεγόμενά τους σχετικά με την αυτο¬ 
νομία των τμημάτων, έχει οδηγήσει στον ξε¬ 
σηκωμό των φοιτητών. Έχουν γίνει αρκετές 
κινητοποιήσεις στο υπουργείο Παιδείας, με 
τους φοιτητές να κλειστές πόρτες και ΜΑΤ. 


Έχει ξεκινήσει ένας γύρος 
φοιτητικών γενικών συνελεύ¬ 
σεων με αποκορύφωμα αυτήν 
στις 5-12, όπου συμμετείχαν 
πάνω από 400 φοιτητές. Μετά 
από μια πολύωρη διαδικασία, 
στην οποία έγινε ξεκάθαρο το 
τι πραγματικά θα σημάνει το 
ΠΔΑ και ο νόμος Γαβρόγλου, 
υπερψηφίστηκε το πλαίσιο της «Πρωτοβου¬ 
λίας φοιτητών ενάντια στη συγχώνευση» 
(το οποίο στηρίζεται από την ΣΣΠ) με 183 
ψήφους έναντι 112 του πλαισίου «αντικατά- 
ληψης» και 90 του ΜΑΣ (ΚΚΕ). 

Μέσα από το συγκεκριμένο πλαίσιο 
προτάθηκε, πέρα από την κατάληψη της 
σχολής για έξι μέρες, μία σειρά από δράσεις 
και κινητοποιήσεις, όπως η συμμετοχή του 
συλλόγου στην πορεία για την επέτειο της 
δολοφονίας του Α. Γρηγορόπουλου, αλλά 
και πορεία στο κέντρο του Αιγάλεω προς 
το ΤΕΙ Αθήνας (συμμετείχαν πάνω από 250 
φοιτητές) αλλά και η δημιουργία συντονι¬ 
στικού κατάληψης, στο οποίο πήραν μέρος 
65 φοιτητές. 



Η δομή του νέου ΠΔΑ πρόκειται να 
ανακοινωθεί από τον ίδιο τον Α. Τσίπρα στο 
«αναπτυξιακό» συνέδριο στη Δυτική Αττική 
στις 15-12. Την ημέρα εκείνη απαιτείται μια 
μαχητική απάντηση από τους φοιτητές των 
δύο υπό συγχώνευση ΤΕΙ. Χρειάζεται όλοι 
οι φοιτητές να συσπειρωθούν γύρω από την 
«Πρωτοβουλία φοιτητών ενάντια στη συγ¬ 
χώνευση» και μέσα από την αυτοοργάνωση 
να πραγματοποιήσουν γενικές συνελεύσεις 
στις σχολές, να πάρουν μαχητικές αποφά¬ 
σεις και να προχωρήσουν σε κατάληψη ολό¬ 
κληρου του ΤΕΙ, διαδηλώσεις, κλεισίματα 
δρόμων και άλλες αγωνιστικές εκδηλώσεις. 

■ Γ. Τσόλακας 


Καθηγητές: Εκλογές στις ΕΛΜΕ 


Πανεπιστήμιο Ιωαννίνων 

Εκλογές του Συλλόγου Εστιακών Φοιτητών 


Τ ο επόμενο διάστημα πραγμα¬ 
τοποιούνται στις περισσότερες 
ΕΛΜΕ (πρωτοβάθμια σωμα¬ 
τεία των καθηγητών) εκλογές 
για την ανάδειξη των νέων Διοικητικών 
Συμβουλίων. Η Αντεπίθεση των Εκπαιδευ¬ 
τικών συμμετέχει στην Α' και Ε' ΕΛΜΕ 
Θεσσαλονίκης, στην ΕΛΜΕ Κιλκίς καθώς 
και στην Α' ΕΛΜΕ Δυτικής Αττικής (όπου 
οι εκλογές πραγματοποιήθηκαν στις 30/11). 

Η παρέμβασή μας γίνεται με προκήρυξη 
που εξηγεί στους συναδέλφους την επίθεση 
που δέχεται το σύνολο της εργατικής τάξης 
και πιο συγκεκριμένα η δημόσια εκπαίδευ¬ 
ση και οι εκπαιδευτικοί. Ανάμεσα στα αλλε¬ 
πάλληλα μνημονιακά μέτρα που πρόκειται 
να εφαρμοστούν, επικεντρώνουμε στις δρα¬ 
ματικές επιπτώσεις σε μαθητές και εκπαι¬ 
δευτικούς από: 

α) Το επικείμενο νομοσχέδιο για το 
«Νέο» Λύκειο. Πρόκειται για ένα εξετα¬ 
στικό κάτεργο, σχεδιασμένο να αποκλείσει 
ένα μεγάλο ποσοστό των μαθητών. Επίσης, 
με τις περικοπές ωρών και μαθημάτων που 
προβλέπονται, θα οδηγηθούμε σε υποχρεω¬ 
τικές μετακινήσεις, και αργά ή γρήγορα, σε 
απολύσεις εκπαιδευτικών. 

β) Το Πιστοποιητικό Παιδαγωγικής και 
Διδακτικής Επάρκειας, που ουσιαστικά κα¬ 
ταργεί τα πτυχία των καθηγητικών σχολών, 
πετάει στα αζήτητα αναπληρωτές και αδιό¬ 
ριστους συναδέλφους και πολύ σύντομα θα 
θέσει υπό αμφισβήτηση και το δικαίωμα των 
μονίμων εκπαιδευτικών να διδάσκουν στο 
δημόσιο σχολείο. 

γ) Την Αυτονομία της Σχολικής Μο¬ 
νάδας και την Αξιολόγηση. Το «νέο» σχο¬ 
λείο θα είναι «αποκεντρωμένο» και «αυ¬ 
τόνομο» οικονομικά και παιδαγωγικά. Θα 
λειτουργεί σαν επιχείρηση, υποχρεωμένο 
να βρίσκει «πόρους» για την επιβίωσή του, 
δηλαδή χορηγούς και δίδακτρα, να προσελ¬ 
κύει τους μαθητές ως πελάτες (εκπαιδευτι¬ 
κό κουπόνι). Σε αυτά τα πλαίσια θα έρθει 
και η αξιολόγηση του εκπαιδευτικού έργου 
και της σχολικής μονάδας, που βαφτίζεται 
«αποτίμηση». Η ατομική αξιολόγηση των 
εκπαιδευτικών, στη συνέχεια, θα αφορά το 
κατά πόσο εφαρμόζουμε αυτές τις πολιτικές 
ιδιωτικοποίησης του δημόσιου σχολείου και 
τις νεοφιλελεύθερες αντιδραστικές «μεταρ¬ 


ρυθμίσεις». 

Η κατάσταση αυτή δεν αντιμετωπίζεται 
με τις πολιτικές των παρατάξεων που κυρι¬ 
αρχούν στο συνδικαλιστικό κίνημα (σκ) των 
εκπαιδευτικών γιατί: 

α) Οι παρατάξεις του παλιού και νέου 
κυβερνητικού και μνημονιακού συνδικαλι¬ 
σμού (ΔΑΚΕ/ΝΔ, ΣΥΝΕΚ/ΣΥΡΙΖΑ, ΠΕΚ/ 
ΠΑΣΟΚ), σε αγαστή συνεργασία, κάνουν 
ότι περνάει από το χέρι τους για να αδρα- 
νοποιήσουν τις ΕΛΜΕ και την ΟΛΜΕ, βά¬ 
ζοντας πλάτη για να περάσουν τα μνημονι- 
ακά μέτρα, β) Το ΠΑΜΕ (ΚΚΕ) συνεχίζει τη 
διασπαστική πολιτική του, επιχειρώντας να 
εμφανιστεί ως η μόνη δύναμη, γι’ αυτό εξα¬ 
πολύει συκοφαντικές επιθέσεις ενάντια σε 
αγωνιστές, άλλες αριστερές παρατάξεις και 
σωματεία που δεν ελέγχει, γ) Η Αριστερή 
Ριζοσπαστική Ενότητα (ΛΑΕ) επαναφέρει 
την αποτυχημένη συνταγή της δήθεν «ενό¬ 
τητας της αριστεράς», που οδήγησε στην 
προδοσία του ΣΥΡΙΖΑ, και εξακολουθεί να 
καλλιεργεί αυταπάτες ότι η λύση θα έρθει 
μέσα από τις εκλογές, δ) Οι Παρεμβάσεις 
φέρουν κι αυτές βαρύτατες ευθύνες για τη 
σημερινή κατάσταση του σκ των εκπαιδευ¬ 
τικών. Εστιάζουν στην ενίσχυσή τους στα 
ΔΣ, υποβαθμίζοντας την αναγκαιότητα 
συγκρότησης επιτροπών αγώνα που σπάνε 
την αδράνεια που επιβάλλουν οι ξεπουλη¬ 
μένες συνδικαλιστικές ηγεσίες και επιτρέ¬ 
πουν το πέρασμα των αγώνων στα χέρια 
των εκπαιδευτικών. 

Τέλος, καλούμε τους συναδέλφους μας 
να προωθήσουμε ένα σχέδιο ανασυγκρότη¬ 
σης των σωματείων μας με στόχο την ενερ¬ 
γοποίηση όλο και περισσότερων εκπαιδευ¬ 
τικών και τη δημιουργία Επιτροπών Αγώνα 
και Απεργιακών Επιτροπών, με καθήκοντα 
την ενημέρωση, τη στήριξη των Γενικών Συ¬ 
νελεύσεων, την αποτελεσματική προετοιμα¬ 
σία και περιφρούρηση των απεργιών. Μόνο 
έτσι μπορούμε να προετοιμάσουμε μαζικές 
και ριζοσπαστικές κινητοποιήσεις που θα 
κλιμακώνονται και θα συντονίζονται με 
όσους εργαζόμενους κινητοποιούνται ενά¬ 
ντια στα Μνημόνια, και να οικοδομήσουμε 
ένα Πανεκπαιδευτικό Μέτωπο με γονείς- 
μαθητές-φοιτητές-εργαζόμενους για τη 
σωτηρία της δημόσιας εκπαίδευσης. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Η φετινή χρονιά ξεκίνησε με οξυ- 
μένα προβλήματα για τους εστι¬ 
ακούς φοιτητές. Τόσο η μείωση 
της χρηματοδότησης που αγγίζει το 75% στο 
πανεπιστήμιο Ιωαννίνων, όσο και οι αντιεκ- 
παιδευτικοί νόμοι που έχουν περάσει τα προ¬ 
ηγούμενα χρόνια, έχουν δημιουργήσει τερά¬ 
στια προβλήματα στην φοιτητική μέριμνα. 
Κτίρια μένουν ασυντήρητα, τα δωμάτια δεν 
επαρκούν για την κάλυψη όλων των φοιτη¬ 
τών που αδυνατούν να νοικιάσουν, οι εστια¬ 
κοί φοιτητές είναι αναγκασμένοι να πληρώ¬ 
νουν ενοίκιο-δίδακτρα των 45 ευρώ, βλάβες 
δεν επιδιορθώνονται, οι εστίες αφήνονται να 
ρημάξουν. 

Επιπλέον, η είσοδος των εργολάβων 
σε σίτιση, καθαριότητα, φύλαξη και τεχνι¬ 
κή υπηρεσία και οι απολύσεις διοικητικών 
υπαλλήλων, προκάλεσαν γενική υποβάθμι- 
ση των υπηρεσιών. Η λέσχη στο πανεπιστή¬ 
μιο Ιωαννίνων κινδυνεύει να κλείσει (όπως 
έγινε σε άλλες πόλεις), στην φοιτητική μέ¬ 
ριμνα υπάρχουν μόνο δύο υπάλληλοι, δεν 
υπάρχει γιατρός, υπάρχει αργοπορία στην 
έκδοση των δικαιούχων για τις φοιτητικές 
εστίες, κ.α. 

Ωστόσο η κατάσταση θα ήταν χειρότερη 
αν δεν αποφασίζαμε να κινητοποιηθούμε. Ο 
Σύλλογος Εστιακών Φοιτητών Ιωαννίνων 
εδώ και τρία χρόνια κινητοποιεί και οργανώ¬ 
νει τους εστιακούς φοιτητές. Με συστηματι¬ 
κές κινητοποιήσεις μπήκε φρένο σε πολλές 
επιθέσεις ενάντια στα δικαιώματα μας και 
βοήθησε αισθητά να βελτιωθεί η ζωή μας 
στις εστίες, αλλά και η ζωή των φοιτητών του 
πανεπιστημίου. Με ανυποχώρητους αγώνες, 
μέσα από τις γενικές συνελεύσεις του συλ¬ 
λόγου, με μαχητικά μέσα πάλης (καταλή¬ 
ψεις, διαδηλώσεις, κινητοποιήσεις) πετύχαμε 
σημαντικές νίκες. Μόνο φέτος, κερδίσαμε 
να νοικιαστούν δωμάτια σε ξενοδοχεία για 
πάνω από 50 φοιτητές, να εγκριθεί κονδύλι 
για την ανακαίνιση και υλικοτεχνική υπο¬ 
δομή των εστιών, να μπουν βραδινά δρομο¬ 
λόγια, να βγουν νωρίτερα τα αποτελέσματα 
των πρωτοετών φοιτητών. Επιπλέον, ο Σύλ¬ 
λογος Εστιακών στήριξε εργατικές κινητο¬ 
ποιήσεις όπως ο αγώνας στο Ιπποκράτειο 
Ιωαννίνων, συμμετείχε σε συγκεντρώσεις δι¬ 
αμαρτυρίας για δίωξη συνδικαλιστών και σε 


όλες τις απεργιακές κινητοποιήσεις. Μόνο 
με κοινούς αγώνες εργαζομένων φοιτητών 
μπορούμε αντιμετωπίσουμε την ΕΕ, τα μνη¬ 
μόνια και τις κυβερνήσεις. 

Κόντρα στην μοιρολατρία που καλλιερ¬ 
γούν νέοι και παλιοί μνημονιακοί, τα ΜΜΕ, 
αλλά και όσοι βλέπουν μόνο «ήττες», ο Σύλ¬ 
λογος Εστιακών Φοιτητών δείχνει πως όταν 
υπάρχει απόφαση για μαχητικό και ανυ¬ 
ποχώρητο αγώνα οι νέοι κινητοποιούνται 
και διεκδικούν. Καθοριστικό ρόλο για αυτό 
έπαιξε η πολιτική της Σοσιαλιστικής Σπου¬ 
δαστικής Πάλης (ΣΣΠ) μέσα από το πλαίσιο 
πάλης του ΕΝΩΤΙΚΟΥ ΨΗΦΟΔΕΛΤΙΟΥ. 
Αναδείξαμε το σχέδιο εξόντωσης της εκπαί¬ 
δευσης και των εργασιακών, δημοκρατικών 
και κοινωνικών δικαιωμάτων, αλλά και ένα 
σχέδιο για να τους σταματήσουμε. 

Η Πανσπουδαστική Κίνηση Συνεργα¬ 
σίας (ΠΚΣ), δεν έκανε τίποτα για να λύσει 
τα προβλήματα των εστιακών φοιτητών. 
Αντιθέτως, προσπαθεί με κάθε τρόπο να μας 
διαιρέσει και να συκοφαντήσει χυδαία αγω¬ 
νιστές και ειδικά την ΣΣΠ. Παριστάνουν τον 
σύλλογο, ενώ βρίσκονται έξω και ενάντια 
από τις διαδικασίες του, δεν εμφανίζονται 
καν στις συνελεύσεις και στις κινητοποιή¬ 
σεις. Τους ενδιαφέρει μόνο να πάρουν ψή¬ 
φους ώστε να μετατρέψουν τον σύλλογο σε 
σφραγίδα, όπως ακριβώς έχουν κάνει όπου 
έχουν αυτοδυναμία. 

Για να παραμείνει ο σύλλογος μαχητικός, 
να γίνονται συνελεύσεις και να υπάρχουν 
όργανα που να λειτουργούν και να παίρνουν 
αγωνιστικές αποφάσεις, για να διατηρήσου¬ 
με ό,τι κερδίσαμε και να διεκδικήσουμε πε¬ 
ρισσότερα πρέπει στις εκλογές στις 12/12 
να στηρίξουμε το ΕΝΩΤΙΚΟ ΨΗΦΟΔΕΛ¬ 
ΤΙΟ. 

Διεκδικούμε: 

■ Δημόσια Δωρεάν παιδεία - 
Αύξηση της χρηματοδότησης 

■ Ανέγερση νέων εστιών - 
επινοικίαση ξενοδοχείων και 
διαμερισμάτων 

■ Κατάργηση του ενοικίου των 45 
ευρώ 

■ Ούτε ένα ευρώ για σπουδές 

Πλημμύρες στη Δυτική Αττική 

Ένα προ μ ελετη μ ένο έγκλημα 



Η ταν αρκετή μια βροχή, ώστε μια ολόκλη¬ 
ρη περιοχή του Θριασίου Πεδίου, από τη 
Μάνδρα ως την Ελευσίνα και τη Νέα Πέ- 
ραμο, να θυμίζει βομβαρδισμένο τοπίο. Για 
πάνω από δέκα μέρες ανασύρονταν σοροί κάτω από τα 
χώματα, ανεβάζοντας τους νεκρούς στους 24, ενώ πολλοί 
περισσότεροι είναι οι τραυματίες. Οι δρόμοι μετατράπη¬ 
καν σε ποτάμια, τεράστιες εκτάσεις καλύφθηκαν με λά¬ 
σπη, το οδικό δίκτυο καταστράφηκε, προκλήθηκαν εκτε¬ 
ταμένα προβλήματα ηλεκτροδότησης και υδροδότησης 
και ανυπολόγιστη καταστροφή ιδιωτικής και δημόσιας 
περιουσίας. Οι κάτοικοι μιας από τις φτωχότερες περιο¬ 
χές της Ελλάδας βρέθηκαν αντιμέτωποι με μια απίστευτη 
καταστροφή. 

Η αντίδραση των κομμάτων του επίσημου πολιτικού 
σκηνικού και φυσικά των ΜΜΕ δεν επεφύλασσε εκπλή¬ 
ξεις. Εξέφρασαν όλοι την «οδύνη τους για τις απώλειες» 
και κήρυξαν τριήμερο πένθος. Ο ανεκδιήγητος Τσίπρας 
υποσχέθηκε «άμεση και πλήρη αποκατάσταση των πληγέ- 
ντων», ο Κυριάκος ζήτησε την «πλήρη συμπαράσταση της 
πολιτείας », η περιφερειάρχης Ρένα Δούρου έκανε μήνυση 
«κατά παντός υπευθύνου» (!) και όλοι ζήτησαν «να φτάσει 
το μαχαίρι στο κόκαλο». Παράλληλα, άρχισε το γνωστό 
παιχνίδι με το μπαλάκι των ευθυνών: Φταίνε οι παλιές ή οι 
νέες δημοτικές αρχές; Μήπως τα ακραία καιρικά φαινόμε¬ 
να; Η Περιφέρεια; Η κυβέρνηση; Η ευθύνη ανήκει, όντως, 
σε όλους τους και έχει ένα όνομα: Λέγεται καπιταλισμός. 


την εικόνα διάλυσης. Καταιγισμός νομοθετημάτων νο- 
μιμοποιοιεί καμένα και εκχερσωμένα, αποχαρακτηρίζει 
δασικές εκτάσεις, περιορίζει και εξαφανίζει ρέματα και 
παραχωρεί δικαιώματα εκμετάλλευσης σε ιδιωτικά συμ¬ 
φέροντα. 

Ειδικοί εκτιμούν ότι στην Ελλάδα υπάρχουν περίπου 
300 ζώνες υψηλού κινδύνου σαν τη Μάνδρα, με το μεγα¬ 
λύτερο μέρος να βρίσκεται στην Αττική, όπου ζει ο μισός 
πληθυσμός της χώρας. Ειδικά η περιοχή της Μάνδρας εί¬ 
ναι μια από τις χαρακτηριστικότερες περιπτώσεις βίαιης 
ανθρώπινης παρέμβασης. Κάτω από το όρος Πατέρας, 
με ένα δίκτυο από ρέματα που ενώνονται σε έναν μεγα¬ 
λύτερο χείμαρρο, η περιοχή έχει μπαζωθεί σε μήκος πάνω 
από 500 μέτρα (από εκεί περνάει και η παλιά Εθνική Οδός 
Αθηνών - Θηβών)! Ο δήμος έφτιαξε χώρο αμαξοστασίου 
και επισκευών, μπαζώνοντας τον χείμαρρο στο στενότερο 
σημείο του, δίχως να εκτελεστεί κανένα έργο εκτροπής. 
Ενόψει των Ολυμπιακών Αγώνων του 2004, είχε αποφασι- 
στεί η επέκταση της βιομηχανικής ζώνης πιο κοντά στους 
πρόποδες του όρους. Στη συνολική περιβαλλοντική επι¬ 
βάρυνση συνέβαλαν οι πυρκαγιές στο όρος Πατέρας, οι 
εκχερσώσεις, οι λαθροϋλοτομίες και η υπερβόσκηση, οδη¬ 
γώντας σε σταδιακή αποψίλωση του δάσους που συγκρα- 
τούσε και επιβράδυνε το νερό. Κάτω από αυτές τις συνθή¬ 
κες, ήταν θέμα χρόνου μια τέτοια καταστροφή. 

Επομένως, βασικοί υπεύθυνοι για το έγκλημα της 
Μάνδρας είναι όλοι όσοι εφαρμόζουν αυτές τις πολιτι¬ 
κές, διαχρονικά όλες οι κυβερνήσεις, και σήμερα η κυ¬ 
βέρνηση ΣΥΡΙΖΑ-ΑΝΕΛ, μαζί με την περιφερειακή και 
τοπική διοίκηση. Ενώ γνωρίζουν τη σοβαρότητα του προ¬ 
βλήματος, εδώ και χρόνια δεν προχωρούν στα απαραίτη¬ 
τα έργα, αφήνοντας απροστάτευτους χιλιάδες κατοίκους. 

Όλοι αυτοί δεν δίστασαν να κατηγορήσουν τα θύματα 
αυτών των πολιτικών. Δεν φτάνει που τους έπνιξαν, τους 
κατέστρεψαν, τους κοροΐδεψαν χρόνια τώρα με ψεύτικες 
υποσχέσεις, τους κουνάνε και το δάχτυλο που έχτισαν 
στο ρέμα! Ντροπή! Η φτωχολογιά, που προσπαθεί με ό,τι 
μέσα διαθέτει να βάλει το κεφάλι κάτω από ένα κεραμίδι, 
δεν έχει καμία ευθύνη. Δεν θα αναγκαζόταν να καταφύ- 
γει σε τέτοιες λύσεις, αν όλοι αυτοί είχαν κάνει τη δουλειά 
τους! 


Ένοχοι κυβέρνηση, δημοτικές και 
περιφερειακές αρχές, το ίδιο το καπιταλιστικό 
σύστημα 

Το Μέγαρο Μαξίμου κατέφυγε με ευκολία στο γνω¬ 
στό επιχείρημα περί «ακραίου καιρικού φαινομένου », για 
να θολώσει τις πολιτικές ευθύνες. 

Καταρχάς, η ένταση του φαινομένου δεν ήταν τέτοια 
που να δικαιολογεί την έκταση της καταστροφής. Στη 
χώρα μας δεν εμφανίζονται τα πολύ επικίνδυνα φαινό¬ 
μενα (π.χ. τυφώνες, κυκλώνες, ανεμοστρόβιλοι, τροπικές 
καταιγίδες) που συναντώνται σε άλλες περιοχές του πλα¬ 
νήτη. Στη Μάνδρα είχαμε μια έντονη βροχόπτωση, που 
δεν μπορεί να δικαιολογήσει το μέγεθος της καταστρο- 
φής. 

Αλλά και τα πραγματικά ακραία καιρικά φαινόμενα 
δεν ακυρώνουν, αντίθετα επιβεβαιώνουν τις πολιτικές ευ¬ 
θύνες. Δεν είναι τυχαία, ούτε προέρχονται από την οργή 
του Θεού. Είναι προϊόν της αλόγιστης παρέμβασης του 
ανθρώπου στη φύση και εν τέλει ενός μοντέλου «ανά¬ 
πτυξης» που θυσιάζει τον άνθρωπο και τη φύση στο 
βωμό του γρήγορου κέρδους του κεφαλαίου: άναρχη και 
αυθαίρετη δόμηση χωρίς πολεοδομικό σχέδιο, μπάζωμα 
ρεμάτων, κάψιμο και καταπάτηση δασών, τσιμεντοποίηση 
των αστικών περιοχών, ατμοσφαιρική ρύπανση κ.α. Από 
τις Σκουριές και τους φονικούς σεισμούς στην Ελλάδα μέ¬ 
χρι τις πλημμύρες στην Ινδία και την ξηρασία στην Αφρι¬ 
κή, ο αδηφάγος καπιταλισμός αγνοεί τη σπουδαιότητα 
του φυσικού περιβάλλοντος για τη ζωή και την υγεία. 

Αυτή η κατάσταση επιβαρύνεται πολλαπλά με τις 
πολιτικές των Μνημονίων. Η συρρίκνωση των δημόσιων 
επενδύσεων έχει ως αποτέλεσμα την εγκατάλειψη βασι¬ 
κών έργων υποδομών (π.χ. αντιπλημμυρικά, αντιπυρικά, 
αντισεισμικά). Η διάλυση των δημόσιων υπηρεσιών, η 
ιδιωτικοποίηση μεγάλων έργων (Εγνατία, Ολυμπία, Ιό- 
νια οδός κ.λπ.), οι αναθέσεις σε εργολάβους ενισχύουν 


Οργάνωση, Αγώνας παντού, να σωθούμε από 
την καπιταλιστική βαρβαρότητα 

Η κατάσταση στην περιοχή παραμένει δραματική. Οι 
κάτοικοι προσπαθούν, ουσιαστικά μόνοι τους, να χτίσουν 
ξανά τη ζωή τους. Οι πόροι, αν και όταν έρθουν, είναι ψί¬ 
χουλα. Η βοήθεια του κράτους είναι ελάχιστη, ειδικά στην 
παροχή του αναγκαίου εξοπλισμού και προσωπικού για 
την αποκατάσταση των ζημιών. Στο έδαφος της απουσίας 
των δημόσιων φορέων, εμφανίστηκαν κι εδώ οι γνωστές 
(Μη) Κυβερνητικές Οργανώσεις για τη διαχείριση της 
έκτακτης ανάγκης - πρακτική που τείνει να γίνει κυρίαρ¬ 
χη* 

Το χειρότερο όμως είναι ότι νέες τραγωδίες είναι 
μπροστά μας, αν αυτή η απαράδεκτη κατάσταση δεν ανα¬ 
τραπεί οριστικά. Οι εργαζόμενοι, τα φτωχά λαϊκά στρώ¬ 
ματα, η νεολαία πρέπει να οργανωθούμε και να χτίσουμε 
ένα μαζικό κίνημα που θα διεκδικήσει: 

Άμεση στήριξη των πληγέντων (αποζημιώσεις, αποκα¬ 
τάσταση ζημιών, πάγωμα χρεών) 

Προγράμματα εργατικής κατοικίας για σύγχρονη και 
ποιοτική στέγη 

Μέτρα αντιπλημμυρικής προστασίας με ολοκληρωμέ¬ 
νο επιστημονικό σχεδίασμά 

Έργα υποδομής για την εξυπηρέτηση των κοινωνικών 
αναγκών 

Αυτό το ταξικό έγκλημα δεν πρέπει να μείνει χωρίς 
απάντηση! Οι ένοχοι πρέπει να πληρώσουν. Ο αγώνας 
για αποκατάσταση των πλημμυροπαθών πάει χέρι-χέρι με 
τον αγώνα ενάντια στα Μνημόνια και τις νεοφιλελεύθε¬ 
ρες πολιτικές. Συνδέεται με την πάλη για μια ριζική αλ¬ 
λαγή στην οργάνωση της κοινωνίας και της οικονομίας, 
που θα θέτει στο επίκεντρο τον άνθρωπο και τις ανάγκες 
του, την προστασία του περιβάλλοντος. 

■ Σ. Θ. 


Θέατρο ΕΜΠΟΡΙΚΟΝ 

«Ήταν όλοι τους παιδιά μου» 

Ο Αρθουρ Ασερ Μίλερ, ένας από τους κο¬ 
ρυφαίους αμερικανούς θεατρικούς συγγραφείς, 
γεννήθηκε στις 17 Οκτωβρίου 1915. Μέσω του 
έργου του, εξέθεσε την απάτη του «Αμερικανικού 
Ονείρου», δεχόμενος ισχυρή κριτική στη χώρα 
του. Ήταν συγγραφέας - ορόσημο για τη δραμα- 
τουργική τέχνη. Το 1949, όταν ο Μίλερ ήταν 34 
ετών, ανέβηκε στο Μπρόντγουεϊ «Ο θάνατος του 
εμποράκου», ίσως το καλύτερο και πιο γνωστό 
θεατρικό έργο του. Το ίδιο έτος, γίνεται ο πρώτος 
συγγραφέας στην ιστορία που κερδίζει τρία βρα¬ 
βεία: το Βραβείο Πούλιτζερ, το Βραβείο Τόνι και 
το βραβείο Κριτικών της Νέας Υόρκης. Εφάμιλ¬ 
λης αξίας είναι και τα μετέπειτα έργα του: «Μετά 
την πτώση», «Πάνω από τη γέφυρα» και «Οι μά¬ 
γισσες του Σάλεμ» που γνώρισαν διεθνή επιτυχία 
και διασκευάστηκαν για τον κινηματογράφο. Την 
περίοδο του Μακαρθισμού του ζητήθηκε από την 
Επιτροπή Αντιαμερικανικών Ενεργειών να δώσει 
ονόματα «κομμουνιστών» συγγραφέων και καλ¬ 
λιτεχνών και αυτός αρνήθηκε, με αποτέλεσμα να 
καταδικαστεί σε ολιγόμηνη φυλάκιση την οποία 
εξαγόρασε για 500 δολάρια. 

Η λέξη αριστούργημα περιγράφει απόλυτα το 
έργο του Μίλερ, «Ήταν όλοι τους παιδιά μου». 
Είναι μια σύγχρονη τραγωδία στην οποία ο κάθε 
χαρακτήρας εκπροσωπεί ένα κομμάτι της μετα¬ 
πολεμικής αμερικανικής κοινωνίας, έτσι όπως 
την έβλεπε ο συγγραφέας. 

Το έργο πραγματεύεται την ιστορία ενός βι- 
ομήχανου στην πολεμική βιομηχανία, του Τζο 
Κέλερ, ο οποίος επέτρεψε τη χρήση μιας ελαττω¬ 
ματικής παρτίδας ανταλλακτικών προκαλώντας 
τον θάνατο δεκάδων πιλότων. Στην μεταπολεμι¬ 
κή ανάπτυξη, ο ίδιος βιομήχανος κατασκευάζει 
πια πλυντήρια και χύτρες ταχύτητας και ευημερεί. 
Αντί να τιμωρηθεί, οδήγησε τον συνέταιρό του 
σε πολυετή καταδίκη. Όλοι γύρω του λίγο - πολύ 
γνώριζαν ή πίστευαν την ενοχή του. Αρνούνταν 
να πουν δυνατά αυτό που πίστευαν: άλλοι όντας 
συμβιβασμένοι και άλλοι λόγω ενοχών. Όπως το 
καπιταλιστικό σύστημα την εποχή εκείνη πετού- 
σε χρυσόσκονη στα μάτια του κόσμου για να μην 
φαίνεται η ασχήμια του και μοίραζε ψίχουλα στον 
ταλαιπωρημένο από δύο πολέμους λαό, έτσι και 
ο Τζο Κέλερ προσπαθεί να ενσωματώσει τους 
γύρω του και να εξαγοράσει τη σιωπή τους τά¬ 
ζοντας δουλειά και προσφέροντας τη φιλία του. 
Όμως η αλήθεια δεν μπορεί να μείνει θαμμένη 
για πολύ, και η ορμή της, όταν επιτέλους αποκα¬ 
λύπτεται, παρασύρει ενόχους και συμβιβασμέ¬ 
νους στην λυτρωτική κάθαρση. Το πραγματικό 
πρόσωπο του Τζο Κέλλερ φανερώνεται. Η ενοχή 
για τους 21 πιλότους δεν έχει καμιά θέση στην 
λογική του, που δεν μπορεί να βάλει τίποτα πάνω 
από το συμφέρον. Ο αποκρουστικός κυνισμός 
του δεν επιτρέπει πια καμία αυταπάτη. 

Το ποιοτικό στοιχείο στα έργα του Μίλερ εί¬ 
ναι ο ρεαλισμός με τον οποίο παρουσιάζονται οι 
χαρακτήρες. Δεν υπάρχει το απόλυτο κάλο και 
το απόλυτο κακό. Όλα είναι πολύ πιο σύνθετα, 
όπως και στην πραγματική ζωή. Όλες οι όψεις 
παρουσιάζονται, χωρίς να υπεραπλουστεύονται. 
Και πάντα φτάνει στο διά ταύτα! Έτσι μέσω του 
βιομηχάνου Τζο Κέλερ, του οποίου την ενοχεί 
δεν ακυρώνει η εξ αμελείας δολοφονία του, το 
κείμενο του Μίλερ δείχνει πως το καπιταλιστικό 
σύστημα δεν διστάζει να φτάσει στον φόνο βάζο¬ 
ντας πάνω απ’ όλα το κέρδος. Το συγκλονιστικό 
αυτό έργο και η άρτια ερμηνεία του εννιαμελούς 
θιάσου δημιουργούν μια εκπληκτική παράσταση 
που αξίζει να δει κανείς. 

Τζ. Πρ. 

Γερμανία: Συγκυβέρνηση των χ 


Φ 


Ρευστό παραμένει το 
πολιτικό σκηνικό στη 
Γερμανία. Οι συνομιλίες 
για κυβέρνηση 
συνασπισμού ανάμεσα 
στη Χριστιανική Ένωση 
(χριστιανοδημοκράτες - 
χριστιανοκοινωνιστές), 
τους Ελεύθερους 
Δημοκράτες και τους 
Πράσινους ναυάγησαν. 
Έτσι, τώρα όλοι πιέζουν 
τους σοσιαλδημοκράτες 
του Σουλτς να κάνουν 
πολιτικό χαρακίρι 
ξαναμπαίνοντας σε 
κυβέρνηση “μεγάλου” 
συνασπισμού με τη 
Χριστιανική Ένωση, 
εκτελώντας το 
“πατριωτικό τους 
καθήκον”. 

■ Χρήστος Νομίδης 


Σ τις 10 και 11 Δεκεμβρίου έχει 
προγραμματιστεί συνάντηση 
των 0Ό\] (χριστιανοδημο¬ 
κράτες) και 0511 (χριστιανο- 
κοινωνιστές Βαυαρίας), προκειμένου να 
γίνει αξιολόγηση του εκλογικού αποτε¬ 
λέσματος του Σεπτεμβρίου και της μελ¬ 
λοντικής πορείας τους, μετά τις μεγάλες 
και απρόσμενες εκλογικές απώλειες. Η 
Μέρκελ, παρά την αμφισβήτηση που 
φουντώνει και μέσα στο ίδιο της το κόμ¬ 
μα, προσπαθεί να εξασφαλίσει μια ακόμα 
θητεία ως καγκελάριος. Μετά το ναυάγιο 
του λεγάμενου συνασπισμού “Τζαμάικα” 
(Χριστιανική Ένωση, Ελεύθεροι Δημο¬ 
κράτες, Πράσινοι), το καλύτερο σενάριο 
για αυτήν είναι μια κυβέρνηση συνασπι¬ 
σμού ξανά με τους σοσιαλδημοκράτες 
και το χειρότερο μια κυβέρνηση μειο¬ 
ψηφίας. Πρέπει να θεωρείται δεδομένο 
ότι στις επόμενες εκλογές η Μέρκελ θα 
αποχωρήσει από την προεδρία του ΩΌΙΙ 
και την καγκελαρία. Οι κυρίαρχες μερί¬ 
δες του κεφαλαίου επένδυσαν πάνω της, 
φιλοτεχνώντας μια εικόνα οικονομικής 
επιτυχίας, κοινωνικής και πολιτικής στα¬ 
θερότητας, στην οποία θα μπορούσε να 
στηριχθεί ολόκληρη η ΕΕ. Οι εκλογές 
απέδειξαν όμως πόσο σαθρό είναι το οι¬ 
κοδόμημα. 

Οι άλλοι μεγάλοι χαμένοι των εκλο¬ 
γών, το σοσιαλδημοκρατικό κόμμα 
(δΡΌ), με υποψήφιο καγκελάριο τον 
Σουλτς, ετοιμάζονται για μια μεγαλόπρε¬ 
πη γερμανική εκδοχή της κωλοτούμπας 
αλά Τσίπρα. Μετά την ανακοίνωση των 
απογοητευτικών εκλογικών αποτελε¬ 
σμάτων, ο Σουλτς δήλωσε, και μάλιστα 
κατηγορηματικά, ότι η θέση του κόμμα¬ 
τος είναι στην αντιπολίτευση. Κάλεσε 
μάλιστα σε συνέδριο ανασυγκρότησης 
και επαναπροσδιορισμού της πολιτικής 
του. Ωστόσο, αμέσως μετά το ναυάγιο 
των συνομιλιών για τη συγκρότηση συ¬ 
νασπισμού “Τζαμάικα”, ο Σουλτς και τα 
κορυφαία στελέχη του δΡΌ δήλωσαν ότι 
η κατάσταση έχει αλλάξει και το κόμμα 
πρέπει να δείξει υπεύθυνη στάση! Υπεύ¬ 
θυνη στάση απέναντι στο γερμανικό 
κεφάλαιο, που αγωνιά για μια σταθε¬ 
ρή κυβέρνηση, η οποία θα συνεχίσει να 


εγγυάται την απρόσκοπτη απομύζηση 
του γερμανικού προλεταριάτου. Απένα¬ 
ντι στις Βρυξέλλες, που έχουν αποκτή¬ 
σει δυσανεξία με όποιον κριτικάρει την 
ευρωζώνη, έστω και ρητορικά όπως οι 
Ελεύθεροι Δημοκράτες. Απέναντι στον 
Μακρόν, ο οποίος φέρεται να είπε ότι 
αν η Μέρκελ συμμαχήσει με τους Ελεύ¬ 
θερους Δημοκράτες, θα είναι πολιτικά 
νεκρός. Υπεύθυνη στάση απέναντι και 
στην Αθήνα; Η κυβέρνηση ΣΥΡΙΖΑ- 
ΑΝΕΛ νοστάλγησε τον Σόιμπλε, τον 
οποίο εξόρκιζε, πριν καλά-καλά εγκα¬ 
ταλείψει το υπουργείο Οικονομικών για 
να γίνει πρόεδρος της γερμανικής βου¬ 
λής. Κρύος ιδρώτας έλουσε τον θλιβε¬ 
ρό Τσίπρα μπροστά στο ενδεχόμενο να 
αναλάβουν το υπουργείο Οικονομικών 
οι Ελεύθεροι Δημοκράτες, που με κάθε 
ευκαιρία μιλούν για ΟΓεχίΐ. Αυτός είναι 
ο λόγος που το παιδί για τα θελήματα, 
την ώρα που βραβευόταν στο Παρίσι με 
το βραβείο πολιτικού σθένους (γαλλικό 
χιούμορ;), δεν δίστασε να υποδείξει στον 
Σουλτς να συνεργαστεί με τη Μέρκελ! 

Έτσι, το κατηγορηματικό Όχι” σε 
κυβέρνηση “μεγάλου” συνασπισμού 
έγινε “Ναι” σε διαπραγματεύσεις, αλλά 
με “ανοιχτή έκβαση”. Το συνέδριο του 
δΡΌ, αντί να συζητήσει μια υποτιθέμενη 
“αριστερή στροφή”, θα συζητήσει το εν¬ 
δεχόμενο μιας νέας συγκυβέρνησης. “Το 
κεντρικό ζήτημα θα είναι αν οι συνομι¬ 
λητές μας είναι έτοιμοι να δεχτούν σοσι¬ 
αλδημοκρατικές αξίες (...) Το δΡΌ θέλει 
να επιβάλει το μέγιστο των θέσεών του”, 
δήλωσε μεταξύ πολλών άλλων ο Σουλτς, 
υποσχόμενος ...σκληρή διαπραγμάτευ¬ 
ση! Στο συνέδριο, θα έχει να αντιμετω¬ 
πίσει τη νεολαία του δΡΌ, η οποία έχει 
ταχθεί κατά της συγκυβέρνησης, ενώ την 
ίδια άποψη φαίνεται να έχει και η πλει- 
οψηφία της βάσης του κόμματος. Ωστό¬ 
σο, τέτοιες λεπτομέρειες δεν πτοούν την 
“έμπειρη” και σφιχτοδεμένη με το γερμα¬ 
νικό και ευρωπαϊκό κεφάλαιο ηγεσία, η 
οποία δείχνει αποφασισμένη να προσφέ¬ 
ρει το κόμμα θυσία, σαν άλλη Ιφιγένεια, 
σε μια απέλπιδα προσπάθεια να φυσήξει 
ούριος άνεμος στα πανιά του γερμανικού 
και ευρωπαϊκού ιμπεριαλισμού. 



Τα ζιζάνια... 

Η ηγεσία του δΡΌ δεν φαίνεται να 
πτοείται ούτε από διάφορα “ζιζάνια” 
στις σχέσεις των κυβερνητικών εταίρων, 
οι οποίοι συνεχίζουν, ως “υπηρεσιακή” 
κυβέρνηση, να κυβερνούν τη χώρα. Ο 
υπουργός Γεωργίας Κρίστιαν Σμιτ (Ωδυ) 
ψήφισε στα όργανα της ΕΕ υπέρ της 
χρήσης της γλυφοσάτης ως ζιζανιοκτό- 
νου για μια ακόμα πενταετία, παρότι η 
υπουργός Περιβάλλοντος Μπάρμπαρα 
Χέντριξ (δΡΌ) είχε αντίθετη θέση. Το 
πρωτόκολλο ορίζει ότι, σε περίπτωση 
διαφωνιών μεταξύ συναρμόδιων υπουρ¬ 
γών, η γερμανική κυβέρνηση, σε επίπεδο 
ΕΕ, απέχει από την ψηφοφορία. Ο Πα¬ 
γκόσμιος Οργανισμός Υγείας έχει κα¬ 
τατάξει τη γλυφοσάτη στη λίστα με τις 
ύποπτες για πρόκληση καρκίνου ουσίες, 
ενώ αμέτρητες είναι οι καταγγελίες για 
τις βλαβερές συνέπειες που έχει η χρήση 
της για το περιβάλλον. Σε όλα τα ΜΜΕ, 
το επεισόδιο με τη γλυφοσάτη αναφέρ¬ 
θηκε ως προβοκάτσια με στόχο τη Μέρ¬ 
κελ, η οποία έσπευσε να καταδικάσει την 
ενέργεια του υπουργού της. Ελάχιστα 
ΜΜΕ ανέφεραν ότι η γλυφοσάτη δεν 
είναι παρά η δραστική ουσία του ζιζα- 
νιοκτόνου Κοιιηάιαρ, της περιβόητης 
αμερικανικής πολυεθνικής Μοηδ&ηίο, το 
οποίο έχει τζίρο δισεκατομμυρίων ευρώ 
παγκοσμίως. Κανένα ωστόσο ΜΜΕ δεν 
“υπενθύμισε” ότι τον Σεπτέμβριο του 
2016 η γερμανική ΒαγεΓ έκανε πρόταση 
εξαγοράς της Μοηδ&ηίο με τίμημα 66 
δις δολάρια. Αν ολοκληρωθεί η μέγα- 
συγχώνευση, θα δημιουργηθεί το μεγα¬ 
λύτερο παγκοσμίως μονοπώλιο στους 
γεωργικούς σπόρους και στη χημική βι¬ 
ομηχανία. 

Η συγχώνευση αυτή προσπαθεί ακό¬ 
μη να περάσει από τους κανονισμούς 
που αφορούν τον αντιμονοπωλιακό 
έλεγχο. Στις ΗΠΑ, έχει ήδη περάσει το 
πρώτο τεστ τον Ιανουάριο, όταν πήρε τις 
ευλογίες του Τραμπ, ο οποίος προέβη σε 
αποκλειστική συνάντηση με τους διευ- 
θύνοντες συμβούλους των δύο εταιρει¬ 
ών. Από την πλευρά της ΕΕ όμως, ακόμα 
δεν έχει δοθεί η έγκριση. Η ΒαγεΓ, για να 
περάσει η εξαγορά από την ευρωπαϊκή 
επιτροπή ανταγωνισμού, έχει προτείνει 
να πουλήσει ένα τμήμα της Μοηδ&ηίο 
στη γερμανική ΒΑδΕ αντί 6 δις ευρώ. 
Η απόφαση αναμένεται στις αρχές του 
2018. Δύο γερμανικές εταιρείες και μια 
εξαγορά-μαμούθ κρύβονται λοιπόν πίσω 
από τη γλυφοσάτη και γι’ αυτό ο υπουρ¬ 
γός Γεωργίας ψήφισε υπέρ της χρήσης 
της, ενώ αυτή του η κίνηση δεν πρόκειται 
να αποτελέσει εμπόδιο για τον “μεγάλο” 
συνασπισμό. 

... και η κατάσταση των 
κερδισμένων 

Τεράστια όμως προβλήματα αντι¬ 
μετωπίζουν και οι “κερδισμένοι” των 
εκλογών. Το ναυάγιο των διαπραγμα¬ 
τεύσεων για τη “Τζαμάικα” χρεώνεται 
στους Ελεύθερους Δημοκράτες. Στην 
ουσία, δεν ήθελαν να μπουν σε κυβέρ¬ 
νηση με τη Μέρκελ, φοβούμενοι ότι θα 
πλήρωναν το ίδιο βαρύ τίμημα με την 

αρένων 


προηγούμενη φορά, όταν μετά το τέλος της 
κυβερνητικής θητείας καταβαραθρώθηκαν 
εκλογικά και έμειναν εκτός κοινοβουλίου. Οι 
Ελεύθεροι Δημοκράτες ήταν πάντα ένα κόμ¬ 
μα νεοφιλελεύθερο, φιλοΕΕ, κοσμοπολίτικο, 
υπέρ της επιχειρηματικότητας, της παγκοσμι¬ 
οποίησης κ.λπ. Στις τελευταίες εκλογές ωστό¬ 
σο, και προκειμένου να ανακάμψουν εκλογι¬ 
κά, διατύπωσαν θέσεις πιο προστατευτικές, 
εθνοκεντρικές, ευρωσκεπτικιστικές μέχρι και 
ξενοφοβικές. Η ηγεσία τους ωστόσο γνωρίζει 
πολύ καλά ότι αν έμπαιναν στην κυβέρνηση 
δεν θα μπορούσαν να αλλάξουν τίποτα, έστω 
για το θεαθήναι, αφού το σχέδιο της ΕΕ απο¬ 
τελεί στρατηγικό σχέδιο του γερμανικού ιμπε¬ 
ριαλισμού. Έτσι, δεν μπορούν πλέον εύκολα 
να παίξουν τον ρόλο του αξιόπιστου κυβερνη¬ 
τικού εταίρου, όπως το έκαναν με επιτυχία σε 
όλη τη μεταπολεμική περίοδο. 

Στην Εναλλακτική για τη Γερμανία (ΑίΟ) 
διεξάγεται ανελέητη εσωκομματική πάλη. Η 
ΑίΟ δημιουργήθηκε αρχικά ως ένα ελιτίστι¬ 
κο κόμμα, από μια ομάδα πανεπιστημιακών, 
κυρίως οικονομολόγων, που αντιτάχθηκαν 
στα πακέτα διάσωσης τραπεζών και κρατών. 
Αργότερα, κάτω από την επίδραση του ακρο¬ 
δεξιού κινήματος Ρε§ί(Η και της προσφυγικής 
κρίσης, γέμισε με ακροδεξιά, ξενοφοβικά, ρα¬ 
τσιστικά, έως και νεοναζιστικά στοιχεία. Την 
επομένη των εκλογών, αποχώρησε από την 
ηγεσία η Φράουκε Πέτρι (μοιραζόταν την 
ηγεσία με τον ευρωβουλευτή Γιεργκ Μόιτεν), 
καταγγέλλοντας την κυριαρχία των ακροδεξι¬ 
ών μέσα στο κόμμα. Στο πρόσφατο συνέδριο, 
ο επικεφαλής της κοινοβουλευτικής ομάδας 
Αλεξάντερ Γκάουλαντ εξελέγη συμπρόεδρος 
της ΑίΟ, έπειτα από μια επεισοδιακή διαδικα¬ 
σία. Αρχικά, υποψήφιοι ήταν ο μετριοπαθής 
Γκέοργκ Πατσντέρσκι και η εκπρόσωπος της 
δεξιάς πτέρυγας Ντόρις Σάιν-Βιτγκενστάιν. 
Στην πρώτη ψηφοφορία, επικράτησε η Σάιν- 
Βιτγκενστάιν, χωρίς ωστόσο να εξασφαλίσει 
ποσοστό άνω του 50%, ώστε να εκλεγεί. Στη 
δεύτερη κέρδισε ο Πατσντέρσκι, αλλά και 
πάλι χωρίς την απαραίτητη πλειοψηφία. Επι¬ 
κράτησε μεγάλη αναστάτωση, με αποτέλεσμα 
να διακοπεί η διαδικασία και να αποσυρθούν 
από τη διεκδίκηση της προεδρίας και οι δύο 
υποψήφιοι. Στη θέση τους, ως μοναδικός υπο¬ 
ψήφιος, εμφανίστηκε ο Γκάουλαντ, ο οποίος 
το ίδιο πρωί είχε ανακοινώσει ότι δεν επρόκει- 
το να διεκδικήσει την ηγεσία. Ο Γκάουλαντ, ο 
οποίος σύμφωνα με πληροφορίες αποφάσισε 
να θέσει υποψηφιότητα προκειμένου να απο¬ 
φευχθεί η διάσπαση του κόμματος, έλαβε πο¬ 
σοστό μόλις 67,8%, αν και ήταν χωρίς αντίπα¬ 
λο. Ως συμπρόεδρος επανεξελέγη ο Μόιτεν, 
με 72%. 

Είναι επομένως πολύ πιθανό τα κόμμα¬ 
τα που υπέστησαν τις μεγαλύτερες εκλογι¬ 
κές απώλειες (αθροιστικά περισσότερο από 
13,5%) να συνεχίσουν να κυβερνούν, ενώ τα 
κόμματα με τα μεγαλύτερα εκλογικά κέρδη να 
μείνουν εκτός κυβέρνησης. Πρόκειται για ένα 
δύσκολα βιώσιμο πολιτικά σχήμα. Το πολιτικό 
κατεστημένο στη Γερμανία ξεμένει από καύσι¬ 
μα και εναλλακτικές λύσεις δεν έχουν διαμορ¬ 
φωθεί ακόμα. Στις 19 Δεκεμβρίου θα έχουν 
συμπληρωθεί 86 ημέρες από την ημέρα διεξα¬ 
γωγής των εκλογών, διάστημα που αποτελεί 
ιστορικό ρεκόρ “ακυβερνησίας” για τη Γερμα¬ 
νία. Το θέμα πλέον δεν είναι αν θα σπάσει το 
ρεκόρ, αλλά για πόσο θα σπάσει. 


Καταλονία 

Προς εκλογές και νέα κρίση 


Το σχέδιο Ραχόι 

Μετά τη γενικευμένη και άγρια καταστολή 
στο δημοψήφισμα της 1ης Οκτώβρη, ο Ραχόι, 
με πρόσχημα την ανακήρυξη της ανεξαρτησίας 
της Καταλονίας από έναν τρεμάμενο Πουζδεμόν, 
προχώρησε στην ενεργοποίηση του άρθρου 155 του 
ισπανικού συντάγματος, δηλαδή στην κατάργηση της 
όποιας αυτονομίας της Καταλονίας, στη διάλυση της 
Βουλής της (της Τζενεραλιδάδ) και στην ανάληψη της 
εξουσίας απευθείας από την Μαδρίτη και την κεντρική 
κυβέρνηση. Ταυτόχρονα εξαπολύθηκε ένα νέο κύμα 
καταστολής, με ποινικές διώξεις δημάρχων, βουλευτών 
και πρώην μελών της κυβέρνησης Πουζδεμόν, αλλά και 
διώξεις όσων αναρτούν το κίτρινο χρώμα, μιλούν για 
πολιτικούς κρατούμενους, κ.ο.κ. Σε αυτό το σχέδιο του 
Ραχόι εντάσσονται και οι νέες εκλογές για ανάδειξη 
νέας Βουλής και νέας κυβέρνησης στην Καταλονία, 
που είναι προγραμματισμένες για τις 21 Δεκέμβρη. 

Με αυτό το σχέδιο «ανακατάληψης» της Καταλονίας 
η κυβέρνηση Ραχόι προσπαθεί: 

1) Να ελέγξει καταρχάς τον κρατικό μηχανισμό 

και τους κρατικούς αξιωματούχους της Καταλονίας. 
Όλες οι υπηρεσίες, συμπεριλαμβανομένης και της 
αστυνομίας (της οποίας ο αρχηγός καθαιρέθηκε), 
έχουν περάσει στα χέρια της κεντρικής κυβέρνησης 
και προφανώς όλο αυτό το διάστημα διενεργείται μια 
επιχείρηση εκκαθάρισης των όποιων «απείθαρχων» 
απέναντι στην κεντρική εξουσία. Ο έλεγχος του 
διοικητικού και αστυνομικού μηχανισμού της 
Καταλονίας είναι ζωτικός για την κεντρική κυβέρνηση, 
ώστε να μπορεί να κρατά ανήμπορη και παράλυτη 
όποια κυβέρνηση προκύψει από τις εκλογές. Ο έλεγχος 
φαίνεται ότι είχε χαθεί σε μεγάλο βαθμό (αποτέλεσμα 
της βαθιάς οικονομικής και της πολιτικής κρίσης του 
ισπανικού καπιταλισμού), γι’ αυτό και αναγκάστηκε 
να στηριχθεί αποκλειστικά στα δικά της ΜΑΤ - αλλά 
αυτά σε μία επόμενη αναμέτρηση θα τσακιστούν, αν 
δεν υποστηριχθούν από τον ισπανικό στρατό. Αυτή 
η άμεση άσκηση της εξουσίας, τυπικά ή άτυπα, δεν 
πρόκειται να σταματήσει την επομένη των εκλογών 
αλλά θα συνεχιστεί αμείωτη. Ήδη ξεδιπλώνεται η 
τάση υπερσυγκεντροποίησης των εξουσιών, δηλαδή 
η αφαίρεση της «αυτονομίας», σε όλο το ισπανικό 
κράτος (Βαλένθια, δημαρχία της Μαδρίτης και αλλού). 

2) Να επανενσωματώσει την αστική τάξη και τα 
ανώτερα μικροαστικά στρώματα της Καταλονίας, και 
πολύ περισσότερο να την ενεργοποιήσει εναντίον του 
κινήματος της ανεξαρτησίας. Γι’ αυτό δεν χρειάστηκε 
να καταβάλει και μεγάλη προσπάθεια, μια που η 
όποια φιλοανεξαρτησιακή καταλανική μπουρζουαζία 
είχε τρομάξει αρκετά από τη μαχητικότητα και τη 
μαζικότητα του κινήματος. Εξ ου και οι αρκετές 
μεταφορές εδρών των καταλανικών εταιριών προς τη 
Μαδρίτη, και οι ακόμη πιο πολυάριθμες απειλές όχι 
μόνο για μεταφορά εδρών αλλά για μετεγκατάσταση 
ολόκληρων επιχειρήσεων εκτός Καταλονίας. Και 
φυσικά, προϊόν αυτής της επιχείρησης ήταν και η 
διαδήλωση υπέρ της παραμονής της Καταλονίας στο 
ισπανικό κράτος. 

3) Να τρομοκρατήσει με συλλήψεις, 
φυλακίσεις και επαπειλούμενες διώξεις τις ηγεσίες 
και τα μεγαλοστελέχη των δύο μεγαλύτερων 
φιλοανεξαρτησιακών κομμάτων -του δεξιού κόμματος 
του Πουζδεμόν και του κεντροαριστερού κόμματος της 
Ρεπουμπλικανικής Αριστεράς της Καταλονίας (ΕΚΌ), 
της οποίας ο ηγέτης και πρώην αντιπρόεδρος της κα- 
ταλανικής κυβέρνησης έχει ήδη φυλακιστεί- ώστε 
να υποχωρήσουν άτακτα, εγκαταλείποντας το αίτημα 
για ανεξαρτησία. Στην πράξη, τα δύο αυτά κόμματα 
έχουν υποχωρήσει, αλλά δεν έχουν αποκηρύξει 
ακόμη ανοιχτά την ανεξαρτησία, και προς το παρόν 
προσπαθούν να ελιχθούν. 



4) Να αποκεφαλίσει το κίνημα της ανεξαρτησίας, 

να το οδηγήσει στην αποδιοργάνωση, στον αποπρο¬ 
σανατολισμό και στην ηττοπάθεια, τρομοκρατώντας 
τα δύο αυτά κόμματα και φτάνοντάς τα στα όρια της 
πολιτικής τους (ή, καλύτερα, στην αποκάλυψη των 
πραγματικών προθέσεών τους). Αυτό ως ένα βαθμό 
το κατάφερε, κυρίως επειδή το φιλοανεξαρτησιακό 
«κεντριστικό» €ΕΓΡ (ΟαικΜαίιιτα άε ΙΜίαί Ροριιίατ) 
δεν μπόρεσε και δεν είχε την πολιτική ώστε να ανα- 
λάβει την ηγεσία και να αναπληρώσει την προδοσία 
των δύο μεγάλων φιλοανεξαρτησιακών κομμάτων. Ο 
πρόεδρος Πουζδεμόν και τα δύο μεγάλα φιλοανεξαρ- 
τησιακά κόμματα μπορεί να ψέλλισαν την ανεξαρτη¬ 
σία αλλά δεν έκαναν τίποτα για την υπερασπίσουν και 
πολύ περισσότερο να την υλοποιήσουν. Το ακριβώς 
αντίθετο. Αποδέχθηκαν την παύση της καταλανικής 
κυβέρνησης, τη διάλυση της Βουλής, την παράδοση 
του κρατικού μηχανισμού στον έλεγχο της κυβέρνησης 
του Ραχόι, και στο τέλος αποδέχθηκαν (μαζί και το 
ΟυΡ) και τις εκλογές στις 21 Δεκέμβρη που επέβαλε 
ο Ραχόι. 

Μια νέα κρίση ετοιμάζεται 

Ανεξάρτητα από το αποτέλεσμα των εκλογών - τις 
οποίες φαίνεται πως θα κερδίσει το φιλοανεξαρτησιακό 
μπλοκ- το σχέδιο του Ραχόι και της ισπανικής 
μπουρζουαζίας φαίνεται πως έχει σε πρώτη φάση 
πετύχει. Η νέα κυβέρνηση, ακόμη κι αν είναι φιλοα- 
νεξαρτησιακή, θα παραμένει παράλυτη και θα βολο¬ 
δέρνει ανάμεσα στην απροθυμία της να συγκρουστεί 
με το ισπανικό κράτος (που δεν θέλει και δεν μπορεί 
να παραχωρήσει τίποτε) και στην επιθυμία της να είναι 
ανεκτή από τις μάζες, οι οποίες ωστόσο δεν θέλουν 
να υποχωρήσουν. Με αυτήν την έννοια, ακόμη κι 
αν προκύψει μια ανάπαυλα, η κρίση όχι μόνο δεν θα 
εξαφανιστεί αλλά θα γνωρίσει νέους και μεγαλύτερους 
σπασμούς, με τη διαφορά ότι οι μάζες θα έχουν 
αφομοιώσει τα μαθήματά τους από τα πρόσφατα 
γεγονότα. 

Ήδη με πρωτοβουλία του ΟΙΙΡ -που εξάλλου 
είναι μία λίγο - πολύ συνάθροιση τοπικών κινήσεων- 
έχουν δημιουργηθεί, πολλαπλασιαστεί, μαζικοποιηθεί 
και ενοποιηθεί σε κεντρικό καταλανικό επίπεδο οι 
Επιτροπές Υπεράσπισης της Καταλονίας. Αυτές 
μπορούν να αποτελέσουν μια οργάνωση μάχης, 
διαφορετική από τον καταλανικό κρατικό μηχανισμό, 
αρκεί βεβαίως να αρχίσει να αναδύεται και μια νέα 
ηγεσία μέσα στο εργατικό κίνημα της Καταλονίας, 
ικανής και αποφασισμένης να φτάσει μέχρι τέλους το 
κίνημα της ανεξαρτησίας. 

■ Ηρακλής Χριστοφορίδης 

10 Εργατική Πάλη 


ΠΟΛΙΤΙΚΗ 


Δεκέμβριος 2017 


2018: Ύπουλη χρονιά για συνιάζεις/συνιαξιοδοιικό 


Η επόμενη χρονιά δεν θα είναι, από μια πρώτη 
ματιά, μια χρονιά μεγάλων/δραματικών περι¬ 
κοπών για συντάξεις και συνταξιοδοτικό. Όμως 
αυτό δεν σημαίνει ότι το 2018 θα είναι αναίμα¬ 
κτο, δηλαδή χωρίς μειώσεις, περικοπές ή νέα βάρη για συντα¬ 
ξιούχους και ασφαλισμένους. Στα πλαίσια αυτού του άρθρου 
θα προσπαθήσουμε να σκιαγραφήσουμε: (α) τις νέες μειώσεις 
σε συντάξεις και συνταξιοδοτικά δικαιώματα που φέρνει το 
2018, (β) την «προετοιμασία» των νέων δραματικών μειώσεων 
από το 2019 και μετά. 

Καλό είναι να έχουμε ξεκάθαρο ότι: 1) Αυτές οι μειώσεις 
περιέχονται είτε στον ν. Κατρούγκαλου (ν.4387/2016), είτε 
στον προϋπολογισμό του 2018 ή ακόμη και στο λεγόμενο 
μεσοπρόθεσμο 2018-2021 (4° Μνημόνιο). 2) Αφορούν εκα¬ 
τοντάδες ή και εκατομμύρια συνταξιούχους ή ασφαλισμένους. 
3) Αυτές οι μειώσεις έρχονται να προστεθούν στα ήδη υπάρ¬ 
χοντα βάρη (ανεργία, μειώσεις εισοδημάτων, φορολογία κ.ά.) 
των εργατικών και λαϊκών μαζών, αλλά και στα νέα βάρη που 
φέρνει η περιβόητη 3 η αξιολόγηση. 

Το 2018 λοιπόν προβλέπεται ότι θα εφαρμοστούν νέες πε¬ 
ρικοπές στο ΕΚΑΣ, περικοπές στις αιτήσεις για νέες συντά¬ 
ξεις (κύριες, επικουρικές και εφάπαξ) που θα υποβληθούν τη 
νέα χρονιά, καθώς και σε όσες εκκρεμούν και θα εκδοθούν το 
2018. Επίσης, αυξήσεις σε όρια ηλικίας διαφόρων κατηγοριών 
ασφαλισμένων, αυξήσεις εισφορών σε ελεύθερους επαγγελ- 
ματίες ή αγρότες, και τέλος, ολοκλήρωση της διαδικασίας του 
επαναϋπολογισμού όλων των ήδη υπαρχουσών συντάξεων. 
Πιο συγκεκριμένα: 

— Για το ΕΚΑΣ: Το 2017 δόθηκαν για ΕΚΑΣ 319 εκ. ευρώ, 
το 2018 θα δοθούν μόλις 81 εκ.. Η μείωση κατά 238 εκ. θα γίνει 
μέσω των χορηγούμενων ποσών αλλά και μέσω της μείωσης 
κατά 140.000 των δικαιούχων. Οι δικαιούχοι σήμερα είναι πε¬ 
ρίπου 220.000 και θα μείνουν για το 2018 μόνο 80.000. Μνη- 
μονιακός στόχος είναι η πλήρης κατάργηση του ΕΚΑΣ από 
1 / 1 / 2020 . 

— Για τις νέες συνταξιοδοτήσεις και για τις εκκρεμείς 


συνταξιοδοτήσεις: Εδώ και χρόνια υπάρχουν σε εκκρεμότητα 
αρκετές εκατοντάδες χιλιάδες αιτήσεις συνταξιοδότησης, που 
αφορούν κύριες, επικουρικές και εφάπαξ. Σε αυτές, για τον 
υπολογισμό τους, αλλά και σε όλες τις νέες αιτήσεις συνταξιο- 
δότησης που θα κατατεθούν μέσα στο 2018, θα εφαρμοστούν 
οι αντίστοιχες προβλέψεις του νόμου Κατρούγκαλου, με απο¬ 
τέλεσμα σημαντικές μειώσεις. Διάφοροι υπολογισμοί οδηγούν 
ανάλογα με το Ταμείο (Δημοσίου, ΙΚΑ ή άλλο), ανάλογα με 
τη σύνταξη (κύρια, επικουρική ή εφάπαξ) ή ανάλογα με τα έτη 
ασφάλισης, σε μειώσεις από 6% έως και 40%. 

— Για τις αυξήσεις σε όρια ηλικίας συνταξιοδότησης 
διαφόρων κατηγοριών ασφαλισμένων: Με βάση τον ν. 
4336/2015, που επιβάλει από το 2022 και μετά τα 67 σαν γενι¬ 
κό καθολικό όριο ηλικίας για πλήρη σύνταξη γήρατος, και επί¬ 
σης επιβάλει μεταβατικές διατάξεις σταδιακής αύξησης όλων 
των παλιών ορίων, οδηγούνται αρκετοί ασφαλισμένοι όλων 
των Ταμείων σε αύξηση ορίων ηλικίας συνταξιοδότησης από 
6 μήνες έως και 2 χρόνια. 

— Για τις αυξήσεις εισφορών σε ελεύθερους επαγγελμα- 
τίες και αγρότες: Με βάση τον ν. Κατρούγκαλου, τη θέσπιση 
ενιαίων ασφαλιστικών εισφορών σε εργαζόμενους, ελεύθε¬ 
ρους επαγγελματίες, αγρότες και τις μεταβατικές διατάξεις γι’ 
αυτή την «προσαρμογή», περίπου 1,4 εκ. ελεύθεροι επαγγελ¬ 
ματίες, αγρότες ή επιστήμονες θα δουν τουλάχιστον ποσοστι¬ 
αία τις εισφορές τους να αυξάνονται το 2018. 

— Για την ολοκλήρωση της διαδικασίας του επαναϋπο- 
λογισμού όλων των ήδη υπαρχουσών συντάξεων (περίπου 
2,5 εκ. κύριων και επικουρικών συντάξεων): Ενδεικτικό για 
το τι ρόλο παίζει ή θα παίξει αυτός ο επαναϋπολογισμός, εί¬ 
ναι το ενδιαφέρον των δανειστών, στα πλαίσια της 3 ης αξιο¬ 
λόγησης να δεσμεύσουν την μνημονιακή συγκυβέρνηση των 
ΣΥΡΙΖΑ-ΑΝΕΛ στην ολοκλήρωσή της τους πρώτους μήνες 
του 2018. Ουσιαστικά, με αυτή την ολοκλήρωση οι Μνημονι- 
ακοί προετοιμάζονται και ταυτόχρονα προετοιμάζουν και την 
κοινωνία, ηθικά και ψυχολογικά, για τις επόμενες μειώσεις. 
Θυμίζουμε ότι είναι προγραμματισμένο-συμφωνημένο, στα 
πλαίσια του 3 ου ή του λεγομένου 4 ου Μνημονίου, την 1/1/2019 



να περικόψουν έως και το 18% της λεγόμενης προσωπικής δι¬ 
αφοράς από αυτές τις επαναϋπολογισμένες συντάξεις (κύριες 
και επικουρικές). Ο υποτιθέμενος «ακίνδυνος επαναϋπολο- 
γισμός» των ήδη καταβαλλόμενων συντάξεων, αποτελεί μια 
βόμβα μεγατόνων στα θεμέλια όχι μόνο όλων των συνταξιού¬ 
χων, όχι μόνο στην ίδια την Κοινωνική Ασφάλιση, αλλά και 
στην ήδη ρημαγμένη κοινωνία και οικονομία. 

Θυμίζουμε ότι είναι επίσης ήδη σύμφωνη μένο, στα πλαίσια 
των διαρκών Μνημονίων, ότι τέτοιου είδους μειώσεις, και σε 
μεγαλύτερα ποσοστά, θα μπορούν να επιβληθούν οποιαδήπο¬ 
τε στιγμή, αν τα δημοσιονομικά δεν πάνε καλά. 

Τέλος, θυμίζουμε τον κίνδυνο που πλέον διατρέχουν όλες 
οι παλιές και νέες συντάξεις από τον ν. Κατρούγκαλου και τις 
άγριες Μνημονιακές διατάξεις του: πλήρης διαχωρισμός επι¬ 
κουρικών και εφάπαξ από την κύρια σύνταξη, πλήρης υποταγή 
του ταμείου επικουρικών και του εφάπαξ στη δημοσιονομική 
πειθαρχία (που τα απειλεί με εξαφάνιση: ρήτρες μηδενικού ελ¬ 
λείμματος κ.ά.), σπάσιμο των κύριων συντάξεων (σε «εθνική», 
«ανταποδοτική» και «προσωπική διαφορά») και την εγγύηση 
του κράτους μόνο για τη λεγάμενη «ανταποδοτική», δραμα¬ 
τική μείωση αυτών των «ανταποδοτικών» συντάξεων, κατάρ¬ 
γηση των κατώτατων ορίων. Που σημαίνει ότι όποια στιγμή 
το αποφασίσουν μπορούν να τα καταργήσουν όλα, εκτός από 
τα ψίχουλα της λεγόμενης «ανταποδοτικής» σύνταξης (βλ. και 
άρθρα Εργατικής Πάλης κυρίως στα φύλα 411,412,424). 


ΠΑΕΚΙΗΡΙΗΜΟΙ - με κάβε μέσο 

^ Ρ α μηδέν για την πρώτη κατοικία και τους 
■ ■ πλειστηριασμούς. Μέσα στα σκληρά και 

χ ¥ βάρβαρα προαπαιτούμενα που πρέπει να ψη- 

ΜΜ φιστούν για να κλείσει η τρίτη αξιολόγηση 
(κόψιμο συντάξεων, αντεργατικά-αντισυνδικαλιστικά μέτρα, 
ιδιωτικοποιήσεις, περικοπές επιδομάτων) κορυφαία θέση κα¬ 
τέχει η εκκίνηση της διαδικασίας των πλειστηριασμών. Το νο¬ 
μοθετικό πλαίσιο που επιτρέπει τη διενέργεια ηλεκτρονικών 
πλειστηριασμών υπάρχει από την προηγούμενη αξιολόγηση 
αλλά μέχρι πρόσφατα δεν είχε εφαρμοστεί. Αυτό που ζητάν οι 
δανειστές είναι να υπάρξει έμπρακτη απόδειξη και δέσμευση 
από την κυβέρνηση ΣΥΡΙΖΑ-ΑΝΕΛ ότι οι πλειστηριασμοί θα 
ξεκινήσουν και θα γίνονται από δω και πέρα απρόσκοπτα. 

Μεγάλο αγκάθι για την κυβέρνηση και τους δανειστές 
αποτελεί εδώ και καιρό το κίνημα ενάντια στους πλειστηρια- 
σμούς που με την συνεχή του παρουσία στα ειρηνοδικεία όλης 
της χώρας έχει αποτρέψει εκατοντάδες πλειστηριασμούς. Με 
τους ηλεκτρονικούς πλειστηριασμούς η «ένταση» από τα ειρη¬ 
νοδικεία θα μεταφερθεί στα γραφεία των συμβολαιογράφων 
πράγμα το οποίο τους οδήγησε σε κήρυξη αποχής από τους 
πλειστηριασμούς πρώτης κατοικίας. Η κυβέρνηση αποφασι¬ 
σμένη να προχωρήσει στους πλειστηριασμούς άλλαξε τον ποι¬ 
νικό κώδικα κάνοντας αυστηρότερες και αυτεπάγγελτες τις 
διώξεις ενάντια σε όσους παρεμποδίζουν το «έργο» των συμ¬ 
βολαιογράφων. Παράλληλα υπήρξε δέσμευση απέναντι στους 
συμβολαιογράφους ότι θα υπάρχει διαρκής και έντονη παρου¬ 
σία της αστυνομίας εκεί όπου θα διεξάγονται πλειστηριασμοί. 

Μετά από αυτές τις εξελίξεις οι συμβολαιογράφοι στα¬ 
μάτησαν την αποχή και την Τετάρτη 29/11, μέρα διενέργειας 
πλειστηριασμών, τα ΜΑΤ με εντολή της κυβέρνησης, λειτουρ¬ 
γώντας ως μπράβοι των τραπεζών επιδόθηκαν σε άγρια κατα¬ 
στολή (ξυλοδαρμοί, χημικά σε κλειστό χώρο) ενάντια στους 
διαδηλωτές κατά των πλειστηριασμών στο Ειρηνοδικείο 
Αθηνών. Η εικόνα αυτή δείχνει ολοκάθαρα ότι το τερατώδες 
Κράτος'Εκτακτης Ανάγκης είναι εδώ, πιο επικίνδυνο από ποτέ. 

Παράλληλα την ίδια μέρα πραγματοποιήθηκαν και οι πρώτοι 
ηλεκτρονικοί πλειστηριασμοί. 



Ακόμα και ο Νόμος Κατσέλη-Σταθάκη αφορά ένα πολύ μικρό 
κομμάτι περιπτώσεων που κινούνται ήδη στα όρια της εξαθλί¬ 
ωσης και έτσι κι αλλιώς σε ένα χρόνο η ισχύς του θα λήξει. 
Επιπλέον όποια συμφωνία και να υπάρχει με τις τράπεζες κα¬ 
νείς δεν λέει τι θα γίνει με τα κερδοσκοπικά ίάηάδ, τους γύπες 
που με νόμο της κυβέρνησης αγοράζουν χιλιάδες δάνεια και 
περιμένουν στη γωνία. 

Τα ψέματα τους όμως καταρρίπτονται από την πραγματι¬ 
κότητα. Ήδη, από την πρώτη μέρα των πλειστηριασμών, βγή¬ 
καν στο σφυρί πρώτες κατοικίες εργαζομένων και φτωχών, με 
χαρακτηριστικότερο παράδειγμα το υπόγειο διαμέρισμα 43 
τ.μ. ηλικιωμένης στην Αθήνα. 

Η μάχη των πλειστηριασμών είναι μάχη ζωής και θανάτου 
για τους εργαζόμενους και τα φτωχά λαϊκά στρώματα. Οι κι¬ 
νητοποιήσεις του προηγούμενου διαστήματος στα Ειρηνοδι¬ 
κεία κατάφεραν να αναβάλλουν την εφαρμογή του μέτρου, 
που τώρα όμως έρχεται ακόμα πιο επιτακτικά. Αυτή η μάχη 
δεν θα κριθεί μόνο στα Ειρηνοδικεία και τα γραφεία των συμ¬ 
βολαιογράφων, αλλά κυρίως στις γειτονιές. Εκεί πρέπει, ακο¬ 
λουθώντας και το παράδειγμα των Ισπανών εργαζομένων, να 
σχηματίσουμε Επιτροπές Δράσης και Δίκτυα Αλληλεγγύης, 
που θα υπερασπίζονται στην πράξη τα σπίτια από τα ΜΑΤ, 
τα κοράκια των τραπεζών και των ίάηάδ. Το μόνο νόμιμο, το 
μόνο σωστό, το μόνο που μετράει, είναι να σωθούν τα σπίτια 
των εργαζομένων και των φτωχών. Με οργάνωση και αγώνα 
σε κάθε γειτονιά να κάνουμε τη μάχη των πλειστηριασμών την 
αρχή ενός νέου κύκλου αγώνων που θα συντρίψει τα μνημό¬ 
νια, τις κυβερνήσεις τους και την ΕΕ. 

■ Γιώργος Θ. 


Η άθλια κυβέρνηση ΣΥΡΙ- 
ΖΑ-ΑΝΕΛ, αφού συνέχισε το 
έργο των προηγούμενων μνη- 
μονιακών κυβερνήσεων αφού 
έκοψε μισθούς, συντάξεις, δι¬ 
καιώματα, διέλυσε τις εργασι¬ 
ακές σχέσεις, στράγγιξε με τη 
συνεχή φοροληστεία όλες τις 
οικονομίες των εργαζομένων και των φτωχών λαϊκών στρω¬ 
μάτων, ξεπούλησε (και συνεχίζει να το κάνει) τη δημόσια πε¬ 
ριουσία, έρχεται να ολοκληρώσει το έργο της. Να αρπάξει τα 
σπίτια των εργαζομένων και των φτωχών λαϊκών στρωμάτων 
και να τα χαρίσει και αυτά στις τράπεζες και σε κερδοσκοπικά 
ιδιωτικά ίάηάδ, στους περίφημους γύπες που περιμένουν να 
αρπάξουν περιουσίες για ένα κομμάτι ψωμί. 

Τόσο η κυβέρνηση, όσο και οι δανειστές, οι τράπεζες και 
η ΕΕ, γνωρίζουν ότι αυτό το μέτρο δεν μπορεί να περάσει εύ¬ 
κολα. Γι’ αυτόν τον λόγο αυξάνουν την καταστολή, διαβεβαι- 
ώνουν σε όλους τους τόνους ότι οι πλειστηριασμοί θα συνε¬ 
χιστούν και μάλιστα το βάρος θα δοθεί στους ηλεκτρονικούς 
πλειστηριασμούς. 

Η κυβέρνηση για να καλύψει το θέμα και να δικαιολογή¬ 
σει την καταστολή επιδίδεται σε ένα όργιο ψεμάτων, γκεμπε¬ 
λικού τύπου: ότι δήθεν οι πλειστηριασμοί θα αφορούν τους 
«στρατηγικούς κακοπληρωτές, τους μεγαλοκαρχαρίες, τους 
ισχυρούς, ενώ η λαϊκή κατοικία θα προστατευτεί. Μιλούν 
για βίλες, μεζονέτες και εργοστασιάρχες τους οποίους δήθεν 
καλύπτει το κίνημα ενάντια στους πλειστηριασμούς. Είναι 
όλα ψέματα! Κανένα κίνημα δεν υπερασπίζεται τους πλούσι¬ 
ους και τις βίλες τους, αλλά τους δεκάδες χιλιάδες που κιν¬ 
δυνεύουν να χάσουν τα σπίτια τους για σωθούν οι τράπεζες. 
Καμία νομοθετική ρύθμιση δεν υπάρχει που να προστατεύει 
την πρώτη κατοικία (η ΕΕ δεν συζητάει καν το ενδεχόμενο να 
υπάρξει). Αυτό για το οποίο φωνάζει η κυβέρνηση είναι μια 
άτυπη και προφορική συμφωνία με τις τράπεζες! Συμφωνία η 
οποία δεν αφορά την κατάσχεση των σπιτιών η οποία γίνεται 
κανονικά (τράπεζες και δημόσιο εκδίδουν χιλιάδες κατασχε¬ 
τήρια) αλλά μια αναβολή της ημερομηνίας πλειστηριασμού... 

Τριήμερο Πολυτεχνείου 2017 

Αφορμή προβληματισμού για την κρίση του κινήματος και της αριστεράς 



Ο φετινός εορτασμός της Εξέγερ¬ 
σης του Νοέμβρη του 73 ση¬ 
μαδεύτηκε από μία άκρως προ¬ 
βληματική κατάσταση, η οποία 
υποχρεώνει σε αυτοκριτική, προβληματισμό 
και αλλαγή στάσης τις δυνάμεις που αναφέ- 
ρονται στο εργατικό και νεολαιίστικο κίνημα. 

Τα ξημερώματα της 15^ Νοέμβρη, μια 
δράκα περιθωριακών που επικαλούνται τον 
αναρχικό/αντιεξουσιαστικό χώρο, κλειδα¬ 
μπαρώθηκαν στο Πολυτεχνείο, απαγορεύ¬ 
οντας την είσοδο αγωνιστών, οργανώσεων, 
συλλογικοτήτων. Αυτός ο σφετερισμός έληξε 
το απόγευμα της 16^ Νοέμβρη, μετά από 
ενέργειες της «Ταξικής Αντεπίθεσης» και κομ- 
ματιών του αναρχικού/αντιεξουσιαστικού χώ¬ 
ρου, οπότε και μπήκαν στον χώρο αριστερές 
οργανώσεις και φοιτητικοί σύλλογοι. 

Δεν είναι η πρώτη φορά που εμφανίζονται 
αυτές οι περιθωριακές ομάδες, με ανάλογη 
δράση, σαν αποτέλεσμα της συνολικής κρίσης 
του συστήματος που χτυπάει ιδιαίτερα σκλη¬ 
ρά τη νεολαία αλλά και της κρίσης του εργα¬ 
τικού κινήματος (και των αριστερών οργα¬ 
νώσεων), που αδυνατεί στην παρούσα φάση 
να δώσει σε ευρύτερες μάζες, θετική διέξοδο 
και όραμα. Τέτοιες ομάδες τείνουν εύκολα να 
άγονται και να φέρονται από το αστικό κρά¬ 
τος και τους μηχανισμούς του. Είτε σε σχεδι- 
ασμούς προβοκάτσιας είτε σαν έκφανση της 
αποπολιτικοποίησης των εργαζόμενων και 
λαϊκών μαζών. Η αμαύρωση της Εξέγερσης, η 
ακύρωση του εορτασμού και της πορείας είναι 
σταθεροί στόχοι αυτών των μηχανισμών, ειδι¬ 
κά στα χρόνια των Μνημονίων 1 . Είναι λάθος 
να εθελοτυφλεί κανείς μπροστά σ’ αυτές τις 
στοιχειώδεις αλήθειες. Δυστυχώς, τα τελευ¬ 
ταία χρόνια υπήρξε αρκετή ανοχή σ’ αυτό το 
πρόβλημα και δεν έγινε έγκαιρα προσπάθεια 
για τον περιορισμό του, καταρχήν με πολιτι¬ 
κό τρόπο. Ευθύνη έχουν όλες οι δυνάμεις 
του κινήματος. Ιδιαίτερα όμως ο αναρχικός/ 
αντιεξουσιαστικός χώρος, καθώς ανέχεται κι 
έχει εκθρέψει ιδεολογικά, πολιτικά και πρα¬ 


κτικά τέτοιες ομάδες και πρακτικές. Φυσικά, η 
κοινή δράση με αγωνιστές ή συλλογικότητες 
του α/α χώρου, είναι επιθυμητή (και σε κάποιο 
βαθμό ενισχυτική για το κίνημα), πάντα όμως 
με βάση τις αρχές της εργατικής δημοκρατί¬ 
ας, και τις προϋποθέσεις που προκύπτουν από 
αυτήν. 

Η Αριστερά επιβεβαίωσε με την στάση 
της την σημαντική κρίση της, αυτή τη φορά 
σε βαθμό παράλυσης. Η στάση του ΚΚΕ 
ήταν η αναμενόμενη, προτίμησε να αποχωρή¬ 
σει, αποδεχόμενο πρακτικά την ακύρωση του 
εορτασμού. Αποδεικνύοντας ότι δεν θέλει 
να αμφισβητήσει πραγματικά μια κατάσταση 
που βολεύει το αστικό κράτος. Φάνηκε άλλη 
μια φορά το λάθος απόψεων που βλέπουν 
στο ΚΚΕ μια κάπως παραπλανημένη «ταξική 
δύναμη». Όσοι απ’ την άλλη θεωρούσαν ότι 
«απαγορεύοντας» κόμματα, οργανώσεις κ.λπ. 
«καταφέρνουν πλήγμα στους Κνίτες», αποδει- 
κνύονται όχι μόνο αναποτελεσματικοί αλλά 
και σταλινικότεροι των σταλινικών. 

Τα σημαντικότερα συμπεράσματα όμως 
προκύπτουν από την τεράστια αδυναμία 
που επέδειξε η εξωκοινοβουλευτική αριστε¬ 
ρά. Η κατάσταση πράγματι δεν ήταν απλή, 
αλλά έπρεπε να γίνουν κάποιες στοιχειώδεις, 
κοινές ενέργειες. Όμως δεν μπήκε κανένας 
πολιτικός στόχος για την απομάκρυνση των 
περιθωριακών από το Πολυτεχνείο με κάποια 
συγκέντρωση/πορεία, που θα επιβαλλόταν 
καταρχήν πολιτικά στο σκορποχώρι της «κα¬ 
τάληψης». Ακόμη και όταν μπήκαμε στο Πο¬ 
λυτεχνείο, δεν υπήρξε το παραμικρό σχέδιο 
ούτε διάθεση συνεννόησης για να δράσουμε 
με κάποιες κοινές δεσμεύσεις ως προς την πε¬ 
ριφρούρηση και την καλύτερη δυνατή οργά¬ 
νωση της επόμενης ημέρας (17/11). Αντίθετα 
επικράτησε ένα απέραντο «βλέποντας και 
κάνοντας», που κινδύνευσε να κρατήσει μέχρι 
και την ώρα τη διαδήλωσης, αφού είχε προη- 
γηθεί ρεσιτάλ ασυναρτησιών. 

Φυσικά όλα τα παραπάνω είχαν και επι¬ 
πτώσεις, αφού στην πράξη οι εκδηλώσεις του 


3μέρου ακυρώθη¬ 
καν, η μαζικότητα 
και μαχητικότητα 
της πορείας υπονο¬ 
μεύτηκε, ενώ είναι 
ανησυχητικό το τι 
απειλείται για τη 
συνέχεια ή για επό¬ 
μενες χρονιές. 

Η αδυναμία να 
πραγματοποιηθεί 
το «αυτονόητο», 
δηλαδή να δημι- 
ουργηθεί μια συ¬ 
ντονιστική επιτρο¬ 
πή που θα οργάνωνε βασικά πράγματα, δεν 
πιστεύουμε ότι είναι κυρίως πρακτικής φύσης. 
Οι βασικοί πολιτικοί λόγοι είναι: (α) Η απο¬ 
μάκρυνση μεγάλης μερίδας των οργανώσεων 
της εξωκοινοβουλευτικής αριστεράς από τις 
επαναστατικές αρχές του Ενιαίου Μετώπου 
και της Εργατική Δημοκρατία που επεκτείνε- 
ται σε νοσηρές καταστάσεις για όργανα και 
μορφές πάλης όπως π.χ. ένα συντονιστικό 
Φ.Σ. ή μία συντονιστική επιτροπή μεταξύ των 
οργανώσεων, (β) Η υποτίμηση των προβλη¬ 
μάτων που έχει δημιουργήσει η κρίση - και η 
κρίση του κινήματος. Που οδηγεί σε υπερβο¬ 
λικές αυταπάτες ότι μπορεί να συνεχιστεί μια 
«κανονικότητα», μέσα στην οποία να δρουν 
και αυτές οι αριστερές δυνάμεις (ως συνδικα¬ 
λιστικές φοιτητικών συλλόγων, ως δυναμικό 
οργανώσεων κ.λπ.). (γ) Μιας έντονης τάσης 
περιχαράκωσης, απομόνωσης και προβοκα- 
τορολογίας που καταλήγει σταθερά να υπε¬ 
ρεκτιμά τις δυνάμεις των αστικών κρατικών 
μηχανισμών. Όλα τα παραπάνω αναδείχθη- 
καν, καθώς χτυπιόταν η Εξέγερση του Πο¬ 
λυτεχνείου, το πιο εμβληματικό γεγονός της 
ταξικής πάλης μεταπολεμικά, ορόσημο για τη 
συγκρότηση της ελληνικής άκρας αριστεράς. 
Αυτές οι εκτιμήσεις μας επιβεβαιώνονται το 
τελευταίο διάστημα και από το απόλυτα εκ¬ 
φυλισμένο επίπεδο σχέσεων ανάμεσα σε ορ¬ 


γανώσεις και ομάδες, δηλ. Μέχρι την άσκηση 
φυσικής βίας μεταξύ τους. 

Η προσπάθεια της ΟΚΔΕ στις 15 και 
16/11 ήταν: 1. Να υπάρχει μια στοιχειώδης 
πολιτική αντιμετώπιση του θέματος, με διαρ¬ 
κή παρουσία αγωνιστών έξω από το Πολυτε¬ 
χνείο, που να δίνει το στίγμα της πάλης για 
το άνοιγμα του Πολυτεχνείου. 2. Να δοθεί η 
κατεύθυνση ότι οι οργανώσεις της άκρας αρι¬ 
στερός παλεύουν να ανοίξει το Πολυτεχνείο, 
με πολιτικούς και κινηματικούς όρους. 3. Για 
να γίνει αυτό ήταν απαραίτητη η συγκρότηση 
Συντονιστικής Επιτροπής των οργανώσεων 
της άκρας/επαναστατικής αριστεράς (που εύ¬ 
κολα θα μπορούσε να διευρυνθεί). Δυστυχώς, 
αυτό το τελευταίο, φαίνεται να είναι έξω από 
κάθε λογική και πρακτική στην εξωκοινοβου¬ 
λευτική αριστερά σήμερα 2 . 

Απέναντι σ’ αυτές τις λάθος πρακτικές, 
αυτή την κατάσταση βαθιάς κρίσης, που απει¬ 
λεί με αποσύνθεση, η ΟΚΔΕ έχει αποφασίσει 
να παλέψει για την αλλαγή της με όλο το πο¬ 
λιτικό σθένος και επιμονή που χρειάζεται. 

1. Αναλυτικότερα βλ. ανακοίνωση της ΟΚΔΕ: 
Ηίίρ://'\ν\ν\ν. οΜε.§ν/ανώίνβ$/6783) 

2. Αναλυτικότερα βλ. ανακοίνωση της ΟΚΔΕ: 
Ηίίρ://ν ιηνιν. οΜε.§ν/απΗΐνε$/6836 


θι ιΒη: Να γίνει άμεσα η αναστήλωσα της προτομής τοα Παντελή Ποσλιόποσλον 


Ο Παντελής Πουλιόπουλος γεν¬ 
νήθηκε το 1900 στη Θήβα και 
μεγάλωσε εκεί. Ήταν γόνος αστι¬ 
κής οικογένειας, ο πατέρας του 
ήταν έμπορος, η μάνα του φαρμακοποιός. 
Είχε άλλα πέντε αδέλφια. Τελείωσε γυμνά¬ 
σιο και λύκειο στη Θήβα. Το 1919 πέρασε στη 
νομική σχολή Αθηνών και γρήγορα ενστερ¬ 
νίστηκε την ιδεολογία του επαναστατικού 
Μαρξισμού. Αυτό είχε σαν αποτέλεσμα να τον 
αποκηρύξει ο πατέρας του, που στη διαθήκη 
του γράφει «δεν του αφήνω τίποτα λογού που 
έγινε κομουνιστής». Το 1920 στρατεύτηκε στο 
μέτωπο της Μικράς Ασίας, όπου μπήκε σε 
οργανωμένο πυρήνα στρατιωτών του ΣΕΚΕ. 
Συνελήφθησαν και στάλθηκαν στο στρατοδι¬ 
κείο κατηγορούμενοι για «εσχάτη προδοσία». 
Γλίτωσαν με την κατάρρευση του μετώπου. 
Με την επιστροφή τους στην Αθήνα και με 
επικεφαλής τον Πουλιόπουλο δημιουργήθηκε 
η Ένωση Παλαιών Πολεμιστών. Οι αποφά¬ 
σεις του συνεδρίου της γράφτηκαν απ’ αυτόν 
(ψευδώνυμο Φίλιππος Ορφανός), κυκλοφό¬ 
ρησαν σε βιβλίο με τον τίτλο Πόλεμος κατά 
Πολέμου. 

Στα 1924 στο Γ' Εκτατό Συνέδριο του 
ΣΕΚΕ (που μετατρέπεται σε ΚΚΕ) ο Πουλιό¬ 
πουλος εξελέγη γραμματέας (πρώτος γενικός 
γραμματέας). Στο μεταξύ είχε μάθει σχεδόν 
δέκα ξένες γλώσσες. 

Στις αρχές του 1925 συλλαμβάνεται μαζί 
άλλα μέλη της ΚΕ για την θέση που επεβλή- 


θη από την Βαλκανική Ομοσπονδία των ΚΚ 
στο ΚΚΕ για «Ανεξάρτητη Μακεδονία-Θρά- 
κη». Μνημειώδης έχει μείνει η «απολογία» του 
στο αστικό δικαστήριο. Φυλακίστηκε ενάμιση 
χρόνο και μετά την κατάρρευση του Πάγκα¬ 
λου απελευθερώθηκε από την εξορία το 1926. 
Σε ηλικία 26 ετών επανεκλέγεται ξανά παμψη- 
φεί γραμματέας του ΚΚΕ. 

Γρήγορα αντιλήφθηκε ότι η κατάσταση 
στο κόμμα δεν ήταν καλή. Οι σταλινικοί έχουν 
ήδη αρχίσει την προσπάθεια ελέγχου των ΚΚ 
παγκόσμια. Το 1926 αποσύρεται στη Θήβα, 
ενώ το 1927 στο Γ' τακτικό συνέδριο υποστή¬ 
ριξε ότι πρέπει να γίνουν γνωστά τα κείμενα 
της Αριστερής Αντιπολίτευσής του Τρότσκι. 
Κατηγορείται για λικβινταρισμό [διαλυτικός]. 
Η ομάδα του Πουλιόπουλου βγάζει το περι¬ 
οδικό Νέο Ξεκίνημα με βάση τις περίφημες 
εφτά θέσεις κατά του σταλινισμού. 

Στις 25 Σεπτεμβρίου 1927 διαγράφεται 
από το ΚΚΕ, ενώ διαγράφεται το ίδιο περί¬ 
που διάστημα και η ενωμένη αντιπολίτευση. 
Τον Γενάρη του 1928 κυκλοφορεί το περιοδι¬ 
κό Σπάρτακος από την ομάδα της ενωμένης 
αντιπολίτευσης, με πρωτεργάτες τους Πουλι¬ 
όπουλο, Παστία Γιατσόπουλο, Σεραφείμ Μά- 
ξιμο κ.ά. 

Το 1934 ιδρύει την ΟΚΔΕ. Ταυτόχρονα 
σαν δικηγόρος υπεράσπιζε τους καταδιωκο- 
μένους και κρατούμενους αγωνιστές. Πολλά 
και ανεκτίμητα είναι τα θαυμάσια έργα του, 
με κορυφαίο το Δημοκρατική ή Σοσιαλιστική 


επαναστάτη στην Ελλάδα; (κυκλοφορεί από 
τις εκδόσεις Εργατική Πάλη, καθώς και η 
συλλογή Διαλεχτά Έργα). Στις αρχές του ’30 
παντρεύτηκε τη Φιλισία Στάθη χωρίς να κά¬ 
νουν παιδιά. 

Το 1935 η ΟΚΔΕ ενώθηκε με τον Νέο 
Δρόμο στην Ενιαία ΟΚΔΕ, με εφημερίδα τον 
Προλετάριο. Στη δικτατορία του Μεταξά, ο 
Πουλιόπουλος επικηρύχθηκε με το πιο υψη¬ 
λό ποσό (25 χιλιάδες δραχμές). Πιάστηκε και 
φυλακίστηκε στις φύλακες Αβέρωφ, στη συ¬ 
νεχεία στην Ακροναυπλία. Εκεί οι σταλινικοί 
δεν δέχτηκαν τους τροτσκιστές, που αναγκά¬ 
στηκαν να έχουν δική τους ομάδα συμβίωσης. 
Μάλιστα οι σταλινικοί είχαν ρίξει το σύνθημα 
«θάνατος στους τροτσκιστές». 

Στον πόλεμο, όταν έσπασε το μέτωπο 
με τη ναζιστική εισβολή, οι αρχές του στρα¬ 
τοπέδου ήταν σε κατάσταση διάλυσης και 
σχεδόν παρακαλούσαν τους κρατούμενους 
να δραπετεύσουν. Ο Πουλιόπουλος έκανε 
εκ μέρους των τροτσκιστών την πρόταση σε 
κοινή συνεδρίαση με τους σταλινικούς, αλλά 
η ηγεσία τους την απέρριψε ως «τυχοδιωκτι¬ 
κή» - με αποτέλεσμα οι μεταξικές αρχές να 
τους παραδώσουν όλους φασίστες, εκτός από 
τα υψηλόβαθμα στελέχη, που χρησιμοποίη¬ 
σαν αργότερα τον μηχανισμό του ΚΚΕ για να 
δραπετεύσουν! 

Το 1942 ο Πουλιόπουλος μεταφέρθη¬ 
κε στο στρατόπεδο της Λάρισας. Το 1943 οι 
αντάρτες ανατίναξαν μια αμαξοστοιχία στο 


Κούρνοβο και οι Ιταλοί φασίστες εκτέλεσαν 
106 κρατούμενους για αντίποινα στο Νεζε- 
ρό της Λάρισας. Ανάμεσά τους, μαζί με τον 
Πουλιόπουλο ήταν οι τροτσκιστές Νώντας 
Γιαννακός, Γιάννης Μακρής, Γιάννης Ξυπόλυ¬ 
τος και ο αρχειομαρξιστής Δ. Λαμπροπούλος. 
Μπροστά στο απόσπασμα, ο Πουλιόπουλος 
μίλησε ιταλικά στους φαντάρους για τον δι¬ 
εθνισμό, την ανάγκη της σοσιαλιστικής επα¬ 
νάστασης ενάντια στο σφαγείο του ιμπεριαλι¬ 
στικού πολέμου. Οι φαντάροι αρνήθηκαν να 
πυροβολήσουν και την εκτέλεση έκανε ο Ιτα¬ 
λός αξιωματικός πυροβολώντας στο κεφάλι. 

Η ΟΚΔΕ έχει κινητοποιηθεί για την απο¬ 
κατάσταση της προτομής του Π. Πουλιό¬ 
πουλου (είχε φτιαχτεί επί δημαρχίας Θανάση 
Σκούμα) στη γενέτειρά του. Έχει δημιουργη- 
θεί μια επιτροπή για την αποκατάσταση, ένας 
ελάχιστος φόρος τιμής στον θεμελιωτή του 
Επαναστατικού Μαρξισμού στην Ελλάδα. 
Στην επιτροπή συμμετέχουν τρεις σύντροφοι 
της ΟΚΔΕ, ο πρώην δήμαρχος Σκούμας, ο 
αγωνιστής της περιοχής Γιώργος Αποστο- 
λόπουλος, εκπρόσωπος του Εργατικού Κέ¬ 
ντρου Θήβας (ο πρόεδρος του συνδικάτου 
στην «Μόρνος», Βασίλης Κουτουλούλης), ο 
πρώην βουλευτής Γιάννης Σταθάς, ο Σπύρος 
Κουρκούτης (μέλος του αυτοδιαχειριζόμενου 
κοινωνικού και πολιτιστικού χώρου Σφήνα), 
συγγενείς του Πουλιόπουλου και άλλοι αγω¬ 
νιστές. 

■ Γιάννης Φουφουδάκης 

Προεδρικές Εκλογέο στη Χιλή 

Η Ριζοσπαστική Αριστερά στο προσκήνιο 


Σ τις 19 Νοέμβρη πραγματοποιήθηκε 
ο πρώτος γύρος των προεδρικών 
εκλογών στην Χιλή, με κύριους αντι¬ 
πάλους Αλεχάντρο Γκιγέρ, υποψή¬ 
φιο διάδοχο της απερχόμενης πρόεδρου Μισέλ 
Μπατσελέτ από την κυβερνώσα «Νέα Πλειοψη- 
φία» (Ν.Π., συμμαχία Σοσιαλιστικού Κόμματος, 
Κομμουνιστικού Κόμματος και άλλων τεσσά¬ 
ρων κομμάτων) και τον πρώην πρόεδρο (2010- 
2014) και μεγαλοεπιχειρηματία Σεμπαστιάν Πι- 
νιέρα, επονομαζόμενο και «Μπερλουσκόνι της 
Χιλής». Ο ΓΤινιέρα, ηγετική φυσιογνωμία της 
συντηρητικής δεξιάς, ηγούνταν της συμμαχίας 
«Χιλή Προχωράμε» (Χ.Π.), ενός σχηματισμού 
τεσσάρων δεξιών κομμάτων. Για πρώτη φορά 
συμμετείχε στις εκλογές ένας νέος συνασπι¬ 
σμός, το «Ευρύ Μέτωπο» (Ε.Μ.), νεοιδρυθέν 
μέτωπο με συμμετοχή της ριζοσπαστικής αρι¬ 
στερός που, όπως όλα δείχνουν, θα παίξει καθο¬ 
ριστικό ρόλο στις εξελίξεις. 

Ο Πινιέρα ήρθε πρώτος με 36,66% των ψή¬ 
φων, ενώ ο Γκιγιέ έλαβε το 22,64%. Τρίτη ανα- 
δείχθηκε η Μπεατρίς Σάντσες, υποψήφια του 
Ε.Μ, κάνοντας την έκπληξη και κερδίζοντας το 
20,7% των ψήφων. Τέταρτος, με 8% των ψήφων, 
ήρθε ο ακροδεξιάς Χοσέ Αντόνιο Καστ, νοσταλ- 
γός του Πινοσέτ, με τη χούντα του οποίου συν¬ 
δέεται προσωπικά (είναι αδερφός υπουργού της 
δικτατορικής κυβέρνησης Πινοσέτ). Η πολύ ση¬ 
μαντική αποχή (54%) έδωσε τον τόνο σε αυτές 
τις εκλογές, δείχνοντας το τέλμα στο οποίο έχει 
φτάσει το μεταδικτατορικό πολιτικό σύστημα 
στη Χιλή. Η ψήφος έπαψε να είναι υποχρεωτι¬ 
κή το 2012 (επί Πινιέρα) με σκοπό την εξώθηση 
των μαζών στην αποπολιτικοποίηση, αλλά σή¬ 
μερα η αποχή παίρνει περισσότερο διαστάσεις 
συνολικής απόρριψης στα πολιτικά κόμματα και 
το καθεστώς. 

Η κοινωνική διάρθρωση στη Χιλή και η πο¬ 
λιτική ζωή της χώρας είναι βαθιά επηρεασμένη 
από τα χρόνια της δικτατορίας του Πινοσέτ 
(1973-1989) και την ακραία νεοφιλελεύθερη 
αποσύνθεση της κοινωνίας που αυτή επέφερε. Η 
εφαρμογή ενός νεοφιλελεύθερου άγριου καθε¬ 
στώτος με στόχο την καθυπόταξη της εργατικής 
τάξης ήταν μια στρατηγική επιλογή της αστικής 
τάξης και των ιμπεριαλιστών, και από αυτό το 
μοντέλο δεν μπόρεσαν να απομακρυνθούν ούτε 
οι ρεφορμιστές απολογητές του καπιταλισμού, 
που διαχειρίστηκαν την κοινωνία και την οικο¬ 
νομία στα χρόνια της χιλιανής Μεταπολίτευσης 
- με χαρακτηριστικότερο παράδειγμα την εικο¬ 
σαετία 1990-2010: Είκοσι χρόνια διακυβέρνησης 
της Σοσιαλδημοκρατίας και της Χριστινοδημο- 
κρατίας. Η διακυβέρνηση της Μπασελέτ δεν 
ανέτρεψε καθόλου τον βασικό κορμό της ελεύ¬ 
θερης οικονομίας και ειδικότερα των επιθέσεων 
της κυβέρνησης Πινιέρα. Τα μεγάλα φοιτητικά 
και μαθητικά κινήματα για δωρεάν παιδεία της 
περιόδου 2011-2013 την βοήθησαν να ανέλθει 
στην εξουσία, υποσχόμενη την ικανοποίηση 
των αιτημάτων τους, φορολογική ελάφρυνση 
των μαζών και μια συνταγματική μεταρρύθμιση. 
Οι μεταρρυθμίσεις της Μπασελέτ στην παιδεία 
όχι μόνο δεν μπόρεσαν να συγκρουστούν με τον 
νεοφιλελεύθερο πυρήνα της εκπαίδευσης, αλλά 
αντικατέστησαν τις επιδοτήσεις στους φοιτητές 
με επιδοτήσεις στους «παρόχους εκπαίδευσης», 
ενώ μόνο 28% των φοιτητών έχουν πρόσβαση 
στην δωρεάν ανώτατη εκπαίδευση (είχε υπο- 
σχεθεί το 80%). Οι φορολογικές ελαφρύνσεις 
είχαν ανώδυνο χαρακτήρα για το μεγάλο κεφά¬ 
λαιο, ενώ το κορυφαίο θέμα της συνταγματικής 
αναθεώρησης (ακόμη βρίσκεται σε ισχύ το σύ¬ 
νταγμα του 1980, αν και με ορισμένες αναθεω¬ 
ρήσεις) δεν προχώρησε μέχρι τέλους. 



Η σημαντική εκλογική επιτυχία του Ε.Μ. 
αιφνιδίασε το πολιτικό σύστημα, ενώ το μέ¬ 
τωπο θα διαδραματίσει καθοριστικό για το τε¬ 
λικό αποτέλεσμα του δεύτερου γύρου, που θα 
πραγματοποιηθεί στις 17 Δεκεμβρίου. Το Ε.Μ. 
κατάφερε πάρα πολύ γρήγορα να μετατραπεί σε 
μια εθνική δύναμη κερδίζοντας 20 από τις 155 
έδρες - περισσότερες από το Σ.Κ. και διπλάσιες 
από το Κ.Κ. Το Ε.Μ., που ιδρύθηκε τον Ιανου¬ 
άριο του 2017, είναι ένας ετερόκλητος συνδυ¬ 
ασμός, χωρίς συμπαγή ιδεολογικά και πολιτικά 
χαρακτηριστικά (συνυπάρχουν οργανώσεις του 
φιλελεύθερου κέντρου με οργανώσεις της ρι¬ 
ζοσπαστικής Αριστερός), συμπεριλαμβάνοντας 
δυνάμεις που ηγήθηκαν του φοιτητικού κινήμα¬ 
τος το 2011. Το Ε.Μ. αποτελεί προϊόν μιας δε¬ 
καετίας πολιτικών εξελίξεων στη ριζοσπαστική 
αριστερά, κυρίως μετά τα φοιτητικά κινήματα 
του 2006 και του 2011, με τη δημιουργία μιας 
σειράς νέων πολιτικών οργανώσεων που προ¬ 
σπάθησαν να δώσουν πολιτική έκφραση στην 
εμπειρία αυτών των κινημάτων και να γενι- 
κεύσουν τους σκοπούς του αγώνα τους. Τέ¬ 
τοιες πολιτικές οργανώσεις της ριζοσπαστικής 
αριστερός είναι οι Δημοκρατική Επανάσταση, 
Αυτόνομη Αριστερά, Αυτόνομο Κίνημα κ.ά. Σε 
αυτές τις οργανώσεις έρχονται να προστεθούν 
οργανώσεις εξωκοινοβουλευτικές της μετα¬ 
πολιτευτικής περιόδου όπως το Ανθρωπιστι¬ 
κό Κόμμα, οι Πράσινοι κ.λπ., ενώ ένας τρίτος 
πόλος αφορά οργανώσεις που έχουν προκόψει 
ως διασπάσεις της Ν.Π. και δεν έχουν σχέση με 
την ριζοσπαστική αριστερά, αλλά ψάχνουν να 
βρουν πολιτικό καταφύγιο μπροστά στις γρήγο¬ 
ρες αλλαγές στο πολιτικό σύστημα. 

Παρ’ ό,τι σε παγκόσμια κλίμακα υπάρχουν 
σε αφθονία τραγικές εμπειρίες και χαμένες ευ¬ 
καιρίες για την Αριστερά, ειδικά τα τελευταία 
χρόνια (Σύριζα, Ποδέμος, Μπλόκο της Αριστε¬ 
ρός, ΝΑΚ κ.ά), η απουσία σημαντικών επανα¬ 
στατικών κομμάτων και μιας επαναστατικής 
Διεθνούς (4η Διεθνής) διευκολύνει τον απο¬ 
προσανατολισμό και το κυνήγι του «εύκολου 
δρόμου» για τις οργανώσεις της ριζοσπαστικής 
αριστερός, με τίμημα τη μετάλλαξη ή εξαφάνισή 
τους. Ένας τέτοιος κίνδυνος απειλεί αναμφίβο¬ 
λα και την χιλιανή ριζοσπαστική αριστερά, όπως 
και πολλές άλλες οργανώσεις παγκοσμίως. 

Αναμφίβολα οι ευκαιρίες για την ανασυ¬ 
γκρότηση και ανασύνθεση του εργατικού κινή¬ 
ματος και την οργάνωση της αντεπίθεσής του 
στη Χιλή είναι πολύ σημαντικές. Για να αξιοποι- 
ηθούν οι δυνατότητες, οι δυνάμεις της ριζοσπα¬ 
στικής αριστερός δεν πρέπει να πέσουν στην 
παγίδα της «πίεσης» ή του «μικρότερου κακού», 
αλλά οφείλουν να δουλέψουν μεθοδικά για τη 
συγκρότηση ενός ταξικού μετώπου που θα ξα- 
ναπιάσει το νήμα της Χιλιανής Επανάστασης 
του 1970-73, θα προσανατολίσει την εργατική 
τάξη στην αποτίναξη του δικτατορικού σοκ και 
θα οικοδομήσει το δικό της επαναστατικό κόμ- 



στον κόσμο... 


ΗΠΑ 

Νίκη για πάνω από 120 εργαζόμενους στο ξενοδοχείο Ηίΐίοη 
της πόλης Στάμφορντ, στην πολιτεία του Κονέκτικατ. Πέτυχαν 
τη δημιουργία σωματείου με 110 ψήφους υπέρ και 5 κατά, σε ψη¬ 
φοφορία στις 4/12. Στις αρχές Νοέμβρη, οι εργαζόμενοι «στρίμω- 
ξαν» τον διευθυντή του ξενοδοχείου, ανακοίνωσαν την απόφασή 
τους για δημιουργία σωματείου και απαίτησαν την αναγνώρισή 
του. Στο πολυτελές ξενοδοχείο οι εργασιακές συνθήκες είναι 
άθλιες, με χαμηλούς μισθούς, ακριβή ασφάλιση από την εται¬ 
ρία (με αποτέλεσμα πολλοί να μένουν ανασφάλιστοι για να πε¬ 
ρισώσουν κάτι από τον μισθό τους), τεράστια εντατικοποίηση 
και αυταρχισμό από τους διευθυντές. Οι καθαριστές πρέπει να 
καθαρίζουν 40 δωμάτια στη βάρδιά τους, στο υποστελεχωμένο 
εστιατόριο τραυματίζονται από τον φόρτο εργασίας και πολλοί 
εργαζόμενοι εξαρτώνται από τα φιλοδωρήματα της υψηλής κοι¬ 
νωνίας, ενώ κάνουν δεύτερη και τρίτη δουλειά για να επιβιώσουν. 

Με την κινητοποίηση των εργαζομένων ξεκίνησε και η αντί¬ 
δραση της εργοδοσίας, με στελέχη από όλη τη χώρα να φτάνουν 
στο ξενοδοχείο ειδικά για να εκφοβίσουν και να συκοφαντήσουν 
τον δίκαιο αγώνα. Οι εργαζόμενοι, ωστόσο, είχαν πλατιά στήριξη 
των εργαζομένων της πόλης αλλά και ευρύτερα, ενώ αντιπρο¬ 
σωπεία φοιτητών από τρία πανεπιστήμια της πολιτείας βρέθηκαν 
στο χώρο εργασίας για να εκφράσουν την στήριξή τους και συ¬ 
ναντήθηκαν με την εργοδοσία για να βάλουν τέλος στην αντι- 
συνδικαλιστική προπαγάνδα της. Ακόμα, στις 13/11 πραγματο¬ 
ποιήθηκε πορεία με την στήριξη πολλών εργαζομένων και άλλων 
νεοϊδρυθέντων σωματείων της πολιτείας. 

Μετά από τη σημαντική αυτή νίκη, αρχίζει, όπως λένε οι ίδιοι 
οι εργαζόμενοι, ο ουσιαστικός αγώνας για την υπογραφή σύμ¬ 
βασης με αξιοπρεπείς μισθούς, ασφάλιση για όλους, ανθρώπινες 
συνθήκες εργασίας. 

ΙΝΔΙΑ 

3μερη καθιστική διαμαρτυρία έξω από το κοινοβούλιο έκα¬ 
ναν εργάτες από όλη την Ινδία, ενάντια στην κεντρική κυβέρ¬ 
νηση του Ναρέντρα Μόντι, στο Νέο Δελχί στις 9-11 Νοέμβρη. 
Η κινητοποίηση προετοιμάζονταν για 3 μήνες, οργανώθηκε και 
συντονίστηκε από αριστερές οργανώσεις και τουλάχιστον 10 
συνδικαλιστικές συνομοσπονδίες, συγκεντρώνοντας μόνο την 
πρώτη μέρα πάνω από 100 χιλιάδες εργαζόμενους. Τα συνδικάτα 
ζητούν αύξηση μισθών, καλύτερες συλλογικές συμβάσεις, σταμά- 
τημα των ιδιωτικοποιήσεων και της περικοπής των κοινωνικών 
δαπανών. Την κινητοποίηση στήριξαν και αγρότες, που αντιμε¬ 
τωπίζουν πρόβλημα επιβίωσης σε όλη τη χώρα, εξαιτίας της χα¬ 
μηλής τιμής των προϊόντων αλλά και των δανείων που πρέπει να 
αποπληρώσουν. 

Κεντρικό στόχο της καμπάνιας αποτέλεσε και η προώθηση 
της συνείδησης της ενότητας των εργαζομένων ενάντια στον 
θρησκευτικό φονταμενταλισμό του ινδουιστικού-εθνικιστικού 
κυβερνώντος κόμματος και η υπεράσπιση των δικαιωμάτων των 
θρησκευτικών μειονοτήτων που βρίσκονται σε διωγμό. Οι διορ¬ 
γανωτές προσανατολίζονται σε γενική απεργία στις αρχές του 
νέου έτους, την τρίτη τα τελευταία χρόνια, με τις δύο προηγούμε¬ 
νες να αποτελούν ίσως τις μεγαλύτερες κινητοποιήσεις που έχει 
γνωρίσει το παγκόσμιο εργατικό κίνημα, με δεκάδες εκατομμύ¬ 
ρια να συμμετέχουν στην κάθε μια (ίσως και πάνω από 100 εκ. 
στην πιο πρόσφατη). 

ΒΡΥΞΕΛΕΣ 

45.000 Καταλανοί διαδήλωσαν στις Βρυξέλες την Πέμπτη 
7/12, καταγγέλλοντας την καταστολή που δέχεται αυτός ο λαός 
από το Ισπανικό Κράτος αλλά και την συνενοχή των ιμπεριαλι¬ 
στών της ΕΕ. Στη διαδήλωση κυριαρχούσαν συνθήματα για την 
ανεξαρτησία της Καταλονίας και τον σεβασμό της δημοκρατικής 
απόφασης του λαού της, για την απελευθέρωση των πολιτικών 
κρατουμένων, αλλά και τα «Ξύπνα Ευρώπη» και «Λαοί της Ευ¬ 
ρώπης, ξεσηκωθείτε» - ενώ κυμάτιζε η ΕδΐεΠεΗ, η εθνική σημαία 
των Καταλανών, που είναι απαγορευμένη στην Ισπανία. 

Μια τέτοια διαδήλωση, στην καρδιά της Ευρώπης, από τη 
μαζική «αντιπροσωπεία» ενός ολόκληρου λαού, είναι ένα πρωτο¬ 
φανές ιστορικό γεγονός. Οι διαδηλωτές έφτασαν στις Βρυξέλες 
ταξιδεύοντας πάνω από 1.300 χλμ., με κονβόι που είχαν φρακάρει 
τους αυτοκινητόδρομους της Γαλλίας Τα διεθνή (και ελληνικά 
ΜΜΕ) έσπευσαν βέβαια να αποσιωπήσουν το γεγονός... 

Προκήρυξη τηε ΟΚΔΕ για την επίσκεψη Ερντογάν 



> Κοινοί αγώνες - Διεθνισμός 
των Λαών σε Ελλάδα και 
Τουρκία 

> Ενάντια στο Κράτος Εκτακτης 
Ανάγκης και τον Πόλεμο 

> Λευτεριά στους 9 Τούρκους 
και Κούρδους αγωνιστές 

Η άθλια κυβέρνηση Τσίπρα 
προσπαθεί να «αξιοποι- 
ήσει» την επίσκεψη Ερ¬ 
ντογάν για να αποπρο¬ 
σανατολίσει τον ελληνικό λαό από τα 
μνημονιακά μέτρα-σφαγείο της 3ης 
αξιολόγησης, ενώ την ίδια ώρα το κα¬ 
θεστώς στην Τουρκία παγιώνει τον 
αυταρχικό κατήφορο του. Δύο ηγεσίες 
εξίσου αντιδραστικές, που καταδυνα¬ 
στεύουν τους λαούς τους, συναντιού¬ 
νται με μια ατζέντα παραπλανητική και 
επικίνδυνη για τις εργατικές και λαϊκές 
μάζες των δύο χωρών. 

Η κυβέρνηση, στο πλαίσιο ενίσχυ¬ 
σης του Κράτους Έκτακτης Ανάγκης, 
που απαιτεί η πλήρης εφαρμογή των 
Μνημονίων, φρόντισε να απαγορευ¬ 
τούν οι σημερινές πορείες στο κέντρο. 


Και όχι μόνο αυτό, αλλά στις 28/11, 
μετά από έφοδο της Αντιτρομοκρατι- 
κής κατ’ εντολή Τόσκα, συνελήφθησαν 
9 Τούρκοι και Κούρδοι αγωνιστές και 
κατηγορήθηκαν για «τρομοκρατία», 
χωρίς σοβαρά ενοχοποιητικά στοιχεία. 
Όπως φαίνεται ξεκάθαρα στις φωτο¬ 
γραφίες που δημοσιεύθηκαν, οι συλ- 
ληφθέντες κακοποιήθηκαν βάναυσα 
απ’ την αστυνομία και κάποιοι δυσκο¬ 
λεύονται ακόμη και να περπατήσουν. 
Και παλιότερα είχαν οργανωθεί τέ¬ 
τοιες επιθέσεις των ελληνικών κρατι¬ 
κών μηχανισμών καταστολής ενάντια 
στους αγωνιστές από την Τουρκία και 
το Κουρδιστάν, πιο πρόσφατα απ’ την 
κυβέρνηση Σαμαρά, σε στενή συνεργα¬ 
σία και πάλι με το τουρκικό κράτος και 
τους ιμπεριαλιστές. 

Η ατζέντα της επίσκεψης, από 
τη μία ή την άλλη πλευρά, μπορεί να 
βγάζει κερδισμένους μόνο τους εθνι- 
κιστές, μιλιταριστές και πολεμοκάπη¬ 
λους σε Ελλάδα και Τουρκία, καθώς 
και τους ιμπεριαλιστές. Ιδιαίτερα στην 
Ελλάδα, η προσφυγή σ’ έναν σάπιο 
εθνικισμό (μαζί με τον αδίστακτο φι- 
λοατλαντισμό) είναι απαραίτητη για 


να παίξει ο ελληνικός καπιταλι¬ 
σμός τον ρόλο του πιο πρόθυ¬ 
μου υπηρέτη των συμφερόντων 
ΗΠΑ και ΝΑΤΟ στην περιοχή. 

Για να στεριώσει τις συμμαχίες 
του με τα πιο αιματοβαμμένα 
και αντιδραστικά καθεστώτα 
(Αίγυπτος, Ισραήλ, Σ. Αραβία). 

Αυτή η πορεία είναι τρομακτι¬ 
κά επικίνδυνη για τον ελληνικό 
λαό και όλους τους λαούς της περιοχής. 
Και πάνω απ’ όλα είναι απαραίτητη για 
να επιβάλλει τον μαύρο αυταρχισμό 
των Μνημονίων, με την προπαγάνδα 
των «εθνικών κινδύνων», ενάντια στον 
«εσωτερικό εχθρό», το εργατικό κίνημα 
και τους αγώνες. 

Πόσο αντιδραστικές είναι οι αστι¬ 
κές τάξεις και οι άρχουσες ελίτ στις δύο 
χώρες, φαίνεται από τη συνεργασία 
τους για να κρατούν φυλακισμένους 
και εξαθλιωμένους τους μετανάστες ή 
να τους απελαύνουν πίσω στην κόλαση 
του πολέμου και της πείνας (ρατσιστι¬ 
κή συμφωνία ΕΕ-Τουρκίας). 

Εργαζόμενοι και νεολαία σε Ελλάδα 
και Τουρκία πρέπει να παλέψουμε μαζί, 
ενάντια στον πόλεμο, τον εθνικισμό, 


τους ιμπεριαλιστές. Για την ανατροπή 
όλων των αντιδραστικών αστικών τά¬ 
ξεων, για μια διεθνιστική, σοσιαλιστική 
διέξοδο από το χάος των ανταγωνι¬ 
σμών και των πολέμων. 

ΣΕ ΕΛΛΑΔΑ ΚΑΙ ΤΟΥΡΚΙΑ 
ΚΑΤΩ ΤΑ ΚΡΑΤΗ ΕΚΤΑΚΤΗΣ 
ΑΝΑΓΚΗΣ. Εχθρός μας το κεφάλαιο, 
η στρατοκρατία, οι ιμπεριαλιστές. 
Κοινοί αγώνες ενάντια στην κατά- 
πνιξη των δημοκρατικών ελευθεριών, 
στις επεμβάσεις, τον πόλεμο. Κάτω 
η συμφωνία ΕΕ-Τουρκίας. Κάτω οι 
συμμαχίες των ελληνικών κυβερνή¬ 
σεων με τα αντιδραστικά καθεστώτα 
Αιγύπτου-Ισραήλ. Όχι στις νέες εξο- 
πλιστικές δαπάνες. Έξω οι βάσεις και 
το ΝΑΤΟ. 

Ο.Κ.Δ.Ε. 7.12.2017 


Φ 


Η καταδίκη του Ράτκο ΜΛάντιτς 


Μ ε αφορμή την καταδίκη 
από το Διεθνές Δικαστή¬ 
ριο της Χάγης του σέρ- 
βου Ράτκο Μλάντιτς σε 
ισόβια, κλείνει μια από τις πιο σκοτεινές 
σελίδες της σύγχρονης βαλκανικής ιστο¬ 
ρίας, του πολέμου στην Γιουγκοσλαβία. 

Ο Μλάντιτς, μεγάλωσε στη Γιουγκο¬ 
σλαβία του Τίτο και έγινε αξιωματικός 
του Λαϊκού Στρατού. Όταν η χώρα άρχισε 
να διαλύεται το 1991, τοποθετήθηκε αρ¬ 
χηγός του 9 ου Σώματος Στρατού στις επι¬ 
χειρήσεις κατά των κροατικών δυνάμεων 
στο Κνιν. Αργότερα ανέλαβε τη διοίκηση 
της Β' Στρατιωτικής Περιφέρειας, με έδρα 
το Σεράγεβο. Τον Μάιο του 1992, όταν η 
Εθνοσυνέλευση των Σέρβων της Βοσνίας 
επί προεδρίας Ράντοβαν Κάραζιτς , απο¬ 
φάσισε τη δημιουργία του σερβοβοσνι- 
ακού στρατού, ο Μλάντιτς επελέγη ως 
επικεφαλής. Τον Ιούλιο του 1995, ξεκίνησε 
στρατιωτική επιχείρηση στην Σρεμπρένι- 
τσα, όπου δολοφονήθηκαν 8.000 άμαχοι 
μουσουλμάνοι. Μ’ αυτή την αφορμή, το 
ΝΑΤΟ ξεκίνησε βομβαρδισμούς ενάντια 
στους Σερβοβόσνιους. 

Η σφαγή στη Σρεμπρένιτσα αναφέ- 
ρεται και παρουσιάζεται διεθνώς από τη 
δημοσιογραφία των ιμπεριαλιστών, των 
νατοϊκών επιτελείων και αυτών που τους 
ακολουθούν, ως ένα από τα χειρότερα 
εγκλήματα σε βάρος άμαχου πληθυσμού 
από το τέλος του Β ΉΠ - και ο Μλάντιτς 
ως ένας από τους πιο αιμοσταγείς, αδίστα¬ 
κτους δολοφόνους. Δεν είναι όμως αυτή 
η αλήθεια. Λίγες βδομάδες μετά, διαπρά- 
χθηκε στην Κροατία μια πραγματική γε¬ 
νοκτονία, που αποσιωπάται συστηματικά, 
η σφαγή στην Κράινα. Στις 3 Αυγούστου 
1995, κροατικές στρατιωτικές δυνάμεις, 
ως απόγονοι των Ουστάσι (*), υποστηρι- 
ζόμενες από τις ΗΠΑ και καθοδηγούμενες 
από Αμερικάνους ανώτατους στρατιωτι¬ 
κούς, επιτέθηκαν στην Κράινα (περιοχή 


της Κροατίας όπου κατοικούσαν σχεδόν 
αποκλειστικά Σέρβοι επί επτά αιώνες), 
κατακρεουργώντας 14.000 ανθρώπους και 
διώχνοντας άλλους 300.000, σχεδόν όλους 
Σέρβους. Ακόμη κι έπειτα από καιρό, θα¬ 
νατώνονταν όσοι Σέρβοι, ηλικιωμένοι 
κυρίως, είχαν παραμείνει στα σπίτια τους, 
αδυνατώντας να ακολουθήσουν τους εκα¬ 
τοντάδες χιλιάδες ομοεθνείς τους, που 
εγκατέλειπαν κακήν κακώς την περιοχή. 
Πυρπολήσεις σπιτιών και επιθέσεις ακόμη 
και εναντίον των «κονβόι» αμάχων που 
αποχωρούσαν έντρομοι, συμπλήρωσαν το 
έγκλημα. 

Η σφαγή στην Κράινα έχει σχεδόν δι¬ 
αγράφει από την επίσημη ιστορία, καθώς 
δεν μπορεί να εξυπηρετήσει τα κατασκευ¬ 
άσματα που επινόησαν οι ιμπεριαλιστές 
και το ΝΑΤΟ, περί αναγκαιότητας δηλα¬ 
δή πολέμου στη Γιουγκοσλαβία ενάντια 
στο «μαύρο πρόβατο» των Βαλκανίων, 
την «εθνικιστική Σερβία» και τον «τύραν¬ 
νο» Μιλόσεβιτς. Για να μπορέσουν έτσι να 
δικαιολογήσουν την επέμβασή τους, να 
νομιμοποιήσουν τα φρικαλέα εγκλήματα 
που διέπραξαν κάτω από το μανδύα της 
«ανθρωπιστικής βοήθειας» και φυσικά για 
να αποκρύψουν την αλήθεια. Ότι για τη 
Νέα Τάξη Πραγμάτων των ιμπεριαλιστών 
και τα σχέδια τους, για (1) τον κατακερ¬ 
ματισμό της Γιουγκοσλαβίας, καθώς ήταν 
σημείο αναφοράς στην ενοποίηση των 
βαλκανικών λαών, (2) την επέκταση του 
ελέγχου τους στην ευρύτερη περιοχή, η 
Σερβία αποτελούσε εμπόδιο. 

Η ιστορία έχει επαναληφθεί πολλάκις, 
αφού αυτά τα «επιχειρήματα» χρησιμοποι¬ 
ούν ιμπεριαλιστές και ΝΑΤΟ μετά τη λήξη 
του Ψυχρού Πολέμου ως δικαιολόγηση 
των επεμβάσεών τους: ανθρώπινα δικαι¬ 
ώματα, ηθικοί λόγοι, εθνικισμός, δυτικές 
αξίες, τρόπος ζωής και πολιτισμός. Έτσι 
εκμεταλλεύτηκαν τη «Σρεμπρενίτσα», 
εξαφανίζοντας την «Κράινα». Δαιμονοποί- 



ησαν μια εθνό¬ 
τητα, τους 
Σέρβους, εκ¬ 
μεταλλεύτη¬ 
καν τον υπαρ¬ 
κτό εθνικισμό 
του Μλάντιτς, 
αλλά και τους 
εθνικισμούς 
και διαιρέσεις 

ανάμεσα στους λαούς της Γιουγκοσλαβίας, 
τους όξυναν τόσο ώστε να δημιουργηθεί 
εμφύλιος και να επέμβουν ως «ειρηνευ¬ 
τές». Οι Ιταλοί ιμπεριαλιστές χρηματοδό¬ 
τησαν τους Σλοβένους εθνικιστές, οι Γερ¬ 
μανοί τους Κροάτες, οι Αγγλο-Αμερικάνοι 
τους μουσουλμάνους της Βοσνίας. Η εκδί¬ 
ωξη και οι σφαγές ενάντια στους Σέρβους 
της Σλοβενίας, Κροατίας και Βοσνίας Ερ¬ 
ζεγοβίνης ήταν καθημερινό φαινόμενο το 
1991 και το 1992. Η εφαρμογή αυτής της 
πολιτικής ήταν που οδήγησε στις σφαγές 
στο Πάλε, στο Μόσταρ, στην Κράινα, 
στην Σρεμπρένιτσα και αλλού. 

Ο Μλάντιτς είναι ο υπεύθυνος για τα 
εγκλήματα που διαπράχθηκαν στη Σρε¬ 
μπρένιτσα, αλλά σε καμία περίπτωση δεν 
μπορεί να συγκριθεί με την βαρβαρότητα 
των ιμπεριαλιστών φονιάδων, που αιμα- 
τοκύλησαν την περιοχή. Η τυφλή μονομέ¬ 
ρεια ενάντια στον σέρβικο εθνικισμό είναι 
εξαιρετικά επικίνδυνη, καθώς δίνει πολι¬ 
τικό «άλλοθι» στους ιμπεριαλιστές και το 
ΝΑΤΟ και παραγνωρίζει το πόσο μεγάλη 
απειλή αποτελούν για τον πλανήτη και 
την ανθρωπότητα. 

Τα διεθνή δικαστήρια των ιμπερι¬ 
αλιστών καταδίκασαν τους Μλάντιτς 
και Κάρατζιτς ως εγκληματίες πολέμου. 
Ποιος όμως θα καταδικάσει τους υποκρι¬ 
τές σφαγείς ιμπεριαλιστές σε Ουάσιγκτον, 
Βρυξέλες, Βερολίνου για τα τερατώδη 
εγκλήματά τους; Για τη διάλυση της Γιου¬ 
γκοσλαβίας, τους πολέμους σε Ιράκ, Αφ¬ 


γανιστάν, Λιβύη κ.ά.; Για τον βιασμό και 
εξευτελισμό ολόκληρων πολιτισμών που 
πρεσβεύουν κάτι διαφορετικό; Για τον 
πόλεμο στη Συρία, το αιμάτινο χάος στη 
Μ. Ανατολή, που απειλεί να σύρει στη 
βαρβαρότητα του πολέμου για άλλη μια 
φορά την ανθρωπότητα; Για τα μνημόνια 
και τις φασιστικές νεοφιλελεύθερες πολι¬ 
τικές, που επιβάλουν στην εργατική τάξη 
εξαπλώνοντας τη φτώχεια και την υπα¬ 
νάπτυξη; Μόνο το εργατικό κίνημα, μέσα 
από την οργάνωσή του και την ανάπτυξη 
επαναστατικών κινημάτων μπορεί και πρέ¬ 
πει να σταματήσει αυτές τις αντιδραστικές 
ιμπεριαλιστικές δυνάμεις - για να μη βιώ- 
σει ποτέ ξανά ο κόσμος νέες Σρεμπρένι- 
τσες και Κράινες. 

(*) Κροατική φασιστική/εθνικιστική ορ¬ 
γάνωση ενεργή το διάστημα 1929-1945. Τα 
μέλη της δολοφόνησαν εκατοντάδες χιλιά¬ 
δες Σέρβους, Ρομά και Εβραίους κατά τον 
ΒΊΊΠ. Τον Απρίλιο του 1941 με την ίδρυση 
του Ανεξάρτητου Κράτους της Κροατίας 
(ΝΌΗ) -κράτος μαριονέτα της ναζιστι- 
κής Γερμανίας και της φασιστικής Ιταλί- 
ας- χρησιμοποιήθηκαν ως στρατός στην 
κατεχόμενη Γιουγκοσλαβία για την αντιμε¬ 
τώπιση των αντιστασιακών δυνάμεων, των 
παρτιζάνων. Το αντάρτικο οργανώθηκε 
από το ΚΚ Γιουγκοσλαβίας, στελεχώθηκε 
κυρίως από Σέρβους κομμουνιστές. Στην 
ηγεσία του ήταν ο Τίτο. 

■ Άννα Ασλανίδη 

Πραξικόπημα στη Ζιμπάμποαε 


Τ ο πραξικόπημα στη Ζιμπάμπουε στις 15 Νοέμβρη 
και η πτώση του προέδρου Ρόμπερτ Μουγκάμπε 
μια εβδομάδα μετά, είναι ίσως το μεγαλύτερο πο¬ 
λιτικό γεγονός στη χώρα από το 1980 που απέ¬ 
κτησε την ανεξαρτησία της από την Βρετανία. 

Ξημερώματα της Τετάρτης 15/11 ο στρατός κατέλαβε 
βασικά κυβερνητικά κτίρια και τηλεοπτικούς σταθμούς, ενώ 
συνέλαβε και περιόρισε κατ’ οίκον τον Μουγκάμπε και ση¬ 
μαντικά κυβερνητικά στελέχη. 

Η Ζιμπάμπουε μέχρι το 1980 

Η αντιαποικιακή επανάσταση μετά τον Β' Παγκόσμιο 
Πόλεμο αποσταθεροποίησε το ιμπεριαλιστικό σύστημα. Η 
άμεση κυριαρχία με τη δημιουργία προτεκτοράτων, που δεν 
ήταν παρά οικόπεδα των μητροπολιτικών καπιταλισμών, 
μετατράπηκε σε έμμεση. Από τη Βρετανική Εταιρία Νοτίου 
Αφρικής του Σέσιλ Ρόουντς περάσαμε στη Νότια Ροδεσία 
το 1923, στη Ροδεσία το 1965 και τελικά στη Ζιμπάμπουε το 
1980. 

Ο Μουγκάμπε βρισκόταν στην εξουσία από το 1980, 
ως πρωθυπουργός και έπειτα ως πρόεδρος. Ταυτόχρονα 
ήταν πρόεδρος της Εθνικής Ένωσης - Πατριωτικό Μέτωπο 
(ΖΑΝΙΙ-ΡΕ). Το κόμμα αυτό προέκυψε μετά το 1987, από 
τη συγχώνευση δύο οργανώσεων που είχαν αναδειχθεί στον 
πόλεμο κατά της βρετανικής αποκιοκρατίας. Ήταν επηρεα¬ 
σμένες από ριζοσπαστικές, αντιιμπεριαλιστικές ιδέες, τον 
παναφρικανισμό και αργότερα, με τον Μουγκάμπε, η Ζιμπά¬ 
μπουε συμμετείχε στην κίνηση των αδεσμεύτων. Ωστόσο, η 
ηγεσία και ο ρόλος τους δεν μπορούσε να ξεπεράσει τα όρια 
μιας μικροαστικής μπουρζουαζίας, η οποία σύμφωνα και με 
τα λόγια του επαναστάτη Φραντς Φανόν «ανακάλυψε την 
ιστορική αποστολή της ως ενδιάμεσου για τον διεθνή καπι¬ 
ταλισμό». 

Η Ζιμπάμπουε σύμφωνα με τον Μουγκάμπε είχε υιοθε¬ 
τήσει μια «σοσιαλιστική πολιτική». Έλεγε ότι η κυβέρνησή 
του, που έχει δεσμευτεί ως προς τον σοσιαλισμό, αναγνωρί¬ 
ζει τον καπιταλισμό ως μια ιστορική πραγματικότητα, που 
επειδή δεν μπορεί να αποφευχθεί, πρέπει να αξιοποιηθεί, να 
ρυθμιστεί, να μετατραπεί σε εταίρο. 

Για κάποιο διάστημα, ωστόσο, η κυβέρνηση ΖΑΝΙΙ-ΡΕ 
μπόρεσε να προχωρήσει σε περιορισμένες μεταρρυθμίσεις: 
κατώτατος μισθός, βελτίωση της προστασίας των εργαζομέ¬ 
νων, μεταρρυθμίσεις σε υγεία και εκπαίδευση. 


Το πραξικόπημα 

Στις 21 Ιουλίου 2016, ο σύν¬ 
δεσμος βετεράνων του εθνικο- 
απελευθερωτικού πολέμου της 
Ζιμπάμπουε (ΖΝΕνΥΥΑ), πα¬ 
ραδοσιακά φίλα προσκείμενος 
στον Μουγκάμπε, τον αποκά- 
λεσε ούτε λίγο ούτε πολύ «δι¬ 
κτάτορα». Από εκεί και πέρα η 
αντίστροφη μέτρηση είχε αρχίσει. 

Το καθεστώς στα χρόνια της διακυβέρνησης Μουγκάμπε 
γινόταν ολοένα πιο διεφθαρμένο, πλούτιζε σε κραυγαλέα 
αντίθεση με την πλειοψηφία της κοινωνίας, που καταπιεζό¬ 
ταν και υπέφερε. Δημιουργήθηκε ένα μεγάλο στρώμα γρα¬ 
φειοκρατών στο ΖΑΝΙΙ-ΡΕ αλλά και στον στρατό. Η εξου¬ 
σία ισορροπούσε ανάμεσα σ’ αυτούς τους δύο πόλους, αλλά 
ταυτόχρονα είχαν δημιουργηθεί διάφορες ανταγωνιστικές 
φατριές, που προετοιμάζονταν για τη διαδοχή του Μουγκά¬ 
μπε. 

Έτσι, μια βασική αιτία του πραξικοπήματος ήταν η κλι¬ 
μακούμενη ένταση μεταξύ της φατρίας μέσα στο ΖΑΝΙΙ-ΡΕ, 
που ήταν κοντά στη σύζυγο του προέδρου, Γκρέις Μουγκά¬ 
μπε, και εκείνων που ήταν κοντά στον πρώην αντιπρόεδρο 
Μνανγκάγκουα. 

Ο Μνανγκάγκουα (βετεράνος στον απελευθερωτικό 
αγώνα και πρώην υπουργός Κρατικής Ασφάλειας) υπο¬ 
στηρίζεται κυρίως από μια παλαιότερη γενιά μαχητών του 
ΖΑΝΙΙ-ΡΕ Αυτοί περιλαμβάνουν πολλούς αξιωματικούς 
του στρατού (ΖΝΑ), μεταξύ αυτών τον Αρχηγό του Γενικού 
Επιτελείου Κωνσταντίν Τσιουένγκα. Στα μάτια τους, η Γκρέ¬ 
ις και η «ομάδα 040» (γενιά 40) εκπροσωπούσε ένα σύνολο 
νεοεισερχόμενών στο κόμμα, που άρχισαν να αποκτούν με¬ 
γάλη δύναμη. 

Ο Μουγκάμπε απέλυσε μια σειρά από ανώτερους βετε¬ 
ράνους πολέμου και στην συνέχεια, στις 6 Νοεμβρίου, τον 
ίδιο τον Μνανγκάγκουα. Ο στρατός και η ομάδα Μνανγκά¬ 
γκουα αντιλήφθηκαν ότι η ευκαιρία για να παρέμβουν και 
να σταματήσουν την άλωση του κόμματος από τους «040» 
ήταν μοναδική, αλλά ίσως και η τελευταία. 

Ο Τσιουένγκα δήλωσε ότι «καταδικάζει τους αντιπάλους 
του Μνανγκάγκουα και προειδοποιεί ότι λόγω πολιτικής 
αστάθειας, οι στρατιωτικοί δεν θα διστάσουν να επέμβουν». 

Το πραξικόπημα για την επιβολή Μνανγκάγκουα ήταν 



σε εξέλιξη, αλλά ήταν σημαντικό για τον στρατό να δώσει 
μια νομιμοποίηση αλλά και λαϊκή υποστήριξη. Γι’αυτό ασκή¬ 
θηκε πίεση στον Μουγκάμπε να παραιτηθεί και να διορίσει 
αντικαταστάτη τον Μνανγκάγκουα. Αυτό θα επέτρεπε στον 
δεύτερο να αναλάβει νόμιμα τα ηνία της εξουσίας. 

Για κάποιες μέρες, ο Μουγκάμπε αρνιόταν να υποχωρή¬ 
σει. Οι διαμαρτυρίες που καλέστηκαν από βετεράνους του 
πολέμου, και ο στρατός που τις επέτρεψε, ενέτειναν την 
πίεση, ενώ το ΖΑΝΙΙ-ΡΕ τον καθαίρεσε, ορίζοντας αντικα¬ 
ταστάτη τον Μνανγκάγκουα. Ο Μουγκάμπε υποχώρησε, 
παραιτούμενος τελικά στις 21 Νοέμβρη. Ο Μνανγκάγκουα 
ορκίστηκε νέος πρόεδρος στις 24. Η κρίση που δεν μπορού¬ 
σε να λυθεί πολιτικά, αλλά ούτε από μια ανεξάρτητη επέμ¬ 
βαση των λαϊκών μαζών, λύθηκε -προσωρινά ίσως- με τη 
βοήθεια του στρατού. 

Τέλος, όπως συμβαίνει σε όλη την Αφρική, αυτές οι αλ¬ 
λαγές καθεστώτων συνδέονται με γεωπολιτικούς ανταγωνι¬ 
σμούς, καθώς η Κίνα έχει μια μεγάλη οικονομική διείσδυση, 
απειλώντας παραδοσιακά ερείσματα των δυτικών ιμπεριαλι¬ 


στών. 


Οι ελπίδες των λαϊκών μαζών ότι η πτώση του Μουγκά¬ 
μπε μετά από 37 χρόνια μπορεί να σημάνει μια μεγαλύτερη 
αλλαγή και βελτίωση της ζωής τους, είναι σχεδόν βέβαιο ότι 
γρήγορα θα διαψευσθούν. Ήδη σχεδόν το μισό νέο υπουρ¬ 
γικό συμβούλιο αποτελείται από προηγούμενους διατελέσα- 
ντες υπουργούς και στρατιωτικούς σε θέσεις κλειδιά. 

Καμία λύση δεν μπορεί να υπάρξει χωρίς την αυτοοργά¬ 
νωση των μαζών, που θα βασίζεται στις δικές τις δυνάμεις, 
όργανα και αγώνες. Ειδικά σε μια χώρα που η ανεργία υπο¬ 
λογίζεται στο 90%, ενώ πάνω από 73% ζει κάτω από το όριο 
της φτώχειας, κανένα μέλλον δεν μπορεί να υπάρξει χωρίς 
μια ριζική αντικατάσταση του πολιτικού, οικονομικού και 
κοινωνικού συστήματος, χωρίς το σπάσιμο από τους ντό¬ 
πιους αλλά και διεθνείς πάτρονες, που εκμεταλλεύονται τη 
Ζιμπάμπουε και το λαό της. 


ΟΝΔΟΥΡΑ 

Πραξικοπημαηκή ανατροπή του εκλογικού 
αποτελέσματος με τις ευλογίες των ΗΠΑ 


Χ ωρίς επίσημο νικητή εξακο¬ 
λουθούν να παραμένουν, 10 
ημέρες μετά τη διεξαγωγή 
τους στις 26 Νοεμβρίου, οι 
προεδρικές εκλογές στην Ονδούρα, αν και 
σύμφωνα με όλες τις ενδείξεις, μεθοδεύε¬ 
ται, με την αρωγή του Ανώτατου Εκλογο- 
δικίου η επανεκλογή του νυν, δεξιού, αμε- 
ρικανόφιλου προέδρου Χουάν Ορλάντο 
Ερνάντες, ηγέτη του ακραίου νεοφιλελεύ¬ 
θερου Εθνικού Κόμματος της Ονδούρας. 
Ο κύριος αντίπαλος του, Σαλβαδόρ Νασ- 
ράλα, είναι επικεφαλής της «Συμμαχίας 
της Αντιπολίτευσης εναντίον της Δικτα¬ 
τορίας» ενός συνασπισμού κομμάτων με 
κορμό τις δυνάμεις του Εθνικού Μετώπου 
Λαϊκής Αντίστασης. Στο μεταξύ και παρά 
την απαγόρευση κυκλοφορίας που έχει 
επιβάλλει από τις 1/12 η κυβέρνηση, άγρι¬ 
ες συγκρούσεις έχουν ξεσπάσει στην πρω¬ 
τεύουσα Τεγκουσιγκάλπα και σε πολλές 
άλλες πόλεις, μεταξύ πλήθους κόσμου που 
διαμαρτύρεται για νοθεία και παραποίηση 
του εκλογικού αποτελέσματος και των δυ¬ 
νάμεων ασφαλείας που δεν διστάζουν να 
χτυπούν στο ψαχνό. 3 νεκροί, 20 τραυματί¬ 
ες και εκατοντάδες συλλήψεις είναι ο μέχρι 
στιγμής απολογισμός. 

Όταν, στις αρχές της εβδομάδας, με 


καταμετρημένα πάνω από τα μισά ψηφο¬ 
δέλτια, έγινε φανερό ότι στην πρώτη θέση 
και με διαφορά πέντε μονάδων ερχόταν η 
Συμμαχία της Αντιπολίτευσης, η καταμέ¬ 
τρηση διακόπηκε. Όταν ξανάρχισε η κατα¬ 
μέτρηση, η κατάσταση είχε αντιστραφεί με 
τον Ερνάντες να προηγείται με 1,5 μονάδα 

- διαφορά που διατηρείται μέχρι στιγμής, 
με επίσημα καταμετρημένο το 92% των 
ψήφων. Το αίτημα της Συμμαχίας για επα- 
νακαταμέτρηση ψήφων σε τρεις εκλογικές 
περιφέρειες όπου η συμμετοχή παρουσιά¬ 
ζεται να φτάνει το 75%, τη στιγμή που σε 
όλη τη χώρα κυμάνθηκε στο 50-55% δεν 
έγινε δεκτό. Για να κατευνάσει τις αντιδρά¬ 
σεις, το Ανώτατο Εκλογοδικείο ανακοίνω¬ 
σε την καταμέτρηση με το χέρι των ψηφο¬ 
δελτίων από 1.031 κάλπες για τις οποίες 
υπήρχαν ανησυχίες για παρατυπίες. 

Η νίκη της αριστερής αντιπολίτευσης 

- όποιο κι αν είναι το επίσημο αποτέλεσμα 

- είναι ακόμη μεγαλύτερη αν αναλογιστεί 
κανείς τα μέσα που χρησιμοποίησε ο Ερνά¬ 
ντες: Πρώτα απ’ όλα, τον έλεγχο του ίδιου 
του Ανώτατου Εκλογοδικίου, που, ανάμε¬ 
σα στα άλλα, επέτρεψε τη συμμετοχή του 
στις εκλογές κατά παράβαση του Συντάγ¬ 
ματος που προβλέπει μόνο μία τετραετία 
σε κάθε πρόεδρο. Επιστρατεύτηκαν επί¬ 
σης, η εξαγορά ψήφων, η δημιουργία χι¬ 


λιάδων φιλοκυβερνητικών ψεύτικων προ¬ 
φίλ και ψευτο-ενημερωτικών ιστότοπων, 
η καλλιέργεια κλίματος τρομοκρατίας για 
υποτιθέμενες ανατρεπτικές ενέργειες της 
αντιπολίτευσης την ημέρα των εκλογών, η 
εξασφάλιση ενός ελεγχόμενου μηχανισμού 
μετάδοσης των αποτελεσμάτων με την 
ανάθεση σε συγκεκριμένη εταιρεία, κ.ο.κ. 

Είναι η δεύτερη φορά που το Εθνικό 
Κόμμα πραγματοποιεί εκλογική νοθεία, 
στις εκλογές του 2013 ο Ερνάντες είχε 
πάλι «κερδίσει» την υποψήφια της αντι¬ 
πολίτευσης Σιομάρα Κάστρο, σύζυγο του 
τότε εκλεγμένου προέδρου Μανουέλ Σε¬ 
λάγια. Ο Σελάγια το 2009 είχε ανατραπεί 
από αμερικανοκίνητο στρατιωτικό πραξι¬ 
κόπημα όταν τόλμησε να αλλάξει την εξω¬ 
τερική πολιτική του προσεγγίζοντας την 
Βενεζουέλα και την Κούβα και να θίξει τα 
συμφέροντα των πολυεθνικών θέτοντας 
περιορισμούς στην ανεξέλεγκτη εξόρυξη, 
την καταστροφή του περιβάλλοντος και 
την παραβίαση των ανθρωπίνων δικαιω¬ 
μάτων. Τους πραξικοπηματίες διαδέχτηκε 
ο Πορφύριο Λόμπο και μετά ο Ερνάντες 
που αποκατέστησαν την εξάρτηση της χώ¬ 
ρας από τις ΗΠΑ, τις πολυεθνικές, τους 
γαιοκτήμονες και τους ναρκέμπορους που 
λυμαίνονται τη χώρα. 

Στη νέα του τετραετία, ο Ερνάντες σχε¬ 
διάζει να προωθήσει τη δημιουργία «αυτό¬ 
νομων πόλεων» που θα λειτουργούν υπό 
ειδικό καθεστώς, θα διαθέτουν δική τους 
φορολογική πολιτική, νομικό σύστημα και 
αστυνομία, θα μπορούν να αναπτύξουν 


δική τους βιομηχανία και να προχωρούν σε 
δικές τους εμπορικές συμφωνίες. Θα απο¬ 
τελούν με άλλα λόγια, περιοχές απόλυτα 
ελεγχόμενες από τις πολυεθνικές που δεν 
θα περιορίζονται από κανέναν και τίποτα. 
Ήδη το Εθνικό Κόμμα έχει καταργήσει 
τους περιορισμούς στην εξόρυξη που είχε 
επιβάλλει ο Σελάγια και πέρασε καινούρ¬ 
γιο νόμο που επανέφερε το καθεστώς της 
ανεξέλεγκτης παραχώρησης αδειών εξό- 
ρυξης χωρίς περιορισμούς. Αυτό είναι το 
σύντομο βιογραφικό του ανθρώπου που 
εμπλέκεται σε πλήθος σκανδάλων, κατη- 
γορείται για διασπάθιση δημόσιου χρή¬ 
ματος, διαφθορά και στενές σχέσεις με τα 
καρτέλ ναρκωτικών, που με τις ακραίες 
νεοφιλελεύθερες πολιτικές που εφάρμοσε 
οδήγησε σε ακόμα μεγαλύτερη εξαθλίωση 
τα 9 εκατομμύρια κατοίκους της χώρας 
του, το 60% των οποίων ζει κάτω από το 
όριο της φτώχειας. 

Είναι λοιπόν αναμενόμενο οι ΗΠΑ, 
δια του ΕοιΉ§η Οίίκχ, να δηλώνουν ότι: 
«Μια νίκη του Ερνάντες δεν θα είναι καλή 
μόνο για την Ονδούρα, αλλά και για την 
περιοχή και τις ΗΠΑ. Η Ουάσινγκτον έχει 
επενδύσει σημαντικά ποσά στην Κεντρική 
Αμερική για να συμβάλλει στην αλλαγή 
της κατάστασης, στην ασφάλεια και την 
οικονομία.» Επιπλέον, με «κακούς» συνο¬ 
μιλητές τις κυβερνήσεις του Ελ Σαλβαδόρ 
και της Γουατεμάλα, το να χάσει τον Ερνά¬ 
ντες θα ήταν πραγματικό πλήγμα. 

■ Μαρία Κτιστάκη 

ΔΕΝ ΞΕΧΝΑΜΕ - ΔΕΝ ΣΥΓΧΩΡΟΥΜΕ! 

Τίποτα δεν έχει αλλάξει 9 χρόνια μετά την δολοφονία του Α. Γρηγορόπουλου 



Τ ο βράδυ του Σαββάτου της 6ης 
Δεκέμβρη του 2008, πέφτει νε¬ 
κρός από τις σφαίρες του μπά- 
τσου Ε. Κορκονέα στα Εξάρχεια, 
ο 15χρονος Αλέξανδρος Γρηγορόπουλος. 
Από την πρώτη στιγμή τα εγχώρια ΜΜΕ 
επιχειρούν να παραμορφώσουν την πραγ¬ 
ματικότητα φτάνοντας στο σημείο να πα¬ 
ραποιήσουν το βίντεο της δολοφονίας! Την 
ίδια στιγμή καλείται συγκέντρωση στόμα 
με στόμα και μέσω δικτύων αντιπληροφό- 
ρησης. Μέσα σε λίγες ώρες συγκεντρώνο¬ 
νται εκατοντάδες κόσμου στα Εξάρχεια, η 
πορεία, στην οποία θα επιτεθούν τα ΜΑΤ 
θα καταλήξει σε ολονύχτια σύγκρουση μαζί 
τους. 

Από τις 8/12 (ημέρα κορύφωσης των 
γεγονότων) και για τις επόμενες εβδομάδες 
οι καταλήψεις σχολείων αποκτούν χαρα¬ 
κτηριστικά χιονοστιβάδας και εξαπλώνο¬ 
νται σε κάθε γωνιά της χώρας. Πραγματο¬ 
ποιούνται επίσης καταλήψεις σχολών και 
δημοσίων κτιρίων. Οι πορείες είναι καθημε¬ 
ρινές με μαζική συμμετοχή μαθητών και συ¬ 
νοδεύονται από πολύωρους αποκλεισμούς 
δρόμων, η εμφάνιση της αστυνομίας απο¬ 
τελεί οαδΠδ Βείί και συχνά οι κινητοποιήσεις 
καταλήγουν σε πολιορκίες και επιθέσεις σε 
αστυνομικά τμήματα. Οι απόπειρες κατα¬ 
στολής των διαδηλώσεων σε συνδυασμό 
με τη στάση των ΜΜΕ, δηλώσεις πολιτι¬ 
κών αλλά και του Α. Κούγια (συνηγόρου 
υπεράσπισης του Κορκονέα), οξύνουν το 
μένος των διαδηλωτών απέναντι στις δυ¬ 
νάμεις καταστολής, την κυβέρνηση αλλά 
και το σύστημα συνολικά. 

Για εβδομάδες η κυβέρνηση της ΝΔ 


θα βρεθεί σε βαθιά κρίση, επιλέγοντας να 
επενδύσει στην εκτόνωση του κινήματος, η 
οποία τελικά θα έρθει μετά από έναν μήνα 
ως αποτέλεσμα της ελλιπούς ανάπτυξης 
δομών αυτοοργάνωσης και συντονισμού, 
όσο και της αδυναμίας βαθύτερης πολιτι¬ 
κοποίησης του. Το ΠΑΣΟΚ από τη μεριά 
του επιθυμούσε την πτώση της κυβέρνη¬ 
σης, όμως δεν ήθελε σε καμία περίπτωση 
να γίνει σε συνθήκες εξέγερσης. Η στάση 
του ΣΥΡΙΖΑ ήταν να συμμετέχει στις κινη¬ 
τοποιήσεις, φροντίζοντας βέβαια να κατα¬ 
δικάζει τη βία γενικά. Το ΚΚΕ, όπως κάθε 
φορά που οι μάζες περνούν στο προσκήνιο, 
επιδίδονταν σε ακατάσχετη προβοκατορο- 
λογία από την μία ενώ από την άλλη, έκανε 
με κάθε ευκαιρία δηλώσεις νομιμοφροσύ¬ 
νης. Σύμφωνα με την τότε γ.γ. Α. Παπαρή- 
γα: «Στην πραγματική λαϊκή επανάσταση 
δεν θα σπάσει ούτε τζάμι». 

Ενάντια σε κόμματα, ΜΜΕ και κατα¬ 
στολή, το κίνημα εξαπλωνόταν και έτεινε 
προς την εξέγερση, αμφισβητώντας παρα- 
τεταμένα το κρατικό μονοπώλιο της βίας. 
Ενδεικτικό του κλίματος των ημερών ήταν 
πρωτοσέλιδο με τίτλο «Εκτόνωση ή ακραία 
αστυνομικά μέτρα», ενώ στις 11/12 εμφανί¬ 
στηκε διμοιρία της ΕΚΑΜ, ιστορική στιγμή 
ανάλογη των γεγονότων, δεδομένου πως 
ποτέ πριν δεν είχε αντιπαρατεθεί με διαδη¬ 
λωτές. Παρά την απότομη υποχώρηση του 
κινήματος, η βουτηγμένη στα σκάνδαλα 
κυβέρνηση της ΝΔ υπέστη συντριπτική 
φθορά από την κοινωνική έκρηξη του Δε¬ 
κέμβρη, ενώ η απομόνωση και το ρεζιλίκι 
της ΕΛ.ΑΣ. οδήγησε αργότερα στην δημι¬ 
ουργία τον δολοφόνων της «ΔΕΛΤΑ» για 


την αποτελεσματι¬ 
κότερη αντιμετώπι¬ 
ση των διαδηλωτών. 

Η έκρηξη του 
Δεκέμβρη όμως 
δεν ξεφύτρωσε 
από το πουθενά, η 
παγκόσμια καπιτα¬ 
λιστική κρίση βρι¬ 
σκόταν στην αρχή 
της. Υπήρχε για την 
ντόπια ελίτ η ανα¬ 
γκαιότητα άμεσης 
προσαρμογής στην 
κατάσταση με μία 
κολοσσιαία (διαστάσεων μνημονίου) επί¬ 
θεση στα κοινωνικά και δημοκρατικά δι¬ 
καιώματα των εργαζομένων και κυρίως της 
νεολαίας. Το μένος του κατεστημένου ενα¬ 
ντίον της νεολαίας είχε κορυφωθεί ανάμεσα 
στα παραπάνω και λόγω της ανεπιτυχούς 
αντιπαράθεσης μαζί της στο κίνημα των 
φοιτητικών καταλήψεων του 2006-2007 και 
θα εκφραστεί με κατ> εξακολούθηση «με¬ 
μονωμένα περιστατικά» (βλ. π.χ. Υπόθεση 
ζαρντινιέρα), μέχρι που στις 6/12/2008 μία 
θανατηφόρα σφαίρα να πυροδοτήσει την 
κοινωνική έκρηξη η οποία αποκάλυψε τον 
ρόλο της αστυνομίας στα μάτια της κοινω¬ 
νίας και έφερε απότομα στην επιφάνεια όλα 
τα κοινωνικά προβλήματα που εντέχνως 
προσπαθούσε να κρύψει κάτω από το χαλί 
το αστικό καθεστώς. 

Η νεολαία με την ευαισθησία του «κοι¬ 
νωνικού βαρόμετρου» - για να θυμηθούμε 
τον χαρακτηρισμό του Τρότσκι - θα εξε- 
γερθεί δίνοντας μία εικόνα από το μέλλον, 


από την διετία του παρατεταμένου κοινω¬ 
νικού πολέμου 2010-2012. Αλλωστε πολ¬ 
λοί από τους μαθητές ή και τους φοιτητές, 
τους νέους εργαζόμενους και μετανάστες 
2 ης γενιάς που συμμετείχαν θα ξαναγίνουν 
οι ανώνυμοι και συλλογικοί πρωταγωνι¬ 
στές των γεγονότων λίγα χρόνια μετά. Οι 
αναταράξεις του Δεκέμβρη έγιναν αισθη¬ 
τές μέχρι το εξωτερικό, με τον πρόεδρο της 
Γαλλίας Ν. Σαρκοζί να αναγκάζεται να ανα¬ 
διπλωθεί όσον αφορά εκπαιδευτικές μεταρ¬ 
ρυθμίσεις στη Γαλλία εκείνη την περίοδο. 

Εννέα χρόνια μετά, όλες οι αιτίες που 
πυροδότησαν την κοινωνική έκρηξη είναι 
περισσότερο οξυμένες. Σήμερα που για 
την εφαρμογή των μνημονίων θα ορθωθεί 
ξανά ένα τερατώδες Κράτος'Εκτακτης Ανά¬ 
γκης είναι αναγκαία όσο ποτέ μία νικηφόρα 
εξέγερση, με τη νεολαία - που αντιμετω¬ 
πίζει νέους κτηνώδεις βάρβαρους όρους 
εκμετάλλευσης - στην πρώτη γραμμή, δη¬ 
μιουργώντας τις συνθήκες για μια καθορι¬ 
στική αμφισβήτηση της αστικής εξουσίας. 




Δεκέμβρης 1944 

73 χρόνια από τη μεγάλη προδοσία της ελληνικής επανάστασης 1942-49 


Τ ον Δεκέμβρη του 1944 πραγ¬ 
ματοποιείται το σημαντικό¬ 
τερο κομμάτι της προδοσίας 
της ελληνικής επανάστασης 
εκείνης της περιόδου. Το ΚΚΕ και η σταλι¬ 
νική ηγεσία του, με σωρεία εγκληματικών 
αποφάσεων και τακτικών λαθών, απόρροια 
της προδοτικής στρατηγικής του ΚΚΕ, θα 
οδηγήσει τις λαϊκές μάζες και το εργατο¬ 
αγροτικό κίνημα σε μια τραγωδία. 

Η γραφειοκρατικοποίηση του ΚΚΕ, που 
ολοκληρώθηκε στα τέλη της δεκαετίας του 
£ 20 παρά τις προσπάθειες της Αριστερής 
Αντιπολίτευσης του Παντελή Πουλιόπου- 
λου, αλλά και ο περαιτέρω εκφυλισμός από 
την ηγεσία Ζαχαριάδη, που επιβλήθηκε από 
τον Στάλιν, ήταν οι πυρήνες των αιτιών για 
τη στρατηγική του ΚΚΕ στη συνέχεια. Πριν 
ακόμα από την εκφυλισμένη από τον στα¬ 
λινισμό Κομμουνιστική Διεθνή, η 6η Ολο¬ 
μέλεια της Κεντρικής Επιτροπής του ΚΚΕ 
το 1934 υιοθέτησε τη θεωρία των σταδίων 
και τη στρατηγική του “Λαϊκού Μετώπου”, 
που αποτέλεσαν τη βάση για τις αποφάσεις 
της ηγεσίας του ΚΚΕ τα επόμενα χρόνια. 
Το ΚΚΕ ουσιαστικά έπαψε να καλεί τους 
εργαζόμενους να πάρουν την εξουσία και 
προωθούσε τη συμμαχία με αυτό που η ηγε¬ 
σία του θεωρούσε “προοδευτική” αστική 
τάξη, με κατάληξη το Σύμφωνο Σοφούλη- 
Σκλάβαινα το 1936 με το βενιζελικό κόμμα. 
Ακόμα και η εξέγερση του Μάη του £ 36 και 
η δολοφονία δεκάδων εξεγερμένων εργα¬ 
ζομένων από την κυβέρνηση Μεταξά - πριν 
καθιερωθεί ως δικτατορία - δεν μετατόπισε 


ούτε στο ελάχιστο τη στρατηγική του ΚΚΕ. 

Στην αρχή της περιόδου της Κατοχής, 
το ΚΚΕ είχε λιγότερα από 10.000 μέλη και 
αποτελούσε τον κύριο πυλώνα του ΕΑΜ. 
Η πολιτική του ΕΑΜ δεν ήταν τίποτα πα¬ 
ραπάνω από αγώνας σε ανοιχτή συμμαχία 
και σύμπλευση με το βρετανικό στρατόπε¬ 
δο - μιας και αντίστοιχη πολιτική είχε και ο 
Στάλιν μετά την εισβολή του Χίτλερ - στο 
πλαίσιο της εθνικής ενότητας. Αυτοί που 
διεξήγαγαν όμως τον αγώνα στα βουνά και 
στις πόλεις άρχισαν να δημιουργούν δομές 
λαϊκής αυτοοργάνωσης για κάτι παραπάνω. 
Η φρικτή κατάσταση που είχε προκαλέσει 
για τις λαϊκές μάζες η προθυμία ελλήνων 
αστών να γίνουν δεκανίκι των ναζί ή μαυ¬ 
ραγορίτες και η πολιτική της αντίστασης 
από την Αίγυπτο της αγγλόφιλης ελληνι¬ 
κής αστικής τάξης δημιούργησαν ένα πε¬ 
ριβάλλον μέσα στο οποίο αναπτυσσόταν 
πολιτική εμπειρία για το πώς είναι να έχουν 
εξουσία οι λαϊκές μάζες, όπως συνέβαινε 
σε περιοχές της ελληνικής υπαίθρου. Μετά 
την αποχώρηση του γερμανικού κατοχικού 
στρατού τον Οκτώβρη του 1944, η κατά¬ 
σταση στην Ελλάδα ήταν εξαιρετικά επικίν¬ 
δυνη για την ελληνική αστική τάξη και τον 
βρετανικό ιμπεριαλισμό. Όμως, η σταλινική 
γραφειοκρατία είχε αποφασίσει να ξεπουλή¬ 
σει τον αγώνα των ελληνικών μαζών, απο- 
σπώντας κάποια ανταλλάγματα από τους 
ιμπεριαλιστές. Το ΚΚΕ είχε ήδη υπογράψει 
τις εγκληματικές συμφωνίες του Λιβάνου 
και της Καζέρτας, που πρακτικά παρέδιδαν 
την εξουσία στους βρετανούς ιμπεριαλιστές 


και τη βασιλική κυβέρνηση και επέτρεπαν 
την απρόσκοπτη απόβαση των βρετανι¬ 
κών στρατευμάτων και των ελεγχόμενων 
από Βρετανούς και βασιλικούς “Ιερού Λό¬ 
χου” και Ορεινής Ταξιαρχίας. Την ίδια ώρα, 
με την ΟΠΛΑ εξόντωνε όποιον τολμούσε 
να αμφισβητήσει την πολιτική του από τα 
αριστερά ή απλά τολμούσε να αντιτίθεται 
στη σταλινική γραφειοκρατία. Παράλληλα, 
προετοίμαζε τον αφοπλισμό του ΕΛΑΣ, 
ενάντια στη θέληση όσων διεξήγαγαν την 
επανάσταση στην ύπαιθρο με επικεφαλής 
τον Άρη Βελουχιώτη. 

Ο Τσώρτσιλ είχε προαποφασίσει να 
αντιμετωπίσει το ΕΑΜ-ΕΛΑΣ όπως αντι¬ 
μετωπίζουν οι κατοχικοί στρατοί τους εξε- 
γερμένους, την ίδια στιγμή όμως το ΚΚΕ 
προσδοκούσε σε ένα κομμάτι από την κοι¬ 
νοβουλευτική πίτα και τίποτα παραπάνω. 
Οι Βρετανοί έδωσαν τελεσίγραφο για τον 
πλήρη αφοπλισμό του ΕΛΑΣ, ενώ, από τότε 
που ξεκίνησε ο αφοπλισμός του ΕΛΑΣ, χί- 
τες και ταγματασφαλίτες εξόντωναν τους 
αγωνιστές της αντίστασης. Το ΚΚΕ απο¬ 
φάσισε να οργανώσει απεργία και συλλα¬ 
λητήριο στις 3 Δεκεμβρίου 1944, προσδο¬ 
κώντας με αυτό τον τρόπο να οδηγήσει σε 
υπαναχώρηση τους βρετανούς ιμπεριαλι¬ 
στές και την ντόπια αντίδραση. Αυτό που 
ακολούθησε ήταν η πραγματικότητα που 
όλοι, πλην της ηγεσίας του ΚΚΕ, έβλεπαν 
να έρχεται. Η διαδήλωση πνίγηκε στο αίμα 
από τα όπλα των βρετανών και ελλήνων 
αστών. Εκείνη τη στιγμή ο ΕΛΑΣ, ενώ δι¬ 
έθετε δεκάδες χιλιάδες ένοπλους αντάρ¬ 


τες, εξαιτίας των εντολών της ηγεσίας του 
ΚΚΕ διατηρούσε μόνο τον εφεδρικό ΕΛΑΣ 
στην Αθήνα, ενώ οι επίλεκτες δυνάμεις του 
παρέμεναν στην ύπαιθρο. Ακόμα και όταν 
η σύγκρουση ήταν πιο ξεκάθαρη από ποτέ 
και οι Βρετανοί βομβάρδιζαν την Αθήνα για 
να εξοντώσουν όλους τους Ελασίτες που 
μάχονταν γενναία, η ηγεσία του ΚΚΕ επέ- 
μεινε στην ίδια στρατηγική, διεκδικώντας 
“έντιμη ειρήνη”. 

Τον Φλεβάρη του 1945, και αφού η ηγε¬ 
σία του ΚΚΕ είχε συμβάλει καθοριστικά 
στο να ηττηθεί ένας στρατός που είχε όλες 
τις προϋποθέσεις, εκτός από μια επαναστα¬ 
τική ηγεσία, για να νικήσει, υπογράφτηκε η 
πιο προδοτική συμφωνία στην ιστορία του 
ελληνικού εργατικού κινήματος, η συμφω¬ 
νία της Βάρκιζας. Ήταν το επιστέγασμα 
της προδοσίας της ελληνικής επανάστασης 
1942-49. Ακόμα και μετά τον Δεκέμβρη του 
1944, οι συσχετισμοί παρέμεναν υπέρ του 
ΕΛΑΣ, όχι μόνο αριθμητικά, αλλά και λόγω 
της εμπειρίας του στο στρατιωτικό πεδίο 
όπου μαχόταν και λόγω της αδυναμίας 
των ιμπεριαλιστών εκείνη την περίοδο να 
έχουν ενιαία στρατηγική, καθώς ανταγωνί¬ 
ζονταν για το ποιος θα έχει τη μεγαλύτερη 
επιρροή στην περιοχή. Παράλληλα, υπήρχε 
επαναστατικό κύμα στη Γιουγκοσλαβία και 
την Ιταλία. Το μόνο που έλειπε ήταν μια 
ηγεσία με επαναστατική συγκρότηση, που 
θα εφάρμοζε τη στρατηγική της Διαρκούς 
Επανάστασης, η αναγκαιότητα της οποίας 
επιβεβαιωνόταν περισσότερο από ποτέ. 

■ Αεντέρης Π. 

16 Εργατική Πάλη 


Δεκέμβριος 2017 


Χαοτική η κατάσταση σε Συρία - Μέση Ανατολή 

■ Κώστας Δίκαιος 


[πως ήταν αναμενόμενο, 
Μ Μ παρά την ήττα του Ισλα- 
Μ μικού Κράτους (Ντάες) 
σε Συρία και Ιράκ, κάθε 
άλλο παρά έχουν αναιρεθεί οι αιτίες 
της κρίσης στην περιοχή. Ασφαλώς, 
το Ντάες αποτελούσε ένα στοιχείο 
ανισορροπίας στη διαμόρφωση του 
συσχετισμού δύναμης ανάμεσα στους 
ιμπεριαλιστές αλλά και ανάμεσα στους 
ισχυρούς περιφερειακούς παίκτες, από 
τη στιγμή που αυτονομήθηκε και δεν 
αποτέλεσε πιόνι των σχεδίων τους - 
όπως πίστευαν, όταν τον ενίσχυσαν 
και τον εξέθρεψαν, ιδιαίτερα οι Τούρ¬ 
κοι, οι Σαουδάραβες και οι Αμερικα¬ 
νοί, στην προσπάθειά τους να αντιπα- 
ρατεθούν στο καθεστώς Ασαντ. 

Ωστόσο, σε καμία περίπτωση δεν 
αποτελούσε την αιτία της διάλυσης 
της Συρίας και του Ιράκ, του εμφυλίου 
πολέμου και των απίστευτων δεινών 
των λαών της περιοχής - χωρίς να 
παραγνωρίζουμε τη δική του ευθύνη. 
Ήταν η επέμβαση των ιμπεριαλιστών 
και των καθεστώτων της περιοχής, 
με στόχο να ευνουχίσουν την Αραβική 
Ανοιξη, να εκμεταλλευτούν τη γεω- 
στρατηγική σημασία της Μέσης Ανα¬ 
τολής και να σκυλέψουν τα αποθέμα¬ 
τα πρώτων υλών, που αποτέλεσε και 
αποτελεί την κύρια αιτία της κρίσης. 
Έτσι, παρότι η υποτιθέμενη συμμα- 
χία όλων ενάντια στο Ντάες οδήγησε 
στην απώλεια του 95% των εδαφών 
που έλεγχε, δεν ήρθε η «ειρήνη», όπως 
διατείνονταν τόσο η συμμαχία Ρωσίας, 
Ιράν και Ασαντ, όσο και ο διεθνής συ¬ 
νασπισμός υπό την ηγεσία των ΗΠΑ. 

Οπωσδήποτε, υπάρχουν σημαντι¬ 
κές αλλαγές στον συσχετισμό δύνα¬ 
μης, αλλά η κατάσταση παραμένει 
χαοτική, ενώ το χάος δείχνει να επε- 
κτείνεται σε ολόκληρη τη Μ. Ανατολή. 
Αφού ο εμφύλιος πόλεμος ερήμωσε 
τη Συρία, προκαλώντας τουλάχιστον 
400 χιλιάδες νεκρούς και εκατομμύ¬ 
ρια πρόσφυγες, τελικά το καθεστώς 
Ασαντ κατόρθωσε να σταθεροποιηθεί 
και να αποτελεί πλέον βασικό παίκτη 
στην προσπάθεια διαμόρφωσης του 
νέου συσχετισμού δύναμης και της 
νέας εδαφικής ισορροπίας. Οι δυνά¬ 
μεις του Ασαντ ελέγχουν περίπου το 
50% της χώρας, από 19% που έλεγχαν 
στις αρχές του χρόνου(!), τις 4 μεγα¬ 
λύτερες πόλεις, 10 από τις 14 επαρχι¬ 
ακές πρωτεύουσες και τα παράλια της 


Μεσογείου. Ασφαλώς, η ανάκαμψη 
του καθεστώτος οφείλεται στη στήρι¬ 
ξη της Ρωσίας, του Ιράν και της φιλο- 
ϊρανικής οργάνωσης Χεζμπολάχ του 
Λιβάνου. 

Οι δυτικοί ιμπεριαλιστές απέτυχαν 
να βρουν συμμάχους στο έδαφος, ικα¬ 
νούς να μεταφράσουν σε γεωπολιτι¬ 
κά κέρδη την αεροπορική υπεροπλία 
τους. Η λεγόμενη συριακή αντιπολί¬ 
τευση μετατράπηκε σε συνονθύλευμα 
τζιχαντιστών, ενώ τμήματά της πέρα¬ 
σαν στον έλεγχο του τουρκικού κα¬ 
πιταλισμού - ο οποίος δεν ακολουθεί 
κατά γράμμα τη δυτική συμμαχία, ιδι¬ 
αίτερα μετά το περσινό πραξικόπημα, 
αλλά επιχειρεί να αποκτήσει δικά του 
οφέλη, με αποτέλεσμα να απομείνουν 
στη Δύση ως σύμμαχοι μόνο οι Κούρ¬ 
δοι της Συρίας. Έτσι, ο ρωσικός ιμπε¬ 
ριαλισμός κατόρθωσε να εμφανιστεί 
ως εγγυητής μιας ισορροπίας στην 
περιοχή, εξασφαλίζοντας όχι μόνο την 
επιρροή του στη Συρία, αλλά και ανα¬ 
βαθμίζοντας τον ρόλο του, τόσο στην 
ευρύτερη περιοχή όσο και στο επίπεδο 
της παγκόσμιας γεωπολιτικής σκακιέ- 
ρας. 

Η πρωτοβουλία Ρωσίας, Ιράν, 
Τουρκίας για τη δημιουργία «ζωνών 
αποκλιμάκωσης», με τις συνομιλίες 
στην Αστάνα του Καζακστάν, άδεια- 
σαν τους Δυτικούς και δημιούργη¬ 
σαν ντε φάκτο εδαφικές περιοχές που 
σταθεροποιούν το καθεστώς Ασαντ 
και επιτρέπουν στην Τουρκία να ελέγ¬ 
χει περιοχές της Συρίας, όπως την 
Ιντλίμπ, μέσω των αντικαθεστωτικών 
ανταρτών αλλά και δικών της στρα¬ 
τευμάτων. Η Τουρκία προσπαθεί να 
αποτρέψει τη συνένωση των Κούρδων 
κατά μήκος των βόρειων συριακών 
συνόρων και να εξαλείψει το κουρδικό 
καντόνι του Αφρίν. Η προσέγγιση Ρω¬ 
σίας - Τουρκίας αποτελεί πονοκέφα¬ 
λο για το ΝΑΤΟ, ενώ αναβαθμίζει τις 
δυνατότητες της Ρωσίας. Η δήλωση 
Πούτιν και Τραμπ από το Βιετνάμ ότι 
«δεν υπάρχει στρατιωτική λύση» στο 
Συριακό, πέρα από τη βαθιά υποκρι¬ 
σία των ιμπεριαλιστών, δείχνει και την 
αδυναμία των ΗΠΑ να επεξεργαστούν 
μια συνεκτική στρατηγική για τη Συ¬ 
ρία, γεγονός που αφήνει την πρωτο¬ 
βουλία στους Ρώσους. 

Το Ιράν έχει επίσης εδραιώσει τις 
θέσεις του στη Συρία και, μαζί με το 
Ιράκ (που ελέγχεται από τους φιλοϊ- 



ρανούς σιίτες) και τη Χεζμπολάχ, έχει 
ήδη δημιουργήσει έναν δρόμο μέχρι 
τη Μεσόγειο. Μάλιστα, θεωρεί τις δυ¬ 
νάμεις του Δυτικού Συνασπισμού στη 
Συρία «δυνάμεις κατοχής», αφού δεν 
έχουν κληθεί επίσημα από τη νόμιμη 
κυβέρνηση του Ασαντ, ενώ απαιτούν 
από τους Κούρδους των ΥΡΟ και τις 
Συριακές Δημοκρατικές Δυνάμεις 5ΩΡ 
(αραβοκουρδικός συνασπισμός που 
εξοπλίζεται από ΗΠΑ και Γαλλία) να 
φύγουν από τη Ράκα, την οποία απε¬ 
λευθέρωσαν από το Ντάες, και να πα¬ 
ραδώσουν την περιοχή στο καθεστώς 
Ασαντ. 

Οι Κούρδοι αντιμετωπίζουν παρό¬ 
μοιο πρόβλημα με τους Κούρδους στο 
Ιράκ. Αφού εξοπλίστηκαν από τους 
δυτικούς ιμπεριαλιστές, με την ανοχή 
του Ασαντ - που είχε προτεραιότητες 
σε άλλες περιοχές - κατόρθωσαν να 
ελέγξουν ολόκληρη την περιοχή ανα¬ 
τολικά του Ευφράτη. Τώρα, αντιμετω¬ 
πίζουν την απόλυτη αντίθεση όχι μόνο 
της Τουρκίας - η οποία λογικά φοβά¬ 
ται ότι μια αυτόνομη κουρδική περι¬ 
οχή στη Συρία θα ενισχύσει το ΡΚΚ 
- αλλά και του καθεστώτος Ασαντ, 
που επιδιώκει να ανακτήσει τον πλήρη 
έλεγχο της συριακής επικράτειας. 

Η Χεζμπολάχ αποτελεί πλέον υπο¬ 
λογίσιμη δύναμη, καθώς έχει κερδίσει 
σημαντική στρατιωτική εμπειρία και 
τεχνογνωσία. Πρόσφατα, μαζί με την 
ιρακινή σιιτική πολιτοφυλακή Μονά¬ 
δες Λαϊκής Κινητοποίησης, απελευ¬ 
θέρωσαν την πόλη Αλπουκαμάλ, την 
τελευταία πόλη που κατείχε στη Συρία 
το Ντάες, ανοίγοντας έτσι πλήρως 
τον δρόμο Τεχεράνης-Βαγδάτης-Δα- 
μασκού-Βηρυτού!! Αντιμετωπίζει την 
επίθεση τόσο του Ισραήλ, το οποίο 
συχνά βομβαρδίζει μέσα στη Συρία 
στρατόπεδα της Χεζμπολάχ και του 
Ιράν, όσο και της Σαουδικής Αραβί¬ 
ας, η οποία την κατηγορεί ότι ενισχύει 
τους σιίτες αντάρτες Χούτι στην Υεμέ¬ 
νη, οι οποίοι μάχονται τον συνασπι¬ 
σμό υπό την ηγεσία της Σαουδικής 
Αραβίας που στηρίζει τη διεθνώς ανα¬ 
γνωρισμένη κυβέρνηση της χώρας. 
Μάλιστα, ο πρωθυπουργός του Λιβά¬ 
νου Χαρίρι - έμπιστος της Σαουδικής 
Αραβίας - παραιτήθηκε, έπειτα από 
απαίτηση των Σαουδαράβων, ώστε να 
προκληθούν προβλήματα στην κυβέρ¬ 
νηση συνεργασίας Χεζμπολάχ, σουνι¬ 
τών και χριστιανών στον Λίβανο και 
να ασκηθούν πιέσεις στη Χεζμπο¬ 
λάχ να αποσυρθεί από τη Συρία!! 
Τελικά, μετά από παρέμβαση του 
γαλλικού ιμπεριαλισμού και εμπλο¬ 
κή της Κύπρου(!), ο Χαρίρι παρέμει- 
νε πρωθυπουργός, αν και ζητά την 
απεμπλοκή της Χεζμπολάχ από τις 
εξελίξεις στη Μ. Ανατολή. 

Υπάρχουν τρεις συνασπισμοί 
στην ευρύτερη περιοχή της Μ. 
Ανατολής, με αντιτιθέμενα συμφέ¬ 
ροντα: α) Η συμμαχία της Σ. Αρα¬ 
βίας με τις ΗΠΑ (περιλαμβάνει και 
χώρες όπως η Αίγυπτος, η Ιορδανία 
κ.α.) και τελευταία και με το Ισραήλ, 
σε μια προσπάθεια να περιοριστεί η 


επιρροή του Ιράν, β) η συμμαχία Ρωσί¬ 
ας, Ιράν, Συρίας, Χεζμπολάχ, με στόχο 
την ανάληψη πρωτοβουλίας απέναντι 
στους δυτικούς ιμπεριαλιστές, γ) η 
συμμαχία Τουρκίας, Κατάρ και Αδελ¬ 
φών Μουσουλμάνων σε Αίγυπτο, 
Ιορδανία και αλλού, σε μια προσπά¬ 
θεια να εμφανιστεί ο τουρκικός καπι¬ 
ταλισμός σαν πόλος στην περιοχή και 
βέβαια να αφοπλιστούν οι Κούρδοι σε 
Ιράκ και Συρία. 

Η προσπάθεια Ρωσίας, Ιράν, Τουρ¬ 
κίας για μια «Διάσκεψη Εθνικού Δια¬ 
λόγου για τη Συρία», που θα γίνει στη 
Ρωσία, επιδιώκει να προδιαγράψει ένα 
βιώσιμο «μεταπολεμικό» σενάριο, που 
πιθανόν να είναι μια χαλαρή ομοσπον¬ 
δία (όπως θα προτιμούσαν οι ΗΠΑ, 
ώστε να μπορούν να επηρεάσουν τα 
καντόνια των Κούρδων και των σου¬ 
νιτών) ή μια ισχυρή κεντρική κυβέρ¬ 
νηση, οπότε θα διατηρηθεί ο άξονας 
Τεχεράνης-Βαγδάτης-Συρίας-Χεζμπο- 
λάχ. Μπορεί να υπάρξει και μια μορ¬ 
φή ζωνών επιρροής (Ασαντ, Κούρδοι, 
αντάρτες-πολέμαρχοι), που θα επιτρέ¬ 
πει επεμβάσεις Τουρκίας και Ισραήλ 
και θα μονιμοποιήσει την παρουσία 
Ιράν και Χεζμπολάχ στο έδαφος της 
Συρίας. Μια τέτοια εξέλιξη απεύχονται 
τόσο η Ρωσία όσο και το Ιράν, γιατί 
σημαίνει παράταση της οικονομικής 
τους αιμορραγίας για να στηρίξουν 
τον Ασαντ. 

Τέλος, είναι φανερό ότι οι ΗΠΑ δεν 
είναι διατεθειμένες να εγκαταλείψουν 
τη Συρία, παρότι υποσχέθηκαν στους 
Τούρκους ότι μετά την ήττα του Ντάες 
θα πάψουν να εξοπλίζουν τους Κούρ¬ 
δους. Αντίθετα, σκοπεύουν να παρα¬ 
μείνουν, τόσο στις κουρδικές περιοχές 
της βορειοανατολικής Συρίας, όσο και 
στα νότια σύνορα με το Ισραήλ και 
την Ιορδανία. Οι διαπραγματεύσεις 
στη Γενεύη, που άρχισαν στο τέλος 
Νοέμβρη και θα συνεχιστούν μέχρι τις 
15 Δεκέμβρη, αποτελούν τη διαδικα¬ 
σία που προκρίνουν οι δυτικοί ιμπερι¬ 
αλιστές. Σε αυτή την εξέλιξη φαίνεται 
να ισορροπούν και οι Ρώσοι, οι οποίοι 
δεν εξαιρούν τους Κούρδους από τον 
διάλογο για τη Συρία, παρά την κάθε¬ 
τη αντίθεση των Τούρκων. Αν και φαί¬ 
νεται να υπάρχει μια προσπάθεια για 
μια μορφή «ασταθούς διευθέτησης» 
κάποιων πραγμάτων στη Συρία, ωστό¬ 
σο το χάος στη Μ. Ανατολή κάθε άλλο 
παρά προμηνύει την «ειρήνη». 

Τελευταία βόμβα αποτελεί η ανα¬ 
γνώριση από τον Τραμπ της Ιερου¬ 
σαλήμ ως πρωτεύουσας του Ισραήλ, 

που προκάλεσε την οργή όχι μόνο των 
Παλαιστινίων, αλλά ακόμα και της 
Σαουδικής Αραβίας!! Η Χαμάς καλεί 
σε μια νέα Ιντιφάντα και αναμφισβή¬ 
τητα δύσκολα μπορεί να προβλέψει 
κανείς τις επιπτώσεις της απόφασης 
του Τραμπ στις εξελίξεις στη Συρία. 
Σίγουρα όμως οι ΗΠΑ, μη μπορώντας 
να επιβάλουν μια λύση υπέρ των συμ¬ 
φερόντων τους, επιτείνουν τη χαοτική 
κατάσταση, με κίνδυνο ανάφλεξης σε 
ολόκληρη τη Μ. Ανατολή. 



























